
n  Række  Smaaminder  fi'a  glade  Ungdomsdage  er 
Alt,  hvad  der  bydes  her,  personlige  Oplevelser  og 
harmløse  Eiindringer  fra  Midten  af  Tredserne  til  Slut- 
ningen af  Halvfjerdserne.  Det  er  saa  lidt  Hensigten  at 
give  et  udtømmende  Billede  af  Studenterlivet  i  det  Tids- 
rum, som  det  kun  er  en  enkelt  Afskygning,  her  bliver 
Tale  om,  den  muntre,  lyse  og  lette  Side  af  Kammeratskabs- 
livet  i  denne  Periode,  hvor  det  kaade  Humør  og  den  løs- 
slupne Lystighed  sad  i  Højsædet. 

Uden  at  følge  nogen  fast  ordnet  Plan  ville  Minderne 
tvangfrit    drage    frem,    saaledes    som    de    melde    sig,    og 

skjøndt  Studenterforeningen  vel  nok  hovedsagelig  er  den 
Basis,  hvorfra  de  skyde  op,  ville  de  dog  ogsaa  af  og  til 
strejfe  ind  paa  andre  Omraader. 

Da  jeg  er  vis  paa,  at  den  ulykkelige  Bibliograf,  der 
en  Gang  i  Tidens  Løb  skal  nedskrive  mine  faa  Livstil- 
skikkelser,  af  Mangel  paa  noget  Interessant  vil  bhve 
nødt  til  at  anvende  nedenstaaende  Vending,  vil  jeg  lige 
saa  gjerne  selv  begynde  med  at  tilstaa  det:  min  Ungdom 
henrandt  i  Studenterforeningen. 

Skjøndt  det  daglige  Liv,  der  i  de  Aar  florerede  der- 
nede saavel  i  Middags-  som  i  Aftentimerne,  var  betyde- 
ligt livligere  end  det,  der  nu  finder  Sted,  vil  dog  en  mere 
indgaaende  Beskrivelse  deraf  ikke  frembyde  tilstrækkelig 
Interesse.  De  aftenlige  Sammenkomster  hengik  saa  temme- 
lig ensformigt  med  Diskussioner  om  de  aktuelle  Nyheder 
paa  Litteraturens,  Kunstens  og  Theatrenes  Omraader, 
men  bleve  dog  jævnligt  afbrudte  af  Sang,  firstemmig  eller 
til  Klaverakkompagnement.  Dette  skyldtes  især  den  alle- 
rede den  Gang  berømte  Komponist  Peter  Heise,  der 
var  en  hyppig  Gjæst  i  Foreningen;  og  jeg  husker  ham 
ikke  alene  akkompagnerende  Steenberg,  Tolderlund 
og  Chr.  Lund  til  sine  egne  Sange,  jeg  mindes  ogsaa, 
hvorledes  han  nogle  Gange  i  Forening  med  Kristian 
Mantzius  improviserede  større  Melodramaer  paa  den 
originale  Maade,  at  Sidstnævnte  læste  de  alleralminde- 
ligste og  mest  intetsigende  Avertissementer  op  af  „Adress2- 
avisen^\  hvortil  Heise  saa  satte  illustrerende  Melodier,  saa 
der  snart  lød  en  pompøs  Sørgemarche  over  en  os  ubekjendt, 
afdød  Spækhøker,  eller  snart  en  gemytlig  Trippevals  be- 
budede os,    at    der  afholdtes  Maskerade  i  „Kjæden^^,  af- 


vexlende  med  et  yndefuldt  Potpourri  a^  ,^Den  hvide  Dmne^\ 
naar  en  Vaskemadanime  anbefalede  sit  billige  Vaskeri, 
eller  de  særeste  Variationer  over  „Holmens  faste  Stok^\ 
naar  det  forkyndtes,  at  en  Student  kunde  faa  billigt  Logis 
i  Nyboder,  o.  s.  fr. 

I  en  senere  Periode  fortsatte  nuværende  Undernotar 
Fred.  Philipsen  og  jeg  den  Slags  Improvisationer  i 
Form  af  italienske  Parodiduetter,  hvilket  foregik  saaledes, 
at  den  saa  tidligt  afdøde  Komponist  Axel  Liebmann 
spillede  Begyndelsen  af  en  improviseret  Melodi,  som  først 
Philipsen  tog  fat  paa  med  sin  ypperlige  Tenor,  og  jeg 
saa  senere  gik  videre  paa,  til  vi  endte  med  en  højst  mærk- 
værdig Sammensang  paa  noget  endnu  mærkværdigere 
Italiensk.  Vi  havde  Lov  til  at  synge,  hvad  og  hvorledes 
vi  vilde,  Liebmann  skulde  nok  følge  selv  vore  mest  umusi- 
kalske Indfald  og  lede  os  paa  ret  Vej  igjen.  Men  naar 
vi  tilsidst  kjørte  fast,  sluttedes  Scenen  ufravigeligt  med, 
at  Philipsen  stødte  mig,  der  paa  Grund  af  min  Basstemme 
var  henvist  til  at  optræde  som  Skurk,  en  Kniv  i  Brystet; 
—  fandtes  der  i  Øjeblikket  tilfældigvis  ingen  Bordkniv, 
kunde  en  Papirkniv  godt  gjøre  det;  jeg  faldt  lige  godt 
for  det  for  hans  Morderhaand.  Sidste  Gang  vi  extem- 
porerede  saadan  en  Duet,  var  ved  Festen  i  Anledning  af 
Studenter-Sangforeningens  fyrretyveaarige  Jubilæum,  og 
dette  foranledigede  Kapelmester,  Professor  Paulli,  der 
tillod  sig  at  udtale  Tvivl  om,  at  en  saadan  Improvisa- 
tion lod  sig  praktisere,  til  selv  at  være  vor  Akkompagna- 
tør, saa  han  fik  da  Troen  i  Hænde  paa  den  mest  prak- 
tiske Maade. 

Ligesom  Whisky  vel  nu  maa  siges  at  være  Favorit- 

drikken,  saaledes  nød  i  de  Tider  Banko  —  svensk  Punch 
—  ubetinget  den  største  Popularitet,  og  mange  vare  de 
Maader,  hvorpaa  vi  om  Aftenen  skillingede  sammen  til 
denne  Drik,  der  underligt  nok  blev  saa  almindeligt  nydt, 
uagtet  jeg  aldrig  har  truffet  paa  noget  Menneske,  uden 
at  han  skjældte  ud  paa  det  søde  Klisterstads. 

Jo,  det  er  sandt!  I  Sandhedens  Interesse  maa  jeg 
dog  i  Parenthes  tilstaa,  at  jeg  een  Gang  er  stødt  paa  En, 
som  forstod  at  finde  og  vurdere  en  enkelt  udmærket 
Egenskab  ved  Bankoen.  Det  var  paa  et  Besøg  i  Lund, 
da  jeg  lige  overfor  en  hror  udtalte  min  Forundring  over, 
at  Svenskerne  fandt  Behag  i  den  vamle  Drik.  Han 
svarede  nemlig  baade  meget  aabenhjertigt  og  meget  op- 
lysende :  ,^HeUer  icke  jag  likar  den  søte  smaken,  men 
Kors  i  alla  profeters  namn,  hvad  smakar  inte  en  Bier 
derpå!"  —  Det  Ræsonnement  bøjede  jeg  mig  for! 

Naa,  men  tilbage  til  vore  Sammenskudslag!  For- 
uden de  gængse,  almenbekjendte  Spillemethoder  som  at 
tælle,  at  „heste",  o.  s.  v.  indførtes  der  mange  nye,  og 
af  dem  florerede  en  Tidlang  en  Variant,  der  kaldtes 
at  ,.klubienere",  fordi  det  var  Højesleretsadvokat  Klubien, 
der  en  Aften  introducerede  den  i  vor  Kreds. 

Legen  var  ret  underholdende,  da  den  dog  fordrede 
nogen  Omtanke  og  Opfindsomhed,  idet  den  bestod  i,  at 
Deltagerne  efter  Tur  skulde  sige  et  Bogstav,  der  passede 
saaledes  til  de  forud  nævnte,  at  det  i  Forbindelse  med 
dem  dannede  et  Ord.  Naar  f.  Ex.  Nr.  1  sagde  A,  kunde 
Nr.  2  fortsætte  med  b,  og  Nr.  3  med  e,  og  saa  havde 
Nr.  4  Ret  til  at  sige:  „Færdigt!"  fordi  de  tre  Bogstaver 
jo  danne  Ordet  Abe;  men  der  kunde  ogsaa  fortsættes  til 


Abekat,  Abekattestreger,  o.  s.  v.,  og  naturligvis  var  det  mor- 
somst, jo  længere  Ord  man  kunde  finde.  Gav  En  foi'tabt 
med  Fortsættelsen,  maatte  han  selvfølgelig  erlægge  den 
fastsatte  Bode  derfor;  men  forst  kunde  han  fordre,  at 
hans  Formand  skulde  opgive,  hvilket  Ord  han  havde 
tænkt  paa,  for  kunde  han  ikke  det,  var  det  ham,  der 
ifaldt  Mulkt. 

Da  noi'le  af  Medlemmerne  efterhaanden  fik  stor  Øvelse 
i  at  finde  sjeldne  og  indviklede  Ord,  blev  Sagen  ikke 
saa  let,  og  vi  vare  da  Tre,  som  dannede  en  Sammen- 
sværgelse for  at  redde  os  ud  af  Kniben.  Midlet  var 
lige  saa  simpelt  som  hensigtssvarende.  Naar  en  forvirret 
Række  Bogstaver,  hvis  Sammenhæng  det  ikke  var  os 
muligt  at  hitte  ud  af,  naaede  til  os,  sagde  vi  i  en  Fart 
efter  hmanden  de  tre  Bogstaver  t — o — s.  Naar  det 
f.  Ex.  blev  forlangt  af  os,  at  vi  skulde  fortsætte  en  saa 
meningsløs  Bogstavrække  som  L-u-m-1-a-b-i,  affyrede  vi 
gladeligt  og  uden  at  blinke  vort  t-o-s.  Det  efterfølgende 
Medlem  stoppede,  som  let  forstaaeligt  er,  op  og  udbad 
sig  Oplysning  om,  hvad  „Lumlabitos"  var  for  noget.  — 
„Veed  Du  ikke,  hvad  Lumlabitos  er?"  udbrød  vi  i  den 
højeste  Overraskelse  og  vare  ved  at  faa  et  Slagtilfælde 
over  en  saa  kolosal  Uvidenhed.  „Det  er  et  Distrikt  i 
Spanien .'•'  —  Denne  List  gik  i  nogen  Tid,  men  saa  bleve 
ved  en  almindelig  Afstemning  de  spanske  Distrikter  ude- 
lukkede af  Sproget. 

Vi  vare  imidlertid  ikke  raadvilde;  kort  efter  mødte  vi  tre 
Rænkesmedde  op  med  de  tre  Bogstaver  s-k-i,  som  bleve 
anvendte  paa  ganske  samme  Vis,  og  Ordet  „Lumlabiski" 
erklæredes   af  os   for  at  være  Navnet  paa  en  meget  be- 

kjendt  polsk  Familie.  Til  vor  store  Sorg  bleve  imidlertid 
ogsaa  de  polske  Familienavne  forkastede,  og  saa  kunde 
vi  jo  desværre  ikke  fortsætte  vor  Sport  ad  denne  Vej; 
jeg  tror  endog,  det  blev  forbudt  os  Tre  at  sidde  ved 
Siden  af  hinanden.  —  En  Gang  fremkom  der  en  højst 
niærkehg  Stavemaade,  som  imidlertid  paa  Grund  af  sin 
Originalitet  blev  akcepteret.  Der  var  blevet  sagt  R-ø-g, 
hvorpaa  fjerde  Mand  forbausede  os  Alle  ved  at  sige  q. 
Den,  der  skulde  fortsætte,  lod  sig  dog  ikke  forbløffe,  men 
sagde  roligt  p,  og  paa  Spørgsmaalet  om,  hvad  det  var 
for  Vaas,  forsikrede  han  godtroende,  at  han  altid  havde 
troet,  at  Ordet  „Røgkupé"  stavedes  saaledes,  —  han 
blev  fritagen  for  at  betale  Bøde. 

En  Aften  skaffedes  den  fornødne  Pengesum  til  Ban- 
koen  tilveje  ved  Paréer  å  en  Mark  om,  at  man  ikke  paa 
tre  Spørgsmaal  kunde  svare  „Tændstikken"  uden  at  tabe. 
En  for  en  bleve  vi  lukkede  ind  i  Spillestuen,  hvor  den 
Spørgende  tronede  i  Sofaen  med  tre  Tændstikker  paa 
Bordet  foran  sig,  medens  Den,  der  vilde  være  Deltager, 
maatte  deponere  en  Mark  ved  Siden  af  Tændstikkerne. 
Tingen  skulde  nu  synes  saa  overordenlig  let,  men  allige- 
vel tabte  Folk  paa  Grund  af  Formen  paa  det  sidste 
Spørgsmaal.  Kun  en  ung  Mand  reddede  sig  ved  sin 
Raadsnarhed.  Paa  det  første,  noget  udelikate  Spørgs- 
maal om,  hvad  der  var  tykkest,  hans  Ben  eller  en  Tænd- 
stik, svarede  han  meget  generet,  men  dog  ganske  rigtigt 
„Tændstikken".  Det  andet  Spørgsmaal  lød  paa,  hvad  der 
forvoldte  „P;a?^en&orry"s  Brand,  og  overensstemmende  med 
den  fra  Visen  kjendte,  historiske  Oplysning  kunde  han 
jo  trøstigt  besvare  dette.     Men  da  det  tredie  Spørgsmaal 


blev  ham  forelagt  i  den  Form:  „Hvad  vil  De  helst  have, 
den  Tændstik  eller  den  Mark?",  da  betænkte  han  sig 
blegnende  et  Øjeblik.  Tilsidst  svarede  han  dog  korrekt: 
^Tændstikken!*'  —  men  snuppede  i  det  Samme  sin  Mark, 
saa  at  Sporgeren  ikke  som  ellers  kunde  indkassere  Marken 
til  Kassen. 

Ligesom  altsaa  det  daglige  Liv  i  Foreningen  ikke 
kræver  nogen  nærmere  Omtale,  saaledes  skal  jeg  ikke 
her  komme  ind  paa  de  almindelige  Lørdagssold,  skjøndt 
det  kunde  være  fristende  at  omtale  enkelte  Episoder  som 
f.  Ex.,  da  Wilhelm  Wiehe  senior  en  Nat  ganske  uventet 
gyæstede  Foreningen.  Jeg,  som  dengang  var  i  Senoriatet, 
fik,  da  Soldet  lakkede  mod  sin  Ende,  Bud  af  gamle  Lars, 
at  der  i  Forsalen  befandt  sig  en  Herre,  som  absolut 
maatte  tale  med  mig.  Jeg  gik  ned,  —  noget  altereret 
over  ved  Ettiden  om  Natten  at  faa  et  saadant  Bud,  det 
tilstaar  jeg!  —  og  traf  Wilhelm  Wiehe. 

„Hvad  vil  Du?"  kunde  jeg  ikke  lade  være  at  ud- 
bryde. 

„Jo,  jeg  kom  her  forbi  fra  Selskab,"  svarede  han, 
„og  da  jeg  saa  hørte  Jer  synge  og  raabe  Hurra,  fik  jeg 
den  Ide  at  gaa  herind  for  at  spørge,  om  1  ikke  havde 
Lyst  til  at  høre  et  Par  Digte  eller  Æventyr  eller  hvad 
I  vil." 

„Naturligvis!  Kom  med  op!"  var  mit  selvfølgehge 
Svar,  og  saa  gik  vi  op  ad  Trappen. 

Vi  kom  dog  ikke  længere  end  til  første  Sal,  thi  i 
min  korte  Fraværelse  var  Soldet  allerede  blevet  hævet, 
og  Medlemmerne  skulde  just  i  Lag  med  Kaffen. 

Resolut  sprang  jeg   op   paa  en  Stol   og  raabte   saa 

højt,  jeg  kunde:  „Studenter!  Wilhelm  Wiehe  er  i  dette 
Øjeblik  kommen  tilstede  for  at  solde  sammen  med  os  og 
give  et  Par  af  sine  Deklamationsnummere  til  Bedste.  Det 
siger  vi  ikke  Nej  til,  vel?  Op  igjen  i  Salen!  Soldet 
fortsættes ! " 

Det  lykkedes.  Under  jublende  Hurraraab  for  Wiehe 
stormede  Alle  igjen  op  —  ikke  Een  svigtede  —  og  tog 
fat,  hvor  vi  havde  sluppet.  Og  mere  end  en  Time  fort- 
sattes Soldet,  medens  Wiehe  paa  sin  betagende  Maade 
deklamerede  baade  „Asgaardsrejen"  og  „Nummer  15  Stolt" 
og  oplæste  „Den  flyvende  Kuffert".  Det  blev  en  herlig, 
nydelsesrig  Nat! 

Men  som  sagt,  det  var  ikke  Lørdagssoldene,  jeg  vilde 
omtale.  Hvad  jeg  har  Lyst  til  at  fortælle  lidt  om,  er 
om  Studenterforeningens  Gilder,  Fester  og  Karnevaler. 
Og  jeg  skal  da  begynde  med  Fastelavnsgilderne,  hvilke 
jo  kun  vare  beregnede  paa  Foreningens  Medlemmer  og 
maaske  netop  derfor  vare  saa  meget  mere  gemytlige. 

Til  Fastelavnsløjerne  mødte  Folk  op  i  Massevis  og 
saa  temmelig  præcist  ved  Nitiden,  thi  Gildet  blev  i  Reglen 
aabnet  med  en  lille  dramatisk  Introduktion. 

Jeg  tjente  mine  første  Sporer  i  Studenterkomediens 
Tjeneste  ved  en  saadan  Lejlighed,  idet  jeg  debuterede  i 
en  af  Johannes  Helms  forfattet  dramatisk  Spøg,  „Den 
skjønne  Helenes  Nedkomst",  hvis  Pointe  bestod  i,  at  be- 
meldte Dame,  fremstillet  af  Villiam  Faber,  gjennem  den 
store  Luge  i  Salens  Loft  kom  ned  til  os  andre  Agerende 
i  en  Baad,  der  for  nylig  havde  gjort  Tjeneste  som  Gon- 
dol til  en  Luftballon  i  Carl  Plougs  Helaftensstykke 
„Hr.  Sørensen  paa  Eventyr". 

I  en  Samling  af  gamle  lielleniske  Helte  og  HeU- 
inder  skulde  jeg  —  med  hvilken  Motivering  husker  jeg 
ikke,  maaske  der  ingen  var  —  være  et  meget  kjoben- 
havnsk  Bybud.  Rollen  var  ikke  stor,  men  Otto  Zinck, 
som  instruerede  os,  fik  alligevel  Noget  ud  af  den. 

Paå  forste  Prøve  sagde  han  til  mig:  „Hør,  unge  Mand, 
kan  De  ikke  gjøre  det  Bybud  fuld?" 

Jo,  det  troede  jeg  da  nok,  jeg  kunde,  og  paa  anden 
Prøve  havde  bemeldte  Bud  sig  en  regulær  Perial. 

Zinck  erklærede  sig  tilfreds  med  hans  sahge  Tilstand, 
men  mente,  at  det  vilde  forøge  Effekten,  om  han  tillige 
haltede  noget. 

Jeg  parerede  naturligvis  strax  Ordre,  og  nu  var  By- 
buddet baade  fuld  og  halt. 

Dette  havde  imidlertid  Zinck  glemt,  da  vi  kom  paa 
sidste  Prøve  —  paa  den  Slags  Bagateller  holdt  vi  aldrig 
mere  end  tre  Prøver  — ,  og  han  kaldte  mig  derfor  til 
Side  og  sagde:  „Nu  har  jeg  fundet  paa,  hvordan  vi 
skal  faa  mest  ud  af  Bybuddet.  Han  skal  stamme!  Det 
kan  De  jo  nok?" 

Jo,  det  mente  jeg  nok,  jeg  kunde  paatage  mig;  men 
jeg  tillod  mig  dog  en  lille  blid  Indvending  om,  at  Manden 
if  or  vejen  var  fuld  og  halt. 

„Er  han  det?"  udbrød  Zinck  en  del  overrasket.  „Naa, 
lavede  vi  ham  saadan?  Ja,  det  huskede  jeg  ikke!  Men 
fordi  han  har  de  andre  Skavanker,  kan  han  jo  ogsaa 
godt  stamme." 

„Gudbevares!"  svarede  jeg  indrømmende,  og  saa 
stammede  det  fulde  og  halte  Bybud  fra  det  Øjeblik  af, 
saa  det  var  en  Gru  at  høre. 

Men  glad  var  jeg,  det  skal  jeg  ikke  nægte,  over,  at 
der  ikke  skulde  være  flere  Prøver,  da  jeg  frygtede  for 
alle  de  abnorme  Ejendommeligheder,  som  den  stakkels 
Mand  ellers  yderligere   kunde  være  bleven   belastet  med. 

Deltagerne  i  Fastelavnsløjerne  mødte  og  skulde 
møde  i  Kostume  —  paa  Opslaget  om  Gildet  bemærkedes 
det  altid  udtrykkeligt,  at  vendte  Frakker  ikke  ansaaes 
for  nogen  Karakterdragt  — ,  og  det  morede  dengang 
ligefrem  Folk  at  udspekulere  originale,  overraskende 
Kostumer. 

Et  af  de  Medlemmer,  som  uomtvisteligt  udmærkede 
sig  mest  ved  excentriske  Paafund  i  denne  Retning,  var 
Arthur  Abrahams,  en  Broder  til  Theaterdirektøren  og 
den  afdøde  Arkitekt.  Han  havnede  som  Sproglærer  i  Fransk 
i  ,, Efterslægtens'"''  Skole  og  har  senere  gjort  sig  bekjendt 
som  en  fortræffelig  Memoireforfatter. 

Særligt  en  enkelt  Fastelavnsaften  mindes  jeg  ham  i 
et  saare  sælsomt  Kostume.  Han  kom  noget  sent  og 
traadte  ind  i  vor  allerede  samlede  Kreds,  iført  nøddebrun 
Kassander-Kjole,  forglemigejblaa  Matros-Buxer,  tulipangul 
Leander-Vest,  valmuerød  Jockey-Hue  og  et  Par  middel- 
alderlige Alkymist-Hornbriller  med  græsgrønne  Glas.  Det 
vil  ikke  undre,  at  dette  som  Totalitet  virkede  i  høj  Grad 
frapperende. 

I  Kor  fra  os  lød  det  i  forvirret  Kor:  „Hvad  Fan 
er  det  for  en  Dragt?  .  .  .  Den  er  s'gu  for  slem!  .  .  . 
Hvad  skal  Du  forestille?" 

„Stille,  Børn,  stille!"  svarede  Abrahams  og  løftede 
højre  Pegefinger  advarende  i  Vejret  ligesom  Diogenes 
paa  Wilhelm  Busch's  Tegning,  der  advarer  de  to  uvorne 

Drenge  mod  at  lave  Sjov  med  den  Tønde,  han  beboer. 
..Ilde  sommer  det  sig  den  gemene  Hob  at  bruge  for- 
mastelige Eder  og  anden  uhøvisk  og  liderlig  Tale  til  en 
berømt  og  berømmeligen  anerkjendt  Filosofus  som  mig, 
Baruch  Spinoza." 

„Naa,  saa  Du  er  Spinoza?"  spurgte  en  af  Kredsen 
nok  saa  lumsk.  „Aa,  sig  mig,  hvori  bestaar  egenlig 
din  Lære?" 

Havde  denne  Nysgjerrige  ventet  at  sætte  Abrahams 
i  Forlegenhed,  kom  han  til  den  fejle  Mand,  thi  Abra- 
hams havde  iforvejen  læst  sig  al  den  Kundskab  til  om 
nævnte  Filosof,  som  første  Udgave  af  ,^Nordisk  Kon- 
versatlonslexikon^'  saa  overdaadigt  serverede,  og  han 
forklarede  nu  i  et  temmelig  vidtløftigt  Foredrag  sin 
Fastelavns-Spinozas  højst  besynderlige  og  mildest  talt  let- 
sindige Filosofi. 

Paa  et  Spørgsmaal  om,  hvorfor  han  troede,  at  ved- 
kommende Lærde  gik  saaledes  klædt,  svarede  han  paa 
sin  egen  ugenerte  Maade,  at  da  han  ikke  nogetsteds 
havde  kunnet  finde  Oplysning  om  Filosofens  Klædedragt, 
var  han  gaaet  op  i  Madam  Madsens  Maskeradegarderobe 
paa  Gammelmønt,  og  her  vare  saa  hun  og  han  blevne 
enige  om,  at  saalunde  maatte  Spinoza  være  gaaet  klædt. 

Som  et  Apropos  kan  det  maaske  være  tilladt  at  op- 
Ivse,  at  den  ovennævnte  Mad.  Madsen  i  de  Tider  var 
Studenterforeningens  Kostumiére.  Til  alle  Komedier, 
Fester,  Karnevaler  etc.  leverede  hun  de  fornødne  Kostu- 
mer og  hjalp  personlig  med  ved  Paaklædningen  af  saavel 
de  mandlige  som  de  kvindelige  Studenter  o:  de,  der 
skulde  spille  Dameroller. 

Engang  —  det  var  før  min  Studentertid  —  mødte 
Mad.  Madsen  ved  en  saadan  Lejlighed  med  en  dybt  ned- 
slaaet  Mine,  og  G.  M.  W en  gel,  der  saa  mangen  Gang 
havde  nydt  hendes  overstrømmende  Svada,  spurgte  del- 
tagende, hvad  der  gjorde  hende  saa  nedtrykt.  Under  en 
uafbrudt  Sukken  og  Gispen  fortalte  hun  nu,  at  hendes 
elskede  Mand,  der  i  Parenthes  bemærket  udelukkende 
levede  af  hendes  Garderobe  —  Maskeradegarderobe,  for- 
staar  sig!  — ,  for  en  to-tre  Dage  siden  var  død  af  et 
apoplektisk  Anfald,  efter  at  han  Aftenen  forud  frisk  og 
sund  havde  deltaget  i  et  muntert  Selskab  paa  en  Kegle- 
bane. Hendes  Beretning  begejstrede  i  den  Grad  Wengel, 
at  han  forevigede  Begivenheden  i  den  fra  „Kjærlighed 
paa  Taget^^  bekjendte  morsomme  Sang:  „Tænk  Dem, 
Lassen  sad  og  spiste  Boghvedegrød".  Oprindelig,  da  Stykket 
gik  som  Studenterkomedie,  stod  der  da  ogsaa  nok  saa 
ugenert  „Madsen"  istedetfor  „Lassen";  men  da  Stykket 
senere  kom  til  Opførelse  paa  de  private  Theatre  og  ud- 
kom i  Trykken,  blev  Navnet  af  Delikatessehensyn  for- 
andret. 

Paa  en  anden  Fastelavns  Mandag  figurerede  Arthur 
Abrahams  som  Direktør  for  et  Trylletheater,  som  var 
arrangeret  i  Gymnastiksalen,  det  Lokale,  hvori  Biblio- 
theket  nu  findes.  Han  optraadte  i  fuld  Dress  med  en 
tilstrækkehg  indfedtet  Polkaparyk,  med  en  Guldkjæde, 
hvis  Ankertougstykkelse  ikke  lod  Tvivl  tilbage  om  dens 
Ægthed,  med  en  mere  pralende  end  smagfuld  Ansamling 
af  flot  bestenede  Ringe  paa  alle  Fingre  og  med  et  Navn, 
hvis  Besynderlighed  tydeligt  røbede,  at  han  var  direkte 
indforskreven  fra  det  Land  Kaudervæltien. 

Den  store  Troldmand  sagde  ikke  for  meget,  da  lian 
i  sit  Indledningsforedrag  bemærkede,  at  der  intet  Hexeri 
var  i  hans  Præstationer.  Han  begyndte  saaledes  med 
det  ikke  ukjendte  Knnststykke  at  lægge  tre  Kugler  en- 
keltvis under  tre  Bægere  og  derpaa  faa  dem  samlede 
alle  tre  under  et  af  Bægrene  uden  at  røre  hverken  Kug- 
ler eller  Bægere.  Og  dette  udførte  han  paa  følgende  lige 
saa  nemme  som  letfattelige  Maade. 

Med  den  rivende  flux  de  hoiwhe,  han  raadede  over, 
aflirede  han  følgende  Ramse:  „Hier  sehen  die  geærede 
Herrschaften  en  mege  enestoende  Kunststiick,  som  for- 
bause  ved  seine  Behændigkeit.  Jai  tage  tre  Kugle  — 
so!  — ,  lægge  hver  sin  unter  den  ene  —  so!  — ,  den 
andre  —  so!  —  und  den  dritte  Becher.  So  jai  banke 
mit  min  Drillestav  po  Becher  en  und  sige  til  lille  Kugle: 
„Allez,  marche  unter  Becher  drei  der  borte!"  Und  strax 
marschiere  den  da  hit  gjennem  Lufte.  Ligeso  jai  sige 
til  lille  Kugle  unter  Becher  zwei:  „Allez,  marche  unter 
Becher  drei  der  borte!"  Den  schwefe  gjennem  Lufte  po 
Øjeblik  da  hit.  Und  nun  være  alle  Kugle  unter  den  ene 
Becher.  So  jai  tage  min  Drillestaf  und  sage  til  de  zwei 
spatzierende  Kugle:  „Allez,  marche,  zuriick,  po  Platz,  un, 
deux!"  Und  det  geærede  Publikum  vil  behage  se  hier: 
hver  lille  Kugle  po  sin  tilforne  Platz  unter  sin  eigene 
Becher!" 

Da  han  ikke  løftede  det  tredie  Bæger  op  paa  det 
temmelig  afgjørende  og  højst  spændende  Tidspunkt,  da 
alle  tre  Kugler  vare  —  eller  skulde  være  —  forsamlede 
under  dette,  syntes  Kunststykket  egenlig  ikke  at  være 
saa  særdeles  svært  at  udføre.     Men  det  gjorde  ikke   saa 

nøje,  med  en  skogrende  Latter  gav  det  geærede  Publikum 
sit  levende  Bifald  tilkjende. 

Et  andet  af  hans  Kunststykker  var  heller  ikke  til  at 
kimse  ad,  og  det  var  meget  omhyggeligt  præpareret  fra 
hans  Side. 

Hos  en  Hosekræmmer  havde  han  iforvejen  kjøbt  to 
ens  tarvelige  røde  Bomulds  Lommetørklæder  af  den  Sort, 
Sømænd  sætte  særlig  Pris  paa  formedelst  de  store  Billeder, 
der  pryde  dem,  —  jeg  mindes  endnu,  at  de  to,  Abra- 
hams havde  faaet  fat  paa,  fremstillede  Slaget  i  Kjøgebugt 
paa  det  mest  Lebendige.  Det  ene  af  dem  fik  han  Fore- 
ningens Vært  til  at  bage  ind  i  en  Pandekage,  medens 
han  kort  før  Forestillingens  Begyndelse  fik  fat  i  et  ældre 
anset  og  adstadigt  Medlem  —  det  var  forlængst  afdøde 
Overretsprokurator  Schack  — ,  for  at  denne,  naar  Abra- 
hams bad  om  et  Lommetørklæde,  skulde  give  ham  det 
op  paa  Scenen. 

Da  Tryllekunstneren  kom  til  det  paagjældende  Num- 
mer, anmodede  han  om  at  laane  en  Tørklæ'-lomme  — 
som  han  kaldte  det. 

En  Masse  hvide  Lommetørklæ^der  bleve  rakte  op  mod 
ham;  men  Abrahams  vilde  hellere  have  et  kulørt,  for  at 
Publikum  kunde  kjende  det  igjen  og  overbevise  sig  om, 
det  var  det  samme,  han  leverede  tilbage. 

Saa  kom  Schack  frem  med  det  røde  Lommetørklæde, 
og  Ingen  mistænkte  den  satte,  alvorlige  Mænd  for  at 
staa  i  Ledtog  med  Gjøgleren,  ihvorvel  det  nok  var  mis- 
tænkeligt, at  han  var  i  Besiddelse  af  saadant  et  Matros- 
Lommetørklæde  med  Slaget  i  Kjøgebugt. 

Abrahams  modtog  Tørklædet  med  Tak,    gik  ned  ad 

Bra^dtet,  som  forte  ud  blandt  Tilskuerne,  og  sagde:  „Jai 
hede  de  geærede  Herrschaffen  se  po  disse  Tørklæ'-lomme 
und  overzeuge  sich  um,  der  ingen  Snyderi  være  deri!" 

Torklædet  cirkulerede  rask,  og  Alle,  som  fik  fat  i 
det,  saae  strax,  det  var  ganske  ubrugt,  hvorpaa  det  blev 
leveret  Kunstneren  tilbage. 

Abrahams  udbad  sig  Tilladelse  til  at  brænde  Lomme- 
torklædet  i  Lyset;  han  skulde  nok  erstatte  det,  hvis  det 
kom  noget  til.  Saa  holdt  han  det  ind  i  Lyset;  det 
brændte  langsomt  og  frembragte  en  saadan  Os,  at  de 
Nærmestsiddende  græd  deres  modige  Taarer  og  proteste- 
rede, idet  de,  skjøndt  kun  Halvdelen  var  brændt  op,  er- 
klærede, at  de  gjerne  vilde  tro,  det  hele  Tørklæde  var 
fortæret  af  Ilden. 

Troldmanden  gav  sig  derefter  til  paa  en  Stegepande 
at  lave  en  Pandekuchen,  og  se,  hvor  mærkeligt!  Indeni 
den  laa  Schacks  Lommetørklæde  aldeles  ubeskadiget,  og 
foruden  at  faa  dette  tilbage  fik  Schack  i  Tilgift  en  større 
Portion  Pandekage,  da  det  ikke  var  muligt  for  Abrahams 
at  faa  Tørklædet  los  af  Kagen,  eftersom  Værten  ikke 
havde  været  saa  fiffig  først  at  dyppe  det  i  Vand,  før  han 
bagte  det  ind  i  Pandekagedejgen. 

Til  Slutning  overraskede  Abrahams  os  med  en  saa 
vanskelig  Præstation  som  det  saakaldte  „  Talende  Hoved 
paa  et  Fad^',  et  Nummer,  der  maatte  siges  at  være 
mindst  lige  saa  fint  udregnet  som  de  to  ovenfor  omtalte, 
og  som  fremstilledes  saaledes. 

Over  Baggrunden  af  den  lille  Scene  eller  rettere 
Tribune  var  der  trukket  et  folderigt,  med  Sølvpapirs 
Stjerner,  Slanger   og   Drager    udsmykket    rødt   Shirtings 

Gardin  eller  Tæppe,  eller  hvad  man  nu  vil  kalde  det, 
som  paa  en  meget  heldig  Maade  efterlignede  de  tunge, 
stjernebesatte  Fløjls  Drapperier,  som  taskenspillende  Pro- 
fessorer fortrinsvis  ynde  at  dekorere  med.  Foran  dette 
stod  et  mindre  Bord,  paa  hvilket  der  var  anbragt  et  stort 
Fad,  af  hvilket  der  var  borthugget  en  Runding,  passende 
til  et  Menneskes  Hals.  Bag  dette  Fad  fandtes  der  en 
Aabning  i  Shirtings  Drapperiet,  og  i  det  givne  Øjeblik 
præsenterede  sig  her,  tilsyneladende  som  liggende  paa 
Fadet,  Hovedet  af  en  af  Foi'eningens  mest  bekjendte 
Stamgjæster,  cand.  jur.  A.  C.  Lassen,  en  yngre  Mand, 
der  dengang  var  Medarbejder  ved  „Berlingske  Tidende", 
men  forøvrigt  faa  Aar  efter  for  at  faa  sit  svage  Bryst 
helbredet  drog  til  Syden  —  vistnok  Mentone  — ,  hvorfra 
han  imidlertid  aldrig  vendte  tilbage. 

Om  det  var  Ironi  af  Abrahams  just  at  vælge  denne 
Mand  til  „det  talende  Hoved",  skal  jeg  ikke  kunne  sige. 
Det  vilde  imidlertid  ej  have  været  saa  urimeligt,  tbi  aldrig 
hverken  før  eller  senere  har  jeg  truffet  paa  et  Mandfolk 
med  et  Snakketøj  som  A.  C.  Lassen's. 

I  sin  velklingende  Jargon  fremplaprede  Tryllekunst- 
neren nu:  „Dette  Kopf-Ho'ede  være  i  und  fiir  sich  ganz, 
meget,  tildels  overordentlig  merkwiirdig!  Den  fungiere 
wie  Kopfe  po  en  gemen  Mennisch.  Hochgeærede  Publi- 
kum behage  se!  Jai  den  stikke  lille  Kage  i  Gemunden 
—  so!  —  und  ein,  zwei,  drei!  strax  den  tygge  darauf 
und  speise  Kage.  —  Jai  den  give  bagpaa  en  Cigarre . . . 
ach,  jai  ikke  have  sodanne  po  mig!  .  .  .  Maaske  af  Herr- 
schaften  en  vil  traktiere  det  Ho'ede?  (Flere  af  de  paa 
de  første  Rækker  Siddende  rakte  beredvilligt  Cigarer  op 

fil  Abrahams,  der  paa  denne  lige  saa  nemme  som 
prisbillige  Maade  gjorde  en  lille  Høst  paa  en  halv 
Snes  Cigarer.)  So,  jai  sige:  „Hier,  niein  lieber  Kopf, 
har  De  en  Radekopf!  Nu  en  Svovlstikke  til!  Giebt  Feuer 
.  .  .  Ach,  ich  streicke  schlecht!  Den  gik  ut  sin  Vej!  .  .  . 
En  til  —  so!  Und  jetzt  vi  tage  os  en  Tobaksconcilium ! 
.  .  .  Vi  niaa  aber  en  Glas  Wein  dazu  haben!  .  .  .  Hier  en 
Flasche  af  Værten  seine  iichte  Weinen!  Din  Skol  og  min 
Skol,  og  alle  smuk'  Pigers  Skol!  .  .  .  Ah,  schmeckt  gute! 
So,  nun  vi  være  fertig  damit!" 

Paa  dette  Tidspunkt  overraskede  Hovedet  Abrahams 
ved  af  sig  selv  at  udbryde:  „Næ,  jeg  vil  s'gu  have  et 
Glas  til!    Ellers  drikker  I  Andre  hele  Resten!" 

Uden  at  gaa  fra  Koncepterne  sagde  Abrahams,  medens 
han  forede  Lassen  med  det  begjærede  Glas  Vin,  slagfær- 
digt ud  til  Publikum:  „Det  Kopf-Ho'ede  gar  nicht  øko- 
nomisk!" En  Replik,  der  faldt  i  særdeles  god  Jord,  da 
Lassen  netop  paa  den  Tid  var  Økonomisenior. 

Publikum  blev  derpaa  anmodet  om  at  forelægge  Ho- 
vedet fors kjel lige  Spørgsmaal,  og  da  disse  overvejende 
angik  Foreningens  Anliggender  eller  kjendte  Medlemmers 
Meriter,  kunde  en  daglig  Gjæst  som  Lassen  sagtens  be- 
svare dem.  Men  da  tilsidst  en  Tilskuer  var  saa  ond- 
skabsfuld at  ønske  at  vide,  hvad  914  Gange  33,766  var, 
svarede  Hovedet  fornærmet:  „Det  veed  jeg  s'gu  ikke!"  og 
forsvandt  med  det  Samme.  Og  hermed  var  Forestil- 
lingen forbi. 

Som  en  værdig  Pendant  til  Arthur  Abrahams  bør  et 
andet  Medlem,  Niels  Engberg,  nu  ansat  ved  Telegraf- 
væsenet, fremhæves.     Der   kunde    ikke  godt  være  større 

Forskjel  paa  to  Komikeres  Maade  at  virke  paa.  Den 
Første  var  alsidig,  springsk,  støjende  saavel  i  Taler  som 
i  Lader,  medens  den  Anden  var  stilfærdig,  tør  — •  man 
kunde  næsten  fristes  til  at  sige  træet,  i  det  Mindste  havde 
hans  Stemme  en  egen  gnaven  Lyd,  der  dog  ikke  skadede 
det  komiske  Indtryk,  tvertimod!  — ,  og  saa  havde  han 
kun  een  Streng  paa  sin  Bue,  hvilken  man  kunde  fristes 
til  at  kalde  den  filologiske  Streng. 

Han  var  nemlig  en  meget  dygtig  Filolog  og  dyrkede 
navnlig  det  græske  Sprog,  og  det  var  heraf,  han  benyt- 
tede sig. 

En  Fastelavnsmandag  mødte  han  op  i  en  Dragt,  der 
i  al  sin  Tarvelighed  var  lige  saa  karakteristisk  og  mærk- 
værdig som  det  Abrahams'ske  Spinoza-Kostume.  Han 
præsenterede  sig  iført  Underbenklæder,  en  meget  lang, 
sid  Natskjorte,  en  stor,  blød  Grundtvigianerhat  og  en 
flagrende  Hørparyk,  og  dertil  gik  han  med  en  svær 
Knortekjæp  i  Haanden  og  bar  et  Par  meget  skjævtsid- 
dende  Sølvbriller  paa  en  uformelig  Papnæse. 

Dette  paastod  han  var  en  korrekt  Gjengivelse  af  det 
Kostume,  hvori  Herodot  i  Oldtiden  havde  vandret  om 
her  paa  Jorden,  og  saa  talte  han  hele  Aftenen  Græsk,  — 
til  Held  for  os  var  han  saa  venlig  at  oversætte  det  paa 
Dansk  o:  det  den  Gang  ikke  ugængse  Skolemester-Dansk 
som  f.  Ex.:  „Grinende  i  hvad  Henseende  sidder  Du  der?" 
istedetfor  det  nok  saa  naturlige:  „Hvad  sidder  Du  der 
og  griner  af?" 

Han  gjorde  saa  megen  Lykke  i  denne  Rolle,  at  han 
siden  den  Aften  mellem  os  kun  kaldtes  „Herodot^',  og 
et  Par  Aar  senere  skrev  han  til  en  eller  anden  Fest   en 

dramatisk  Piece,  'oi  idiærai  (Privatmændene),  paa  et  højst 
ejendommeligt,  meget  morsomt  Græsk-Dansk,  hvilket  ud- 
mærkede sig  ved  en  højst  drastisk,  illustrerende  For- 
staaelighed. 

I  dette  lille  Stykke  spillede  han  selv  Hovedrollen, 
og  en  Aften,  da  han  havde  optraadt  i  denne  sin  Glans- 
rolle, var  han  bleven  saa  nervøs  og  overanstrængt  af  al 
den  megen  Feteren,  han  var  Gjenstand  for,  og  —  for- 
staar  sig!  —  alle  de  dermed  følgende  Bægere,  at  han  paa 
Hjemvejen  oplevede  et  ret  kuriøst  Eventyr,  der  lige  saa 
godt  kan  faa  sin  Plads  her  som  andetsteds. 

Han  boede  den  Gang  ude  i  en  af  Sidegaderne  til 
den  yderste  Del  af  store  Kongensgade,  og  træt  og  mødig 
stavrede  han  ensomt  afsted  i  Nattens  Mulm  og  Mørke, 
velsignende  den  paalidelige  Knortekjæp  og  forbandende  de 
søvnige  Gaslygter,  der  kun  brændte  paa  den  ene  Side  af 
Gaden,  hvad  han  syntes  gav  Gaden  noget  Enarmet  ved 
sig.  Mørkere  og  mørkere  blev  det,  og  tilsidst  vidste  He- 
rodot ikke  ret,  hvor  han  befandt  sig. 

Da  han  næste  Morgen  vaagnede  op,  havde  han  Grund 
nok  til  som  Jeppe  at  knibe  sig  i  Armen  og  spørge,  hvor 
han  var  henne.  Han  fandt  sig  nemhg  hggende  i  en  rum- 
melig Himmelseng,  som  havde  grumme  lidt  tilfælles  med 
hans  studentikose  Jernseng.  Overvættes  betuttet  saae 
han  paa  Væggen,  —  han  kjendte  ikke  det  Tapetmønster; 
han  stirrede  paa  den  overnaturligt  svære  Bolsters  Dyne, 
—  han  var  overbevist  om  aldrig  før  i  sit  Liv  at  have 
set  den  og  gav  sig  til  at  spekulere  paa,  hvormeget  den 
monstro  vejede;  og  han  kastede  et  Blik  tilvejrs,  —  ingen- 

sinde    tilforn    havde    han    skuet    saadan    en    Himmel    af 
hlomstret  Shirting. 

Angstfuld  tog  han  Mod  til  sig,  kiggede  bag  For- 
hænget ud  i  Stuen  og  gjorde  den  Opdagelse,  at  han  be- 
fandt sig  i  et  vildtfremmed,  lavtloftet  Værelse,  tarveligt, 
men  ret  hyggeligt  møbleret. 

I  sin  Kvide  gav  han  sig  til  at  raabe  Gevalt,  og  kort 
efter  traadte  en  graaskjægget  Gamling  ind  med  en  Bakke 
med  en  Skaal  Kaffe  og  noget  Wienerbrød. 

„God  Morgen!"  bød  den  gamle  Graaskjæg  venligt,  og 

„God  Morgen!"  bød  Herodot,  —  Mere  kunde  han  i 
sin  Befippelse  ikke  faa  frem   i  Øjeblikket. 

„Her  har  De  en  Kop  Kaffe!"  sagde  Gamlingen  og 
satte  Bakken  paa  Dynen  foran  ham. 

„Hvor  .  .  .  hvor  .  .  .  hvor  er  jeg?"  stammede  Herodot, 
som  nu  baade  fik  Øjnene  og  Munden  op. 

„Ja,  det  kan  jo  være  Dem  lige  meget,  gode  Herre ! 
Drik  blot  Kaffen,  og  sov  De  saa  videre!  De  kan  nok 
trænge  til  det,"  svarede  den  gamle  Mand  og  belavede  sig 
paa  at  forlade  Værelset. 

„Næ,  hov!  ...  De  maa  skam  sige  mig,  hvor  jeg  er!" 

„Ja,  siden,  siden!  .  .  .  Drik  nu,  og  sov  saa  videre  en 
Timestid,  saa  klarer  det  sig  nok." 

Med  disse  Ord  smuttede  Gamlingen  ud  af  Stuen  og 
overlod  Herodot  til  sine  Betragtninger.  Denne  satte  Kaf- 
fen tillivs,  men  om  at  sove  videre  var  der  naturligvis 
ikke  Tale.  Han  gjorde  et  hastigt  Toilette,  og  da  han  var 
færdig  dermed,  traadte  den  gamle  Mand  atter  ind  og  sagde : 
„Naa,  det  blev  nok  ikke  til  Noget  med  Søvnen?" 

„Nej!  Men  sig  mig  dog  blot,  hvor  jeg  er!" 

„I  Nyboder!" 

„I  Nyboder?!  .  .  .  Hvordan  er  jeg  dog  kommen  her?" 

„Jo,  jeg  skal  sige  Dem,  gode  Herre,  imorges,  da 
min  Son  skulde  paa  Holmen,  fandt  han  Dem  siddendes 
og  sove  paa  Stenen  foran  Døren,  og  saa  sagde  han  til 
mig,  at  det  var  bedst,  jeg  bugserede  Dem  ind  og  tog  mig 
Hdt  af  Dem." 

Herodot  saae  hdt  paa  ham,  saa  brast  han  i  Latter 
og  trykkede  tii  Tak  den  Gamles  Haand.  Og  kort  efter 
forlod  han  det  gjæstfri  Hus,  uden  at  det  var  ham  muligt 
at  bevæge  Værten  til  at  modtage  blot  det  mindste  Veder- 
lag for  Nattelogis'et.  —  — 

Blandt  Notabiliteterne,  som  særligt  udmærkede  sig 
ved  Fastelavnsløjerne,  kan  ogsaa  med  Hæder  nævnes 
Sophus  Krarup,  der  mest  virkede  og  morede  ved  sit 
uforlignelige  Humør,  hvilket  har  holdt  sig  tiltrods  for 
Alderen  og  det  mere  alvorsfulde  end  lystige  Embede,  han 
nu  beklæder  som  Herredsfoged  paa  Langeland. 

Skjøndt  han  havde  —  og  har  —  en  Stemme  saa 
hæs,  at  man  uvilkaarligt  faar  Lyst  til  at  rømme  sig, 
naar  man  hører  ham  tale,  var  det  dog  utroligt  alt  det 
Spektakel,  han  kunde  gjøre  med  den.  Og  det  maa  til- 
staaes,  han  havde  en  Svaghed  for  indianske  Hyl,  lap- 
landske Vræl,  hottentotiske  Brøl,  kort  sagt  for  alle 
uartikulerede  Lyd,  blot  de  vare  tilstrækkehg  øresønder- 
rivende. 

I  Modsætning  til  de  to  ovenfor  omtalte  Medlemmer 
opererede  Krarup  aldrig  alene  ved  disse  Løjer.  —  Det 
vilde  nu  ogsaa  have  været  ganske  umuligt  for  ham,  al- 
denstund  han  ved  sin  Ankomst    strax    blev    omringet   af 

sine  mange  Venner  og  overhovedet  af  livsglade  Folk, 
som  vidste,  at  hvor  han  var,  svigtede  Gemytligheden 
aldrig.  Men  i  Reglen  var  det  Krarup  selv,  som  i  For- 
vejen organiserede  smaa  eller  større  Bander,  der  op- 
traadte  saa  umenneskeligt  støjende  og  forstyrrende,  som 
tænkes  kunde,  thi  det  kom  ham  kun  an  paa  at  faa  det 
mest  mulige  Hallo  ud  deraf.  Hovedsagelig  bestod  Ban- 
den Aar  for  Aar  af  de  samme  Individer,  men  i  sin  liv- 
lige Fantasi  fandt  Krarup  til  hver  Fastelavn  paa  en  ny 
Variation  for  dens  Optræden,  og  kunde  han  finde  noget 
Aktuelt,  greb  han  naturligvis  helst  dette. 

I  det  Aar,  Fenierne  i  Irland  begyndte  at  regjere  og 
terrorisere,  repræsenterede  Banden  saaledes  denne  be- 
hagelige Menneskeklasse  under  Anførsel  af  Krarup  som 
den  irske  Agitator  og  Folketaler  Mac  Whisky,  eller  hvad 
det  var,  han  kaldte  sig.  Dragten  var  meget  let  at  an- 
skaffe, idet  den  i  al  sin  Tarvelighed  kun  bestod  af  en 
islandsk  Nattrøje,  som  Krarups  Broder,  en  bekjendt 
Herreekviperingshandler  —  eller,  som  det  dengang  langt 
mindre  fint  hed:  Hosekræmmer  —  med  stor  Elskværdig- 
hed laante  hver  Deltager,  samt  af  de  ældste  Benklæder  og 
den  mest  medtagne  Hovedbedækning,  man  kunde  opdrive, 
og  som  Kjendingsmærke  en  Fyrretræes  Stav  med  en 
Kartoffel  paa  Spidsen.  Saaledes  udstyret  foer  den  vilde 
Bande,  opflammet  af  Mac  Whiskys  lige  saa  hidsende  som 
meningsløse  Taler,  rasende  frem  mod  alle  i  pekuniær 
Henseende  bedre  Stillede,  og  mangen  ældre  Ejer  af  Gods 
og  Kontanter  blev  bortført  og  slap  kun  fri  mod  en  klækkelig 
Løsesum  af  Funch  eller  01. 

Underliden  mødte  der  ogsaa   større    samlede   Skarer 

op  andetsteds  fra.  En  Fastelavnsaften  stormede  saaledes 
pludselig  alle  Kandidaterne  fra  Kommunehospitalet  ind, 
iforte  de  noksom  bekjendte  blaa  Patientdragter  derudefra. 
En  af  dem  havde  endogsaa  været  saa  letsindig  at  lade 
sig  iklæde  den  meget  ubekvemme  Dragt,  man  kalder  en 
Spændetroje;  men  det  kom  han  haardt  til  at  fortryde. 
Hjælpeløs,  som  han  var,  blev  han  kneben  og  rusket  i, 
stødt  og  puffet  Salen  rundt  fra  Mand  til  Mand  og  fik  i 
det  Hele  en  saa  ubehagelig  Behandling,  at  han  for  den 
Sags  Skyld  godt  kunde  have  troet  sig  indlagt  paa  den 
nu  just  ikke  saa  vel  ansete  sjette  Afdeling  paa  det 
Hospital,  hvorved  han  var  ansat.  Endelig  blev  Staklen 
dog  befriet  fra  de  pinende  Baand,  da  han  halvt  besvimet 
styrtede  om  paa  Gulvet. 

I  Halvfjerdserne  fraterniserede  Studenterforeningen 
i  nogle  Aar  hjerteligt  med  Kunstnerforeningen  af  18de 
November.  Denne  Forening,  som  paa  de  Tider  havde 
Lokale  først  hos  Madam  Vincent  paa  Kongens  Nytorv 
og  senere  hos  Larsen  paa  St.  Annæplads,  fejrede  ligesom 
vi  Fastelavnen  med  en  Herremaskerade;  dog  var  der  den 
Forskjel,  at  Medlemmerne  her  kunde  medtage  Besøgende. 
Disse  Fester  vare  imidlertid  paa  Grund  af  de  fremmede 
Gjæsters  Misforstaaelse  og  Misbrug  af  den  frie  Tone,  der 
herskede  mellem  Kunstnerne,  udartede  saaledes,  at  Be- 
styrelsen ansaae  det  for  hensigtsmæssigst  at  afskaffe  Ind- 
førelsen af  Fremmede.  Da  Medlemmernes  Antal  ikke 
var  stort  nok  til  at  befolke  de  temmelig  rummelige  Lokaler 
hyggeligt  nok,  fandt  nogle  af  os,  der  vare  Medlemmer 
begge  Steder,  paa,  at  det  var  bedst,  om  de  to  Foreninger 
gav  sig  til  at  arbejde  sammen. 

En  Fastelavnsaften,  som  Løjerne  og  Dansen  vare 
bedst  i  Gang  i  Studenterforeningen,  gik  Komiteen  og 
Senioratet,  fulgte  af  adskillige  Honoratiores,  over  til  18de 
November  og  indbød  Medlemmerne  til  at  aflægge  et  Besøg 
i  Foreningen.  Ideen  slog  an;  Deputationen  blev  mod- 
tagen paa  det  Hjerteligste  og  trakteret  paa  det  Bedste, 
og  efter  en  halv  Times  Forløb  vandrede  vi  Alle  i  stor 
Procession  over  til  Gammelholm,  hvor  de  flot  og  fixt 
klædte  Kunstnere  ved  Ankomsten  bleve  hilste  med  Hurra- 
raab  og  strax  bragte  nyt  og  frisk   Blod  i  Festtummelen. 

Dette  Forhold  varede  flere  Aar  igjennem  til  gjen- 
sidig  Fryd  og  Glæde  og  hørte  først  op,  da  18de  November 
bestemte  sig  til  at  ombytte  sine  Fastelavnsløjer  med  et 
regulært  Karneval  med  Damer,  begrundet  paa,  at  de 
store  Kunstnerkarnevaler  i  Kasino  allerede  vare  begyndte 
at  tage  af  i  Tiltrækning. 

At  vi  Studenter  og  Kunstnere,  udstaferede  i  vore 
mere  end  mærkelige  Dragter,  af  Politiet  fik  Lov  til  saa- 
ledes  at  vandre  i  lange  og  ikke  just  stilfærdige  Optog 
fra  den  ene  Forening  til  den  anden,  var,  er  og  bliver 
ganske  ufatteligt.  Vi  drev  endogsaa  vor  Frækhed  saa 
vidt,  at  vi  en  Fastelavnsnat  ved  det  Lag  Klokken  tolv — et 
vandrede  fra  St.  Annæplads  til  Gammelholm  i  sluttet 
Trop  paa  et  Par  hundrede  Mennesker,  medens  18de  No- 
vembers Orkester,  der  bestod  af  otte  Blæsere  i  maleriske 
Vaabendragter,  gik  i  Spidsen  og  truttede  lystigt  løs. 

Vi  naaede  uanfægtede  Charlottenborg,  n»en  her  vilde 
to  Politibetjente  gjøre  et  vanvittigt  Forsøg  paa  at  standse 
os.  Formanden  i  Kunstnerforeningen,  C.  F.  Aagaard, 
og  endel  besindige  Ældre  af  os  Andre  fik  dem  imidlertid 

til  at  indse  det  Umulige  i  at  tage  det  op  med  alle  de 
kaade  unge  Mennesker.  Vi  opgav,  hvilke  Foreninger  der 
skulde  „noteres''  for  det  ganske  vist  dristige  Brud  paa 
Nattefreden  og  fik  saa  Lov  til  at  passere,  efter  at  der 
var  givet  Ordre  til  at  holde  inde  med  Musiken.  —  Ingen 
af  Foreningerne  hørte  dog  nogensinde  senere  Noget  til 
Sagen. 

Jeg  kan  ikke  i  denne  Forbindelse  undlade  til  Slut- 
ning at  fortælle,  hvilket  uudsletteligt  Indtryk  dette  vort 
Optog  gjorde  paa  en  af  mine  Bekjendte,  en  yngre  Mand, 
som  boede  paa  den  Strækning,  vi  passerede  under  fuld 
Musik. 

I  en  privat  Vennekreds  havde  han  holdt  en  temmelig 
varm  Fastelavn,  og  ved  Midnatstide  havde  han  lagt  sit 
trætte,  fortumlede  Hoved  til  Hvile  i  sit  Soveværelse,  der 
vendte  ud  til  Gaden. 

En  Timestid  efter  vaagnede  han  op  og  syntes  at 
høre  Hornmusik  i  det  Fjerne.  Ængsteligt  rettede  han  sig 
op  i  Sengen  støttet  paa  Albuen  og  lyttede,  medens 
Øjnene  stirrede  vildt  ud  i  Mørket.  Han  sagde  til  sig  selv, 
at  det  var  jo  umuligt,  der  kunde  spilles  nogetsteds  paa 
denne  Tid  af  Døgnet;  det  vai*  altsaa  ham,  det  var  galt 
fat  med,  han  havde  Hørehallucinationer. 

Nærmere  og  nærmere  kom  Musiken,  han  rejste  sig 
helt  op  i  Sengen  og  svedte  Angstens  Sved,  medens  han 
spurgte  sig  selv,  om  han  var  gaaet  fra  Forstanden.  Men 
Tonerne  ble  ve  stærkere  og  stærkere,  nu  forekom  de  ham 
at  lyde  lige  ud  for  hans  Vinduer. 

I  Dødsangst  sprang  han  ud  af  Sengen,  sneg  sig  hen 
til   Vinduet    og   kiggede   forsigtigt  ud   bag  Rullegardinet. 

Han  var  nær  styrtet  om  ved  det  Syn,  han  saae.  Nede 
paa  Gaden  tumlede  sig  i  vildt  Kaos  de  sælsomste  Skik- 
kelser; kaade,  hvide  Pjerroter  gik  Side  om  Side  med 
ærværdige  Kardinaler  i  deres  Purpurskrud ;  graaskjæggede, 
fløjlsklædte  Riddersmænd  fulgtes  med  gemene,  nymodens 
Matroner;  pukkelryggede,  krumnæsede  Polichineller  trak 
af  med  bredskuldrede,  rødblissede  Amagerkoner;  sirlige, 
udpyntede  Leander'e  vandrede  Arm  i  Arm  med  lige  saa 
stærkt  sminkede  som  uhøvisk  nedringede  Varietesanger- 
inder —   —   — 

Min  Ven  søgte  vaklende  tilbage  til  sin  Seng;  han 
var  vis  paa,  han  havde  faaet  Delirium. 

Endnu  en  Stund  hørte  han  de  dæmoniske  Toner; 
men  svagere  og  svagere  bleve  de  heldigvis,  tilsidst  hørte 
de  helt  op,  og  han  sov  ind. 

Men  endnu  næste  Dag,  da  jeg  traf  ham,  var  han 
ikke  kommen  i  sit  sædvanlige  gode  Humør,  saa  stærkt 
havde  Nattens  Rædsler  indvirket  paa  ham.  Til  alt  Held 
kunde  jeg  jo  give  ham  den  højst  prosaiske  Oplysning  om 
Grunden  til  de  frygtelige  Hallucinationer;  men  istedetfor 
at  sige  mig  Tak  for  min  Forklaring  udbrød  han  harm- 
fuldt: „Saa  skulde  da  ogsaa  .  .!"  Ja,  det  er  vist  bedst  at 
tie  med,  hvilken  rædsom  Straf  han  bad  Underverdenens 
Hersker  exekvere  paa  os  støjende  Fastelavnsgjæster, 


II. 

Effcraarsfesfer. 


Som  en  Art  Pendant  til  Fastelavnsgilderne,  der  jo  vare 
Foraarets   Fest,    fremtraadte   de   saakaldte  Efteraars- 
fester. 

I  den  Skikkelse,  de  havde,  da  jeg  i  1863  blev  Student, 
besad  de  unægteligt  et  vist  tarveligt  Tilsnit.  Der  var 
intet  Forsøg  gjort  paa  at  gjennemføre  en  bestemt,  ens- 
artet Dekoration,  og  Arrangementet  var  i  det  Hele  meget 
primitivt;  der  blev  vel  ikke  som  i  „Ulysses  von  Ithacia" 
ligefrem  skrevet  paa  Dekorationen:  „Dette  skal  være 
Troja!";  men  det  blev  meget  tydeligt  sagt  En,  at  dette 
var  f.  Ex.  Dyrehavsbakken,  og  saa  var  det  det,  uagtet 
baade  Bakke  og  Dyrehave,  Telte  og  Karruseller  manglede. 


I  Reglen  saae  der  saaledes  ud:  nogle  faa  komiske 
Tegninger,  fortrinligt  malede  af  habile  Folk  som  de  Af- 
døde, Arkitekten  Charles  Abrahams,  Medicineren  C hr. 
Schmidt  og  senere  Landsthingssekretær  van  Deurs,  og 
af  de  endnu  Levende,  Marinemaler  Chr.  Blache  og  Amts- 
forvalter i  Aalborg,  Conrad  Weidemann,  prydede 
Væggene  hist  og  her;  paa  en  lav  Tribune  i  Salen  — 
den  nuværende  Sangertribune  —  opførtes  uden  Spor  af 
Kulisser,  Rampe,  Tæppe  eller  andet  Tilbehør,  som  nu 
engang  anses  for  ret  brugbart  til  en  Theaterforestilling, 
den  uundværlige  dramatiske  Introduktion;  og  Musikstuen 
var  ved  Hjælp  af  en  Forhøjning  omdannet  til  en  Sanger- 
indepavillon under  Direktion  af  en  Søn  af  Overlærer 
Petersen  ved  Metropolitanskolen,  Henry  Petersen,  som 
til  stort  Savn  for  Foreningen  døde  i  en  ung  Alder. 

Det  var  hele  Herligheden,  men  alligevel  var  der 
ualmindeligt  morsomt;  det  smittende  Humør  angreb  Alle; 
selv  de  mest  udasede  Læseheste  og  de  mest  haardskal- 
lede  Kontorfolk  faldt  som  Ofre  for  Epidemien.  Men  de 
Assisterende  vare  dengang  heller  ikke  bange  for  at  an- 
vende noget  af  deres  Tid  paa  sligt  tomt  Gøgl;  der  præsen- 
teredes Ting,  som  havde  Levedygtighed  langt  ud  over 
den  ene  Aften.  Exempelvis  kan  det  anføres,  at  det  til 
en  Institution  som  Sangerindepavillonen  ikke  var  Direk- 
tøren, der  —  som  det  nu  er  Brug  i  forskjellige  lignende 
offenlige  Etablissementer  —  alene  var  autoriseret  Leveran- 
dør af  Viserne  til  Damerne.  Nej,  der  var  Mange  om  det 
Stykke  Arbejde,  og  mangfoldige  lystige  Sange  bleve  kre- 
erede   ved    disse    Lejligheder     her   skal    nævnes    et   Par 

Stykker  som  Arthur  Ahrahams'  noksom  bekjendte  Vise 
om  „Samson  og  Dalila— lalalala!"  og  den  gemytlige  Vise 
af  C.  M.  Wengel  om  den  unge  Jon. 

I  Midten  af  Tredserne  bleve  Conrad  Møller  —  For- 
eningens populære  Visedigter  -nkl.-,  Villiam  Faber 
og  jeg  som  unge  Studenter  valgte  ind  i  Komiteen  for  det 
paagjældende  Aars  Efteraarsfest,  og  med  ungdommelig 
Iver  forsøgte  vi  strax  at  gjøre  lidt  mere  ud  af  Festen 
saavel  i  Henseende  til  Dekorationer  som  til  Præstationer. 
Det  gik  imidlertid  ikke  saa  glat,  thi  vi  vare  komne  til 
at  sidde  i  Komite  sammen  med  Otto  Zinck  og  „gamle 
Guldberg",  der  døde  som  Underdirektør  i  Kjøbstædernes 
almindelige  Brandforsikring,  og  navnlig  den  Sidstnævnte 
var  strix  konservativ  lige  overfor  alle  formastelige  Foran- 
dringer i  den  traditionelle  Ordning  af  alle  Arter  af  Fest- 
ligheder. 

Efter  nogle  Aars  Forløb  fik  vi  Tre  imidlertid  frie 
Hænder,  eftersom  de  to  nævnte  Kapaciteter  opgav  deres 
mangeaarige  Hverv  som  Komitemedlemmer,  og  selv- 
følgelig benyttede  vi  os  strax  deraf.  Vi  havde  Lykken 
med  os;  den  første  af  de  af  os  arrangerede  Efteraars- 
fester  blev  en  virkelig  Sukces.  Der  afholdtes  det  Aar 
Landmandsmøde  i  Kjøbenhavn,  og  saa  sagde  vi:  „So  ein 
Ding  mussen  wir  aucli  haben!"  og  arrangerede  hele  Festen 
som  et  Landmandsmøde  i  Studenterforeningen. 

Strax  ved  Indtrædelsen  i  Vestibulen  overraskedes  de 
Besøgende  ved  Synet  af  en  virkelig  levende  Hest,  som 
stod  opstaldet  ved  Trappens  Fod  og  vogtede  Opgangen. 
Det  var  just  ikke  nogen  Araber;  til  daglig  kunde  den 
.ses  paa  de  kjøbenhavnske  Gader,  trækkende  efter  sig  en 

Møbelvogn,  som  var  belæsset  med  et  eller  flere  tunge 
Pianoforter  og  i  Tilgift  medførte  tre  næsten  lige  saa 
vægtige,  tætbyggede  og  sværlemmede  Kraftkarle,  som 
fyldte  saa  godt  paa  Bukken,  at  de  maatte  holde  fast  i 
hinanden  for  ikke  at  flyde  ud  over  den  til  en  af  Siderne. 
Hesten  tilhørte  nemlig  Firmaet  Hornung  &  Møller. 
Som  Medindehaver  heraf  havde  det  naturligvis  været 
Conrad  Møller  en  let  Sag  at  skaffe  Rosinanten  tillaans, 
og  som  Delegeret  i  Dommerudvalget  var  det  ham  ikke 
overdrevent  vanskeligt  at  faa  os  til  at  tilkjende  den  første 
Præmie  og  hænge  den  en  stor  Plakat  med  den  hædrende 
Paaskrift  om  Halsen.  For  den  Sags  Skyld  kunde  vi 
godt  have  givet  den  af  Musikens  Udbredelse  saa  højt 
fortjente  Hest  eneste  Præmie,  aldenstund  Rækken  af  Ud- 
stillingens levende  Dyr  baade  begyndte  og  sluttede  af 
med  den.  Resten  var  naturligvis  kun  Legetøjs  Dyr  og 
lignende  som  en  Gyngehest,  et  Paaskelam,  Billardkøer, 
Træheste,  Gymnastikheste  og  andre  meget  brugbare, 
men  højst  ulebendige  Skabninger,  om  hvilke  det  ud- 
førlige Katalog  gav  alle  mulige  og  endel  flere  Oplys- 
ninger. 

Det  mærkeligste  af  samtlige  Dyr  var  ubetinget  et 
Faar  af  Legetøjs-Racen  af  den  Art,  som  bevæger  sig 
frem,  ikke  paa  fire  Ben,  men  paa  fire  Hjul.  En  Ejen- 
dommelighed havde  Faaret  dog;  naar  det  blev  trillet  hen 
over  Gulvet  eller  Bordet,  svansede  det  nemlig  med  Halen 
paa  samme  tummelumske  Maade,  hvorpaa  et  Lam  virrer 
med  Halen,  medens  det  dier  Moderen. 

Da  vi  i  Komiteen  skulde  indregistrere  dette  Natur- 
fænomen   i   Kataloget,    varede    det    lidt   længe,   inden    vi 

kunde  finde  paa  Noget  at  skrive  om  det.  Forgjæves 
putYede  det  ene  af  os  magelos  vittige  Hoveder  det  arme 
Faar  over  til  det  andet  med  den  behagelige  Opfordring, 
som  virker  mere  aandeligt  deprimerende  end  alt  Andet: 
„Lav  noget  Morsomt  om  det  der!",  og  jo  mere  Tiden 
trak  ud,  desto  hyppigere  og  hastigere  bleve  de  Rutsche- 
ture, Dyret  fik  sig  fra   den   ene  Bordende  til  den  anden. 

Pludselig  sprang  formedelst  den  ilde  Medfart  den 
Mekanisme,  hvorved  Halen  sattes  i  Bevægelse,  —  Faaret 
var  blevet  Invalid. 

Man  skulde  have  troet,  at  dette  Ulykkestilfælde  maatte 
have  smertet  os  dybt;  men  nej,  tvertimod!  Nu  vidste  vi, 
hvilken  Specialitet  der  i  Rubriken  skulde  tillægges  Dyret, 
og  i  Kataloget  kom  til  at  staa:   „Et  Faar.   Lam  i  Halen." 

Hoveddekorationen  fandtes  naturligvis  i  den  store 
Sal,  som  var  festlig  smykket  med  et  Par  Opstillinger  af 
Neg,  River,  Leer  og  andre  fra  Tivoliske  Høstfester  ikke 
ukjendte  Atributer,  medens  den  lange  Væg  ved  Vinduerne 
helt  dækkedes  af  en  mægtig  Karton,  paa  hvilken  var  frem- 
stillet et  af  virkehge  Kunstnere  udført,  effektfuldt  Spejl- 
billede af  en  lang  Række  Køer.  I  sidste  Øjeblik  kneb 
det  med  at  faa  de  Stolper  malede  færdige,  som  skulde 
give  det  Udseende  af,  at  Køerne  stod  hver  i  sin  Baas, 
og  det  blev  paalagt  mig  at  hjælpe  med  Hensyn  til  Malingen. 
Jeg  har  nu  aldrig  udmærket  mig  ved  selv  et  nok  saa 
lille  Talent  for  Tegning,  men  alligevel  var  jeg  stolt  af 
dette  Tillidshverv  og  malede  løs.  Imidlertid  tvivler  jeg 
om,  at  de  Stolper,  jeg  leverede,  lignede  nogensomhelst 
gangbar  eller  blot  overhovedet  existerende  Træsort. 

Da   man    her   paa   den   omtalte  Tid  endnu  ikke  var 

kommen  saa  vidt,  at  der  spilledes  Komedie  i  Lader  eller 
Kostalde,  indstillede  vi  den  dramatiske  Introduktion, 
medens  vi  bibeholdt  den  traditionelle  Sangerindepavillon, 
for  hvilken  vi  imidlertid  ikke  havde  mere  Interesse,  end 
at  vi  tillod  en  fast  Direktør  —  jeg  husker  ikke  engang 
mere,  hvem  det  var  —  efter  Behag  at  skalte  og  valte 
der,  som  han  vilde. 

En  hel  Del  bidrog  det  naturligvis  hertil,  at  Conrad 
Møller  og  jeg  havde  travlt  med  et  „Anatomisk  Musæm" 
der  forevistes  i  de  to  daværende  smaa  Læseværelser. 
Af  Ting,  som  kunne  omtales  her,  skal  jeg  kun  nævne, 
hvorledes  vi  fremstillede  et  gjennemskaaret  Menneske- 
hoved. Oppe  paa  Studenterforeningens  Loft  fandt  vi  en 
Buste  af  —  Øhlenschlæger,  hvilken  var  kasseret,  da  Fod- 
stykket var  gaaet  i  Stykker.  Vi  fik  saa  den  Ide  at  lade 
Snedkeren  save  Hovedet  igjennem,  fyldte  de  to  Hulheder 
med  noget  gammelt,  rødt  og  graabrunt  Tarlatan,  som 
paa  Grund  af  sin  meget  forkrammede  Tilstand  let  lod 
sig  overtale  til  ret  naturligt  at  forestille  Hjernen,  Sanse- 
organerne og  Hovedets  andre,  ædle  Organer.  Det  over- 
skaarne  Hoved  blev  lagt  i  en  saa  elegant  Montre,  som  det 
var  muligt  at  opdrive,  og  blev  almindeligt  beundret;  men 
ingen  af  de  Besøgende  fik  at  vide,  hvis  Hoved  det  var, 
ellers  havde  vi  formodenhg  selv  faaet  paa  Hovedet  for 
Profanation. 

Det  følgende  Aar  blev  vort  Trekløver  atter  anmodet 
om  at  arrangere  Efteraarsfesten,  og  hvad  var  rimeligere, 
end  at  vi  efter  det  vellykkede  Landmandsmøde  foran- 
staltede et  Vandmandsmøde? 

Atter  stod  den  klaverdyrkende  Traver  paa  sin  Plads 

ved  Trappens  Opi^ang;  men  denne  Gang  var  der  i  dens 
Manke  indflettet  Tang  og  Østersskaller,  Siv  og  Muslinge- 
skaller, og  paa  denne  Maade  havde  vi,  som  Enhver  kan 
forstaa,  hibragt  den  en  slaaende  Lighed  med  en  Hav- 
hest. 

Ved  Siden  af  den  spærrede  et  stoi-t  Blikbassin,  i 
hvilket  der  endogsaa  svømmede  to  levende  Ænder,  for 
Opgangen,  saa  at  de  Besøgende  kun  kunde  naa  op  paa 
Trappen  ved  at  passere  en  smal  Træbro,  som  førte  over 
Bassin'et.  Og  dette  gav  Anledning  til  følgende  lille 
komiske  Scene. 

Som  ved  alle  store  Udstillinger  vare  vi  naturligvis 
ikke  færdige  til  Aabningstiden,  og  Trængslen  af  Besøgende 
var  i  stadig  Stigning  i  Vestibulen.  Da  jeg,  som  var  gaaet 
ned  ved  Broen  for  at  holde  det  utaalmodige  Publikum  i 
Tømme,  endelig  fik  Lov  af  Conrad  Møller,  der  som  sæd- 
vanlig besørgede  hele  den  praktiske  Side  af  Arrangementet, 
til  at  give  Folk  Adgang  til  Festens  Herligheder,  stormede 
Alle  paa  i  det  syndigste  Virvar.  Forgjæves  raabte  og 
skreg  jeg  om  at  holde  igjen;  men  der  var  Intet  at  stille 
op  med  Menneskehoben,  som  var  ganske  rasende  af  lutter 
Nysgjerrighed.  Jeg  frygtede  for,  at  Broen  skulde  knuses 
under  Vægten  af  de  mange  Fremtrængende;  men  heldig- 
og  mærkværdigvis  holdt  den.  Derimod  knækkede  det 
ene  Fyrrepinds  Rækværk,  og  en  ung  Student,  som  havde 
været  ualmindelig  hensynsløs  med  at  trænge  sig  frem, 
plumpede  i  Vandet  ned  til  Ænderne,  som  baskende  med 
Vingerne  og  rappende  af  alle  Livsens  Kræfter  foer  til 
hver  sin  Side,  højligen  forargede  over  dette  Indgreb  i 
deres  Rettigheder. 

Nu  var  Vandet  i  Bassinet  selvfølgelig  ikke  dybere,  end 
at  den  unge  Mand  ikke  behøvede  at  være  Frisvømmmer  for 
at  redde  Livet  —  det  gik  ham  vel  knapt  til  Knæerne  — ;  men 
vaad  blev  jo  Fyren.  Han  skældte  og  smældte  paa  Komi- 
teens „Vittigheder"  og  forlangte  paa  Stedet  Ankeproto- 
kollen,  som  dog  til  alt  Held  umuligt  kunde  skaffes  til- 
veje. Naturligvis  vakte  denne  Vandgang  megen  Lystig- 
hed blandt  Publikum,  og  det  var  just  ikke  Medlidenhed, 
da  han  under  de  heftigste  Forbandelser  trængte  sig  til- 
bage gjennem  Sværmen  for  at  gaa  hjem  og  faa  Tøit 
paa.  Et  Gode  medførte  dog  det  lille  Intermezzo,  idet 
Folk  ikke  længere  vare  nær  saa  hidsige  for  at  trænge  paa. 

Denne  Gang  var  Hovedvægten  lagt  paa  Dekorationen 
af  Konversationsstuen  paa  første  Sal;  langs  Værelsets 
fire  Vægge  var  der  opstillet  indbyrdes  sammenføjede 
Soldeborde,  der  vare  at  betragte  som  en  Estrade,  fra 
hvilken  Folk  skulde  tage  det  i  Firkanten  mellem  Bordene 
indrettede  storartede  Vandbassin  i  Øjesyn.  Dette  var 
helt  imponerende  at  skue  og  ganske  sindrigt  konstrueret, 
hvad  der  vel  nok  kan  siges  om  et  Vandbassin  uden 
Vand.  Mellem  Bordene  var  der  udspændt  stærkt  strammet, 
lyseblaat  Tarlatan,  hvilket  med  lidt  god  Villie  og  en  ikke 
altfor  klumpfodet  Fantasi  nok  kunde  ses  at  forestille  en 
Vandflade,  —  ialtfald  skulde  det  gjøre  det,  og  saa  gjorde 
det  det  ogsaa!  Illusionen  forøgedes  forøvrigt  ikke  saa 
lidt  ved  nogle  uskyldshvide  Aakander  og  andre  sarte, 
skjønne  Vandplanter,  som  til  Fryd  for  alle  de  tilstede- 
værende unge  Lyrikere  vuggede  sig  blidt  og  blødt  i  Vand- 
skorpen, og  midt  i  Stuen,  fra  hvis  Loft  den  store  Lyse- 

krone  var  fjernet,  sendte  et  lystigt  lille  Springvand  en 
spruttende  Straale  tilvejrs.  Af  størst  Virkning  var  dog 
niaaske  nok  de  overnaturligt  store  Krabber,  Skildpadder, 
Hummere  og  andre  skrækindjagende  Søubyrer,  der  af  og  til 
saaes  kravlende  nede  paa  Bunden  af  Bassinet  og  engang 
imellem  leverede  et  lille  Søslag,  —  det  var  naturligvis 
udklædte  unge  Studenter,  som  tilbragte  Aftenen  paa  denne 
behagelige  Maade. 

Efter  Festens  Slutning  improviserede  Conrad  Møller 
og  jeg  et  lidet  Intermezzo,  da  vi  i  lystigt  Vennelag  sad 
her  paa  Estraden  og  nød  Hvilen  ovenpaa  Dagens  An- 
strængelser  —  og  saa  et  Glas  Et  eller  Andet,  forstaar 
sig.  Conrad  Møller,  som  sad  med  Ryggen  mod  Vandet, 
vippede  gladeligen  paa  sin  Stol,  men  pludselig  lod  han 
sig  med  et  Skrig  gaa  bagover  ned  i  Bassinet. 

De  Tilstedeværende  bleve  strax  i  første  Øjeblik  be- 
tuttede, da  de  ikke  tænkte  paa,  hvor  han  blev  af,  men 
blot  saae  ham  forsvinde. 

Kun  jeg  tabte  ikke  Kontenancen.  Med  et  sandt 
Løvemod  sprang  jeg  op  og  raabte:  „En  Mand  overbord!" 
hvorpaa  jeg  kastede  mig  paa  Hovedet  ud  i  de  fraadende 
Tarlatans  Bølger  og  med  stort  Besvær  reddede  den  For- 
ulykkede; —  mærkeligt,  at  jeg  aldrig  har  faaet  Rednings- 
medaillen  for  denne  brave,  mandige  Daad. 

Medens  Konversationsstuen  paa  Dekorationsomraadet 
—  om  det  saa  maa  siges  —  repræsenterede  det  Skjønne 
og  Maleriske,  var  Dameværelset  paa  anden  Sal  helliget 
det  Humoristiske :  her  foreviste  Conrad  Møller  og  jeg  den 
berømte  Hvalfisk. 

Selve  Indgangen  var  i  den  rette  Stil,  idet  der  istedet- 

tor  Dør  fungerede  et  l^æmpemæssigt  Hvalfislcelioved, 
gjennem  livis  Gab,  som  vi  naturligvis  efter  Behag  kunde 
aabne  og  lukke,  den  eneste  Adgang  til  Stuen  fandtes, 
og  herigjennem  maatte  Alle,  som  vilde  se  Hvalfiskens 
indvendige  Herligheder,  Store  og  Smaa,  Gamle  og  Unge, 
kravle  ind  paa  alle  Fire,  thi  højere  var  Gabet  ikke. 
Men  trods  den  ubekvemme  Indgang  var  der  stadigt 
udsolgt  Hus  hos  Kammerraad  Jonas  Se  Co. ,  som  vi 
kaldte  os. 

Ved  Hjælp  af  Fyrretræes  Ribber,  som  vare  betrukne 
med  graat  Shirting,  var  Værelset  omdannet  til  det  Indre 
af  en  Hval  —  NB. !  saaledes  som  vi  tænkte  os,  der  saae 
ud  paa  et  saadant  Sted  — ,  og  der  var  ikke  højere  til 
Loftet,  end  at  høje  Folk  helst  maatte  dukke  sig  lidt, 
naar  de  ikke  vilde  risikere  en  Sinkedus  i  Hovedet  med 
Udsigt  til  at  blive  liggende  paa  Valen.  Mørkt  var  der, 
saa  det  var  en  Gru;  Oplysningen  besørgedes  nemlig  kun 
af  en  ensom  Staldlygte,  til  hvilken  efter  vor  Forsikring 
Trannen  paa  den  nemmeste  Maade  skaffedes  tilveje,  idet 
Hvalen  selv  havde  Leverancen  deraf. 

De  Besøgende  indlodes  i  Hold  paa  tretten  Personer, 
mere  tillod  Pladsen  ikke.  Langs  Væggene  var  der  an- 
bragt to  Bænke  med  Plads  til  tolv  Mand,  og  i  Baggrunden 
stod  et  lille,  prunkløst  Æressæde,  som  vi  havde  fundet 
blandt  andet  gammelt  Skrammel  oppe  paa  Loftet.  Det 
var  en  Stol  med  et  mistænkeligt  Hul  i  Midten,  en 
Stol  af  den  Art,  som  vore  Foi-fædre  efter  Benævnelsen 
at  dømme  kun  brugte  om  Natten.  Til  at  beklæde  denne 
Hædersplads  udnævnte  vi  for  hvert  Holds  Vedkommende 
en  Æresgjæst,  som  stedse  blev  meget  stolt  over  den  ham 

viste  Honiior.  Jeg  liuskor  kun  Een,  der  refuserede  Til- 
buddet om  denne  Plads,  og  det  var  Professor  Ussing. 
Skjondt  vi  forsikrede  ham,  at  der  ikke  —  som  han  for- 
modede —  var  nogle  Rævestreger  derved,  var  han  dog 
ikke  til  at  bevæge  til  at  sætte  sig  der.  Heldigvis  var 
imidlertid  Redaktor  Bille  med  paa  samme  Hold,  og  han 
var  ikke  mere  bange  af  sig,  end  at  han  meldte  sig  som 
frivillig  Æresgjæst. 

Hvad  Folk  fik  for  deres  Penge,  var  iøvrigt  yderst 
tarveligt.  Den  meste  Tid  af  det  korte  Besøg  optoges  af  den 
mere  end  æventyrlige  Fortælling,  som  vi  to  gamle  Barder 
afgav  om  Hvalens  Fangst,  Bygning,  Levenmade,  o.  s.  v., 
med  den  tilhørende  Forklaring  af  nogle  paa  dens  Ribben 
ophængte  Smaabilleder.  Ihvorvel  dette  rimeligvis  var 
højst  interessant,  havde  vi  dog  anset  det  mest  formaals- 
tjenligt  ogsaa  at  byde  paa  et  materielt  Traktement,  idet 
vi  saa  at  sige  gav  vore  Gjæster  en  Mundsmag  af  Hvalens 
Indmad. 

I  det  Øjemed  var  der  i  den  ene  Side  boret  et  lille 
Hul,  som  akkurat  gav  Plads  til  en  i  en  Otting  Banko 
anbragt  Taphane,  og  heraf  fik  hver  Besøgende  en  Snaps, 
for  at  han  kunde  overbevise  sig  om,  hvor  superbt  Tran 
i  frisk  Tilstand  smagte.  Til  denne  herlige  Drik  trak- 
teredes Enhver  med  en  Mundfuld  „syltet  Fiskeben",  som 
serveredes  i  en  stor,  sort  og  saucet  Rulle;  denne  Ret 
gjorde  imidlertid  en  krank  Lykke ;  de  mest  Utilfredse 
paastod  endogsaa,  at  det  ikke  var  Andet  end  gemen 
Matros-Skraa. 

Forresten  endte  den  meget  omtalte  Hval  paa  en 
særdeles    trist  Maade,    idet    den   kom   ulykkelig   af  Dage 

ved  en  skurkagtig  Skarnsstreg,  som  bevirkede  dens  salig 
Afgang  Aftenen  før,  at  Sadelmageren  og  Snedkeren  ellers 
paa  regulær  Maade  skulde  gjøre  det  af  med  den. 

Da  vi  havde  sluttet  den  ovenfor  berettigede  Kolla- 
tion paa  Estraden  ved  Bassinet,  kom  Conrad  Møller  og 
jeg  i  Tanker  om,  at  der  endnu  fandtes  en  lille  Rest 
Banko  oppe  i  Hvalen,  og  da  vi  ingen  Grund  saae  til  at 
skjænke  enten  Tjenerne  eller  de  den  næste  Morgen  kom- 
mende Haandværksfolk  den,  indbød  vi  paa  at  gaa  op  og 
tømme  Ottingen.  Invitationen  blev  selvfølgelig  modtagen, 
og  i  et  Antal  af  en  Snes  Stykker  vandrede  vi  saa  didop. 
Bænkene  maatte  fjernes  for  at  gjøre  Plads  til  saa  mange ; 
men  vi  lejrede  os  trøstigt  paa  Gulvet  og  fandt,  vi  havde 
det  nok  saa  hyggeligt  i  det  snævre  Rum  og  det  flakkende 
Lys  fra  Lygten. 

Bedst  som  jeg  gik  og  serverede  for  vore  Gjæster, 
fik  jeg  imidlertid  en  djævelsk  Ide.  Jeg  kunde  mageligt 
naa  den  smalle  Lægte,  der  tjente  til  Rygrad  for  Hval- 
fisken, og  jeg  prøvede  paa,  om  jeg  ikke  kunde  knække 
den  ved  at  hænge  mig  i  den.  Det  oversteg  mine  Kræfter, 
og  jeg  fik  derfor  Emil  Poulsen,  hvem  jeg  betroede  min 
Hensigt,  til  at  hjælpe  mig.  Ved  vore  forenede  Anstræn- 
gelser  lykkedes  det.  Pludselig  brast  Lægten,  og  medens 
Poulsen  og  jeg  forsvandt  ad  Udgangen  med  Lygten, 
dalede  Ribberne  med  Shirtinget  ned  over  de  Andres 
Hoveder.  Mørkt  var  der  jo,  og  det  løse  Shirting,  som 
de  Ulykkelige  bleve  indfiltrede  i  paa  alle  mulige  Maader, 
gjorde  Situationen  endnu  mere  forvirret.  Indgangen  kunde 
ikke  ses,  og  kæmpende,  sparkende  og  knubsende  hver- 
andre væltede  Staklerne  sig  der  i  een  tummelumsk  Dynge. 

Det  varede  længe,  grumme  længe,  inden  de  fandt  Ud- 
gangen og  slap  ud,  —  og  Gudbevares,  hvor  Emil  Poulsen 
og  jeg  bleve  skjældte  ud!  —   — 

Det  paafolgende  Aar  aabnedes  Suezkanalen,  og  i 
den  Anledning  fik  vor  Efteraarsfest  Titel  af  „Pyramide- 
festen*' —  endogsaa  Programmet  var  i  Form  af  en  Pyra- 
mide. Til  Aabningshøjtideligheden  havde  jeg  skrevet  en 
lille  dramatisk  Bagatel  med  Titlen  y^Kjcerlighed  og  Rha- 
harhergrøcr',  som  var  meget  dansk;  ellers  var  alt  Andet 
saa  ægyptisk  og  afrikansk  som  muligt.  Konversations- 
stuen  var  saaledes  ved  Hjælp  af  et  alenhøjt  Lag  Sand 
omdannet  til  et  højst  naturtro  Sahara,  gjennem  hvilket 
Festdeltagerne  møjsommeligt  maatte  vade  for  at  naa 
Værtens  forfriskende  Oase. 

Saaledes  bleve  vi  ved  i  en  lang  Række  Aar,  men 
det  vilde  føre  for  vidt  her  at  komme  ind  paa  flere  af 
disse  Fester.  Kun  en  enkelt  maa  det  endnu  være  tilladt 
at  omtale;  det  er  den  Kopi  eller  Parodi  —  som  man  vil 
—  vi  lavede  paa  den  nordiske  Udstilling  her  i  Byen 
i  1872. 

Landet  var  i  det  Aar  blevet  hjemsøgt  af  en  øde- 
læggende Stormflod,  og  overalt  gjorde  Folket  Kraft- 
anstrængelser  for  at  komme  til  Hjælp. 

Efter  i-inge  Evne  vilde  Studenterforeningen  ogsaa 
yde  sit  Bidrag,  hvorfor  det  blev  besluttet  at  arrangere 
en  for  Publikum  tilgængelig  Fest,  hvis  Indtægt  skulde 
tilfalde  de  af  Stormfloden  Skadelidte.  At  dette  ikke  blev 
Tilfældet,  men  at  Overskuddet  kom  Kjøbenhavns  Under- 
støttelsesforening tilgode,  skyldtes  kun  den  Omstændighed, 

at  der  allerede  var  tilflydt  Indsamlingskomiteen  saa  rige- 
lige Bidrag,  at  den  med  Tak  stoppede  op. 

Efterligningen  af  Udstillingens  store  Hal  var  i  Fest- 
salen gjennemført  paa  den  mest  slaaende  Maade,  navnlig 
gjorde  Kopien  af  den  fra  Udstillingen  kjendte  Bing  Se 
Grøndahl'ske  Cirkus  Lykke  ved  sin  lige  saa  kostbare 
som  smagfulde  og  righoldige  Opstilling  af  alskens  Potte- 
skaar;  men  forøvrigt  var  Gjenstandenes  Antal  saa  stort, 
at  alle  Foreningens  Lokaler  vare  i  Brug. 

Der  var  altsaa  nok  at  se  paa,  men  alligevel  var  der 
en  Magnet,  som  lige  fra  den  tidlige  Morgen  —  Udstil- 
lingen holdtes  nemlig  aaben  hele  Dagen  fra  Klokken  ti  — 
uimodslaaeligt  trak  Publikum  hen  til  den  lille  Soldesal, 
det  Lokale,  hvori  Læseværelserne  nu  findes.  Og  denne 
Magnet  var  den  Conrad  Møller'ske  Karrusel. 

Ideen  til  denne  var  lige  saa  simpel  som  orignial, 
idet  et  ganske  almindeligt  optisk  Bedrag  laa  til  Grund 
for  hele  Arrangementet,  der  nemmest  kan  forklares  saa- 
ledes,  at  Alt  kjørte  rundt,  kun  ikke  Passagererne.  Ved 
Haandkraft  drejedes  nemlig  den  cirkelrunde  Væg  og  det 
dermed  forbundne  Loft  rundt  i  rask  Fart,  og  herved  bi- 
bragtes der  de  Besøgende  akkurat  samme  Følelse,  som 
om  de  kjørte  rundt,  uagtet  de  gamle  Holstenskvogns 
Sæder,  paa  hvilke  de  sad  tre  Mand  høj,  vare  skruede 
fast  i  Gulvet.  Den  lykkelige  Tanke  om  denne  Befordrings- 
maade  var  aldeles  uforvarende  kommen  flyvende  bag  paa 
Opfinderen,  da  han  en  Dag  ved  Hellerup  sad  i  et  Tog, 
som  holdt  stille,  medens  et  andet  langt  Tog  kjørte  forbi; 
han  kom  til  —  hvad  saa  Mange  havde  gjort  før  ham  — 
at  tænke  paa,  hvor  umuligt    det  var   at  skjelne,    om  det 

var  ham  eller  de  Andre,  der  kjørte,  og  i  samme  Øjeblik 
fodtes  i  hans  Hoved  Ideen  til  en  Karrusel  af  den  be- 
skrevne Art. 

Der  var  ikke  ringe  Ulejlighed  forbundet  med  at  kon- 
struere saavel  det  store  Pindeværks  Stillads  til  Væg  og 
Loft  som  navnlig  den  Rende,  hvori  Hjulene,  som  det 
Hele  skulde  beva^ges  ved,  skulde  løbe.  Det  skulde  jo 
Altsammen  passe  saa  overmaade  nøjagtigt,  og  det  kostede 
llonrad  Møller  stor  Møje,  skjøndt  han  blev  udmærket  assi- 
steret af  sit  trofaste  Faktotum,  Snedker  Olsen,  der  selv 
fandt  en  Glæde  og  Tilfredsstillelse  i  at  løse  slige  indvik- 
lede Opgaver. 

Imidlertid  lykkedes  det  ganske  fortræffeligt.  Stilladset 
blev  indvendig  beklædt  med  Karton,  og  saa  gik  Malerne, 
Kapaciteter  som  C.  F.Aagaard  og  Godfred  Christensen, 
i  Gang  med  paa  Papiret  at  fremtrylle  det  skjøn neste  Parti 
fra  Dyrehaven,  forbi  hvis  lysegrønne  Bøge,  knudrede 
Ege  og  slørtætte  Birke  Karruselpassagererne  skulde  suse 
—  eller  rettere  sagt  omvendt.  I  Loftet,  der  var  malet 
som  et  tarveligt  Lærreds  Telttag,  blev  der  anbragt  ad- 
skillige kulørte  Olielamper  af  den  gamle  osende  Slags, 
og  midt  i  Karrusellen  stod  paa  en  lille  Forhøjning  en 
ældre,  mere  skrattende  end  harmonisk  Lirekasse  med  den 
sædvanlige  Underkop  til  at  samle  Penge  paa. 

Naturligvis  blev  Alt  dette  som  altid  først  færdigt  i 
den  ellevte  Time.  Trætte  og  udasede  forlod  Kunstnerne, 
Conrad  Møller  og  jeg  først  ved  Tretiden  Foreningen,  og 
vi  To,  der  som  Jokumsen  og  Crillesen  fra  nu  af  vare 
de    lykkelige  Indehavere    af  Karrusellen,    skulde   jo    den 

næste  Morgen  møde  saa  præcist,  at  vi  kunde  lukke  op 
for  Publikum  Klokken  ti. 

Man  var  imidlertid  dengang  ung,  og  vi  mødte  da 
ogsaa  med  friske  Kræfter  paa  Pletten  og  tog  fat  paa  Ar- 
bejdet til  bestemt  Tid. 

Heldigvis  var  der  ikke  mødt  mange  Folk  saa  tidlig 
paa  Dagen,  thi  vi  gjorde  den  alt  Andet  end  behagelige 
Opdagelse,  at  vi,  som  havde  glædet  os  til  at  se  Folk 
blive  øre  i  Hovedet  af  Karruselturen,  selv  bleve  over  al 
Maade  svimle.  Da  vi  havde  jollet  rundt  en  tre  Kvarterstid 
i  det  lille  Rum,  havde  vi  en  Fornemmelse  af,  at  Alt 
sejlede  med  os,  og  at  vore  Ben,  saasnart  vi  kom  udenfor 
Karrusellen,  havde  en  ulyksalig  Tilbøjelighed  til  istedetfor 
at  gaa  fremad  at  bevæge  sig  i  Cirkelkredse.  Med  Rædsel 
tænkte  vi  paa,  hvorledes  vi  skulde  kunne  holde  ud  hele 
Dagen  igjennem  ;  men  saa  bleve  Jokumsen  &  Crillesen, 
hvem  det  i  de  Tider  aldrig  skortede  paa  Ideer,  enige  om 
at  indtage  en  bedre,  styrkende  Frokost  med  det  behørige 
Kvantum  Portvin  som  Modgift. 

Det  hjalp.  Da  vi  atter  tog  fat  paa  Kjørselen,  gjorde 
denne  betydelig  mindre  Indtryk  paa  os,  og  opad  Dagen 
forsvandt  ganske  vor  Svimmel hedsfølelse.  Vi  havde  et 
ubedrageligt  Kjendetegn  paa,  hvor  akklimatiserede  vi  bleve, 
idet  det  i  Førstningen  ikke  godt  havde  været  os  muligt, 
saa  længe  Karrusellen  var  i  Gang,  at  naa  hen  til  de  to 
Trin  ved  Indgangen;  men  efterhaanden  gik  vi  lige  saa 
sikkert,  som  gik  vi  paa  et  Stuegulv  —  hvad  vi  da  for 
den  Sags  Skyld  ogsaa  gjorde.  Det  var  nemlig  ikke  saa 
let  en  Sag  at  gaa  lige  derinde,  som  man  troer.  Jævnligt 
lod  vi  for  Løjer  en  eller  anden  Passager,  som  i  sit  vilde 

Overmod  paastod,  at  Kjorselen  aldeles  ingen  Illusion 
rummede  for  ham,  forsoge  paa  fra  Midten  at  gaa  hen 
til  Indgangen;  men  bestandigt  gjentog  det  Samme  sig, 
altid  slingrede  Vedkonunende  afsted  som  en  fuld  Mand, 
der  g^jor  fortvivlede  Forsøg  paa  at  stive  den  af,  og  endte 
fortumlet  ved  det  andet  eller  tredie  Sæde  fra  Indgangen. 
Virkningen  af  Kjørselen  var  i  Sandhed  forbløffende. 
En  Bekjendt  af  mig.  Kaptajn  i  Marinen,  tilstod  for  mig, 
at  han  aldris  i  sit  Liv  havde  været  saa  nær  ved  at  blive 

sosyg  som  ved  Rundrejsen  med  Jokumsen  &  Grillesen. 
Vi  benyttede  os  da  ogsaa,  naar  der  var  stærk  Trængsel 
af  Ventende  udenfor,  af  vore  Kunders  Skrøbelighed  til 
at  gjøre  Turene  saa  korte  som  muligt,  idet  vi  hyppigt 
kimede  løs  paa  den  Bordklokke,  der  hos  os  som  paa 
alle  gentile  Karruselbaner  havde  Plads  ved  Siden  af 
Underkoppen  paa  Lirekassen,  og  saaledes  under  angst- 
fulde Udraab  om  „Der  er  en  Dame,  der  faar  ondt!"  fik 
Karrusellen  stoppet  meget  for  tidligt. 

At  angive  Tallet  paa  alle  de  mer  eller  mindre  skrække- 
lige Brandere,  som  Conrad  Møller  og  jeg  afleverede  under 
den  lange  Kjørsel,  er  en  komplet  Umulighed;  de  haglede 
ned,  og  Publikum  hjalp  troligt  med,  —  det  betragtedes 
nemlig  endnu  ikke  den  Gang  som  Tegn  paa  en  slet 
Karakter  at  sige  en  uskyldig,  lille  Brander. 

Jeg  mindes  kun  en  enkelt  af  Hærskarernes  Mang- 
foldighed, fordi  den  saa  ganske  uforskyldt  ene  og  alene 
ved  et  pudsigt  Træf  slog  saa  stærkt  an. 

Paa  et  Tidspunkt,  hvor  Trængslen  for  at  faa  sig  en 
Karruseltur  var  paa  sit  Højeste,  var  der  af  en  Fejltagelse 
kommet   en    udover   det  normerede   Antal   af  Passagerer 

ældre  Herre,  som  altsaa  ikke  kunde  faa  nogen  Plads  paa 
Vognsæderne,  sat  sig  op  paa  Armen  af  et  af  disse. 

Naturligvis  affordrede  jeg,  paa  min  Ronde  for  at 
kræve  Betaling  ind,  alligevel  den  stipulerede  Mark  af 
ham;  men  paa  en  meget  gemytlig  Maade  protesterede 
Herren  mod  at  betale  for  den  ubekvemme  Plads  paa 
Sædets  Arm. 

Der  var  ikke  Tid  til  at  gjøre  Ophævelser,  og  da  jeg 
var  saa  temmelig  sikker  paa,  at  Vedkommende  nok  senere 
betalte,  gik  jeg  videre,  idet  jeg  henkastede  et  haanligt 
„Naa  ja!  Lad  saa  den  arme  Mand  kjøre  gratis  med!" 

Jeg  fandt  selv,  at  Branderen  var  saare  tarvelig,  og 
blev  derfor  yderst  forbauset  over,  at  den  fremkaldte  en 
glad  anerkjendende  Lattersalve.  Først  bagefter  erfarede 
jeg,  der  ikke  kjendte  Vedkommende  af  Udseende,  Hemme- 
ligheden ved  Bifaldet.  Den  arme  Mand  var  nemlig  — 
Tietgen. 

Havde  vi  blandt  Passagererne  nogle  meget  haarde 
Halse,  som  ikke  vilde  give  sig,  anvendte  vi  baglænds 
Kjørsel.  Dette  bestod  naturligvis  i,  at  Væggen  og  Loftet 
bleve  drejede  avet  om,  og  det  skulde  nok  hjælpe,  thi 
Folk  fik  øjeblikkeligt  en  behagelig  Fornemmelse  af,  at  de 
vare  ved  at  ryge  bag  ud  over  Sædet. 

At  Publikum  var  meget  begejstret  over  Karrusellen, 
saaes  bedst  af,  at  vi  paa  Grund  af  den  overvættes  store 
Tilstrømning  satte  Prisen  op  fra  otte  Skilling  i  gamle 
INinge  til  en  Mark,  og  vi  tjente  enormt.  Jeg  tror  nok, 
jeg  tør  paastaa,  at  hverken  Jokumsen  eller  Crillesen 
nogensinde  i  deres  private  Stillinger  har  tjent  saa  mange 

Penge  paa  en  saa  nem  Maacle  og  i  en  saa  kort  Tid. 
Der  var  nemlig  ialt  tredive  Pladser,  og  i  den  bedst  be- 
sogte  Tid,  da  hver  Plads  stod  i  en  Mark,  indkasserede 
vi  i  Løbet  af  en  to-tre  Minuter  en  Femdalerseddel. 

Kun  eet  Tilfælde  af  Utilfredshed  mindes  jeg.  Det 
var  en  ældre  Dame,  som  efter  at  have  kjørt  sin  Tur  ved 
Udgangen  henvendte  sig  til  mig  med  det  Spørgsmaal: 
„Undskyld,  tør  jeg  spørge  Dem,  er  det  sandt,  at  vi  slet 
ikke  kjørte,  men  blev  siddende  paa  samme  Plet?" 

„Ja,  det  er  det!"  svarede  jeg.  „De  er  ikke  kommen 
af  Stedet.     Sæderne  er  skruet  fast  i  Gulvet." 

„Pyh!"  udbrød  hun  haanligt  og  slog  indigneret  med 
Nakken.  „Det  skal  nu  Altsammen  være  saa  vittigt  her 
i  Studenterforeningen ! " 

Festen  sluttedes  for  det  store  Publikum  Klokken 
tolv  Aften,  og  derefter  tog  Conrad  Møller  og  jeg  fat  paa 
at  kjøre  med  Foreningens  Medlemmer  endnu  en  halv- 
anden Times  Tid.  Vi  undrede  os  selv  den  Gang  over, 
at  vi  kunde  holde  det  ud,  —  nu  begriber  jeg  det  slet  ikke. 

Om  Efteraaret  afholdtes  ogsaa  Skuffedarie-Auktioner, 
opkaldte  efter  det  eneste  Møbel,  der  blev  flyttet  med  fra 
den  gamle  Forening  i  Boldhusgade,  det  ligesaa  mærk- 
som  ærværdige  Skuffedarie,  hvilket  er  paa  Størrelse  med 
en  ChifTonniére,  men  iøvrigt  er  et  Unicum  af  skuffefor- 
synede  Møbler,  idet  del  fra  Øverst  til  Nederst  udelukkende 
bestaar  af  Smaaskuffer,  bestemte  til  Opbevaringssted  for 
Tobak,  Cigarer,  etc,  hvilke  Skuffer  ere  stablede  saa  tæt 
ovenpaa  hinanden  som  Lagene  i  en  Lagkage.  Hvorvel  en 
saadan  Auktion  jo  strengt  taget  ikke  kunde  regnes  for 
en  Fest,    kunde   den  dog  være  morsom  nok,    naar  en  af 

de  Ældre  som  Otto  Zinck,  Arthur  Abrahams,  Knud 
Valløe  eller  en  anden  habil  Improvisator  var  Auktio- 
narius og  ved  Opraabene,  velvilligt  assisteret  af  de  Til- 
stedeværende, varierede  de  fra  Fædrene  nedarvede  Lov- 
prisninger af  hvert  enkelt  Rum.  I  min  Ungdom  havde 
disse  Auktioner  det  tilfælles  med  det  kongelige  Theaters 
Logeauktioner,  at  der  gaves  visse  Medlemmer,  som  Aar 
for  Aar  med  en  beundringsværdig  Standhaftighed  lejede 
de  samme  Skuffer  og  bleve  baade  bedrøvede  og  fornær- 
mede, naar  de  ikke  fik  netop  den  bestemte  Loge  .  .  . 
Skuffe,  vilde  jeg  sige. 

P^oruden  disse  Gjemmer,  hvis  Salg  jo  var  Aftenens 
Hovedformaal,  blev  der  i  Reglen  ogsaa  bortauktioneret 
endel  gamle  Tegninger,  uafhentede  Gevinster,  Dekorations- 
gjenstande  og  andre  kassable  ældre  Sager,  som  blot  laa 
og  tog  Plads  op  paa  Loftet. 

Ved  eller  rettere  sagt  efter  en  saadan  Auktion  fandt 
der  i  mine  unge  Dage  en  ganske  livlig  Scene  Sted, 
hvilken  nok  er  Omtale  værd. 

Der  var  nogle  Aar,  før  jeg  blev  Student,  ved  et 
Karneval  blevet  opført  en  Duftvaudeville  ,^Marens  Kjæ- 
reste'",  der  var  en  meget  nærgaaende,  men  ogsaa  ganske 
berettiget  Parodi  paa  en  Sukkerbrøds  Vaudeville  ,,Karens 
Kjæreste^^  som  det  kongelige  Theater  ikke  havde  undset 
sig  ved  at  spille. 

I  „Marens  Kjæreste"  var  en  ikke  uvigtig  Rolle  over- 
ladt til  en  Ko;  jeg  vil  just  ikke  sige,  den  var  Stykkets 
Ræsonnør,  men  den  var  dog  allenfals  Marens  Fortrolige, 
og  der  var  derfor  paa  et  Sætstykke  malet  et  baade 
naturtro  og  indtagende  Exemplar  af  Korthornsracen,  som 

var  anbragt  paa  Hjul,  for  at  Maren  kunde  komme  træk- 
kende ind  med  den. 

Dette  lige  saa  brugbare  som  gevaldige  Stykke  Lege- 
toj  var  for  en  billig  Penge  blevet  tilslaaet  Sophus  Krarup, 
og  mangfoldige  vare  de  ironiske  Lykønskninger,  han  ved 
det  efterfølgende  Sold  modtog  i  Anledning  af  sit  heldige 
Kjobmandsskab.  Naturligvis  troede  vi  Alle,  at  han  vilde 
lade  det  store  Uhyre  blive  tilbage  og  betragte  sine  Penge 
som  spildte;  men  nej,  Krarup  vilde  for  enhver  Pris  have 
Koen  hjem  med  sig,  og  det  endnu  samme  Aften  eller 
rettere  Nat. 

Da  der  ikke  gaves  nogen  anden  optænkelig  Be- 
fordringsmaade  end  at  trække  den  behjulede  Ko  hen  ad 
Gaden,  bekvemmede  Ejermanden  sig  til  for  en  Gangs 
Skyld  at  overtage  en  Kvægdrivers  Rolle,  og  afsted  van- 
drede da  han  med  den  kjære  Skabning,  fulgt  af  en  lang 
Hale  af  os  unge  Studenter. 

Krarup  boede  dengang  oppe  paa  en  Kvist  paa  Højbro- 
plads sammen  med  en  Ven  og  Kollega,  Medicineren 
Jersild,  hvis  Fader  havde  Vexelkontor  og  Bopæl  paa 
første  Sal  i  Huset,  og  Vejen  fra  Foreningen  til  Krarups 
Hjem  var  jo  saaledes  ikke  lang.  Turen  gik  godt  nok, 
til  vi  kom  omtrent  ud  for  Boldhusgade;  der  blev  Krarup 
attraperet  af  en  Betjent. 

„Hvad  er  det,  De  trækker  med  der?"  spurgte  Ordenens 
Haandhæver  brysk. 

„Det  er  en  Ko!"  svarede  Krarup  kort,  tørt  og  op- 
lysende. 

„Naa,  saa  det  er  det?  Tror  De,  De  kan  faa  mig 
den  bildt  ind?  Det  er  nogle  Narrestreger  ..." 

„Næ,  det  er  s'gu  en  Ko!  Den  er  nok  noget  hjul- 
benet, men  det  er  alligevel  en  Ko!" 

„Ja,  det  er  nok  muligt,  at  det  Smøreri  skal  være 
en  Ko;  men  De  har  ikke  Lov  til  at  trække  med  den 
her." 

„Hvad?  Har  man  ikke  Lov  til  at  trække  med  en 
Ko  paa  Gaden?  Kjender  De  den  nye  Politivedtægts  Para- 
graf sexogtyve,  andet  Stykke?  .  .  .  Naa,  ikke?  Ja,  saa 
skal  jeg  sige  Dem,  hvad  der  staar  dér!" 

Krarup  begyndte  nu  en  lille  juridisk  Forelæsning, 
der  udmærkede  sig  ved  at  være  betydeligt  morsommere 
end  de,  jeg  dengang  hørte  paa  Universitetet,  og  med  den 
enestaaende  Evne,  han  havde  til  ikke  alene  selv  at  være, 
men  ogsaa  faa  Andre  til  at  være  gemytlige,  fik  han 
virkelig  Betjenten  omstemt,  og  vi  erholdt  allernaadigst 
Tilladelse  til  at  passere,  blot  vi  vilde  gaa  stille. 

Vi  naaede  hurtigt  Krarups  Gadedør,  og  her  opløstes 
Følget.  Kun  nogle  faa  Stykker  af  os  bleve  tilbage  for  at 
hjælpe  ham  at  baxe  Koen  op  ad  Trappen.  Det  var  ikke 
noget  let  Arbejde,  og  da  vi  kom  til  Opgangen  til  Kvisten, 
viste  det  sig  umuligt  at  faa  Dyret  videre  op  paa  Krarups 
Værelse,  hvor  vi  som  Tak  for  vor  Assistance  bleve  trak- 
terede med  et  Glas  Punch. 

Næste  Morgen  var  der  et  lille  Efterspil.  Da  Pigen 
nemlig  som  sædvanlig  kom  opad  Trappen  fra  første  Sal, 
balancerende  med  Jersilds  og  Krarups  Morgenkaffe,  op- 
dagede hun  med  den  største  Rædsel,  at  der  ovenfor  stod 
en  Ko  og  gloede  paa  hende.  At  kaste  Bakken  og  Kop- 
perne i  Gulvet,  udstøde  et  gjennemtrængende  Hvin  og 
derpaa  hovedkulds    trimle  ned  ad  Trappen,   allarmerende 

alle  Folk  uiulervejs,  var  i'or  hende  et  Øjebliks  Sag.  Hun 
foer  lige  ind  i  Spisestuen,  hvor  Hr.  Jersild  senior  og 
Kone  sad  ved  KafYebordet,  og  skreg  hæsblæsende:  „Der 
er  en  Ko  paa  Trappen!" 

„En  Ko?"  spurgte  Hr.  Jersild  roligt.  „Hvordan  skulde 
den  være  kommen  derop?" 

„Ja,  det  veed  jeg  ikke,"  svarede  Pigen,  „men  hun 
staar  oppe  paa  tredie  Sal  ved  Omdrejningen  til  Kvisten, 
og  jeg  tor  ikke  gaa  op  med  Kaffen  til  Studenterne,  for 
hun  kunde  jo  stange  mig  ned  ad  alle  Trapperne,  saa  jeg 
knak  Halsen." 

Et  Øjeblik  efter  stod  Hr.  og  Fru  Jersild  samt  adskil- 
lige andre  Husbeboere  oppe  ved  Opgangen  til  Kvisten 
for  at  iagttage  Fænomenet,  og  for  at  forstaa  det  behøvede 
de  ikke  den  Forklaring,  som  Krarup,  iført  en  meget  let 
Morgenhabit,  afgav  øverst  oppe  fra  Trappen.  —  — 

Endnu  mindre  end  Skuffedarieauktioner  kunde  sik- 
kert Julegilderne  henregnes  til  Efteraarsfesterne,  men  det 
er  maaske  alligevel  tilladt  her  at  berøre  et  lille  Minde 
fra  et  saadant  Gilde  i  min  Ungdom. 

Arrangementet  skulde  i  ingen  Henseende  adskille 
sig  fra  det,  der  plejede  at  finde  Sted,  og  det  havde  al- 
drig været  omfattende  eller  vidtløftigt;  men  ikke  desto 
mindre  herskede  der  Travlhed  med  Forberedelserne,  thi 
det  var  sidste  Aften  før  Gildet. 

Oppe  paa  anden  Sal  klatrede  letbenede  unge  Stu- 
denter op  og  ned  ad  mangetrinede  Trappestiger  for  at 
faa  den  rigelige,  maaske  endogsaa  lidt  vel  overlæssede 
Pynt  anbragt  paa  de  fem-sex  Alen  høje  Grantræer  og 
for  ved  Hjælp   af  Stjerner,    Kors,   Baand   og  andre   hof- 

fiihige  Udmærkelsestegn  at  udnævne  dem  til  Juletræer, 
Paa  første  Sal  hang  Pietro  Krohn  i  med  at  male  en 
Række  komiske  Gjengivelser  af  Aarets  Begivenheder, 
hvilke  bleve  anbragte  paa  store  Valser,  saa  at  Billederne 
et  for  et  bleve  præsenterede  for  Publikum.  Hele  dette 
Apparat  skulde  placeres  paa  Galleriet  —  og  blev  det  da 
ogsaa,  og  til  hvert  Billede  foredrog  jeg  et  Vers  af  en  af 
Villiam  Faber  og  mig  skreven  Vise,  der  gik  paa  den 
til  Billedernes  Fremvisningsmaade  ret  passende  Melodi: 
„Rtillen  gaar!^^  Og  i  Stueetagen  sad  Komiteen  og  nogle 
tilkaldte  „Digtere"  i  Senioratværelset  og  stirrede  sig  idio- 
tiske paa  den  afskrækkende  Hoben  Gevinster,  som  der 
skulde  skrives  Deviser  til.  Som  sædvanlig  vare  imidlertid 
alle  Poeterne  just  den  Dag  ualmindeligt  slet  oplagte  og 
fandt  —  overensstemmende  med  Traditionen  — ,  at  Komi- 
teen aldrig  noget  tidligere  Aar  havde  valgt  saa  slette 
Gjenstande  som  netop  dette  Aar:  de  dumme,  kjedelige 
Ting  var  det  umuhgt  at  skrive  noget  Morsomt  om. 

Da  det  jo  hastede  med  Deviserne,  og  vi  kun  havde 
et  Par  Stykker  færdige,  bleve  vi  nervøse  og  utaalmodige^ 
som  man  altid  gjør,  naar  man  har  Hastværksarbejde  af 
den  Art;  men  tilsidst  kom  der  dog  Gænge  i  det,  og  det 
skyldtes  mærkeligt  nok  En,  der  optraadte  endnu  mere 
nervøs  og  anspændt,  end  vi  Andre  gjorde. 

Bedst  som  vi  sad,  kom  nemlig  Pietro  Krohn  stor- 
mende ind  til  os  —  han  bevægede  sig  nu  altid  med 
Stormvindshastighed  —  og  erklærede  med  en  meget  høj 
Trumf,  at  nu  kunde  han  ikke  finde  paa  Mere  at  tegne; 
vi  maatte  give  ham  nogle  Ideer. 

Nu    er  der  noget  Ærgerligt,    for   ikke   at   sige  Dril- 

lende  i  at  blive  anmodet  om  at  laane  en  Anden  Noget, 
som  man  selv  har  den  foleligste  Mangel  paa;  det  er  af 
den  Slags  Opfordringer,  som  man  bliver  gal  i  Hovedet 
over,  hvis  man  da  ikke  tager  den  fra  den  gemytlige 
Side.  Vi  foretrak  dette  Sidste  og  lo,  idet  vi  forsikrede 
ham  om  vor  Uformuenhed  til  at  hjælpe  ham. 

Han  blev  kun  mere  irriteret  af  vor  Latter  og  udbrød 
med  sin  skarpe,  ligesom  prikkende  Stemme:  „Ja,  I  kan 
sagtens!  Her  sidder  I  sammen  og  har  det  gemytligt^ 
medens  jeg  skal  staa  deroppe  og  slide  ganske  alene  i 
det  forbandede  sjofle,  grimme,  melankolske  Hul  af  en 
Soldesal!  .  .  .  Giv  mig  et  Glas  Banko  med,  og  lad  mig 
saa  hore,  om  I  har  skrevet  Noget,  siden  jeg  gik  op!" 

„Vi  har  været  meget  flittige!"  svarede  jeg  med  største 
Troværdighed.  „Vi  har  rigtignok  kun  faaet  een  Devise 
færdig,  men  den  er  ogsaa  udmærket,  —  jeg  siger  det, 
fordi  det  er  Villiam  og  mig,  der  har  skrevet  den.  Nu 
skal  Du  høre!  .  .  .  Det  er  med  et  Handskekort! 

Devisen  den  er  kun  ganske  kort, 
Det  er  ikke  Holmblads  de  danske  Kort, 
For  det  er  Hr.  Larsens  Handskekort ; 
Men  det  er  dog  ikke  saa  ganske  haardt 
At  faa  to  Par  af  den  franske  Sort 
Paa  saadant  et  lille  Handskekort!" 

„Gudbevares,  sikke  noget  Pærevaas!  Skal  det  være 
morsomt?"  raabte  Krohn  med  en  Mine,  som  havde  han 
Kolik.  „Næ,  her  bliver  man  jo  Idiot;  saa  vil  jeg  hellere 
gaa  op  til  mig  selv." 

Han  gik;  men  vi  vare  imidlertid  komne  i  Humør, 
og  der  blev  skrevet  nogle  Deviser. 

Der  gik  en  Snes  Minuter,  saa  kom  Krohn  igjen 
farende  ind,  naturligvis  atter  med  Stormvinden  i  Hælene. 
Træt  smed  han  sig  paa  en  Stol  og  sagde:  „Nu  maa  jeg 
hvile  mig  lidt!  Nu  har  jeg  tegnet  to  Billeder  til;  men  I 
har  vel  ikke  bestilt  det  allerbitterste  Andet  end  at  sidde 
her  og  solde?" 

„Du  tager  fejl!"  svarede  jeg,  tilstrækkeligt  krænket 
paa  Alles  Vegne.  „Vi  har  været  voldsomt  flittige  og 
lavet  en  Masse  ypperlige  Deviser.  Nu  skal  Du  høre  den 
bedste! 

Devisen  den  er  kun  ganske  kort, 

Det  er  ikke  Holmblads  de  danske  Kort  .  .  .  ." 

Længere  kom  jeg  ikke,  saa  fløj  Krohn  ud  af  Døren 
med  en  smældende  Forbandelse  over  afle  Vrøvlehoveder. 
Samme  Scene  gjentog  sig  endnu  et  Par  Gange  under  lidt 
andre  Former,  og  jeg  tør  nok  sige,  at  disse  Oplæsninger 
i  en  væsenhg  Grad  bidrog  til,  at  Krohn  ualmindeligt 
hurtigt  blev  færdig  med  sine  Tegninger. 

Jeg  kan  ikke  dye  mig  for  at  tilføje  følgende  lille 
Episode,  der  passerede  Dagen  efter.  Da  vi  mødtes  ved 
Middagstide,  viste  det  sig,  at  der  var  altfor  faa  Deviser, 
og  Peter  Hansen,  som  var  en  meget  strix  ledende 
Senior,  internerede  saa  Villiam  Faber  og  mig  med  be- 
stemt Ordre  paa  i  Løbet  af  en  Time  at  levere  det  nød- 
vendige Antal  Aandrigheder.  Kaade,  som  vi  to  indeluk- 
kede Stakler  bleve  af  Situationen,  malede  vi  et  helt  Ark 
fuldt  af  det  gyseligste  Rimvaas.  Vi  opnaaede  da  ogsaa  at 
faa  dem  alle  infamt  kasserede,  kun  een  af  de  tredive 
Deviser   fandt  Naade   for  Peter  Hansens  Øje;  den  fulgte 

med  en  Legetøjsfigur,  som  forestillede  en  Skolelærer,  hvis 
Hoved  kunde  drejes  rundt  og  saa  fremviste  et  Æsels- 
hoved.     Den  lød  saaledes: 

Snart  Skolelærer,  snart  Æsel ! 
Den  Mand  har  et  højst  besynderligt  Væsel! 

Man  kan  heraf  slutte,  hvor  vanvittig  den  kasserede 
Rest  var,  —  men  man  skal  heller  aldrig  spærre  Digtere 
inde.  Geniet  lader  sig  ikke  saaledes  kommandere! 


III. 

Komedier  og  Balleffer. 


Min  første  Optræden  paa  Scenen  som  Bybud  i  Jo- 
hannes Hel  nis'  ovenfor  omtalte  Fastelavnsintro- 
duktion  saae  jeg  naturligvis  senere  ned  paa  med  al  den 
overlegne  Foragt,  som  en  saadan  Bagatel  fortjener,  naar 
man  er  naaet  saa  højt  op  ad  Dilettantismens  Rangstige, 
at  Forfatterne  ydmygeligen  bejle  til  Ens  eminente  Skaber- 
evne, medens  det  nyhedslystne  Publikum  har  faaet  saa 
megen  Interesse  for  En,  at  der  ved  Forestilhngerne  hviskes: 
„Han  skal  til  Theatret,  det  er  ganske  afgjort!" 

Min  egenlige  Debut  daterer  jeg  derfor  fra,   da  jeg  i 
Foraaret    186G    medvirkede     ved    en    Forestilling,    som 

gaves  paa  Folketheatret  til  Indtægt  for  Studenterforeningen 
og  Fremtiden,  og  ved  hvilken  jeg  havde  faaet  tildelt 
Pjerrots  Rolle  i  Hertz'  ^^Et  Eventyr  i  Dyrehaven^, 
Mindet  herom  staar  for  mig  baade  saa  meget  kjærere  og 
saa  meget  mere  levende,  som  det  var  ved  denne  Lejlig- 
hed, jeg  lærte  Emil  Poulsen  —  der  den  Gang  var  en 
allerede  hojt  anerkjendt  Dilettant  og  derfor  havde  faaet 
betroet  Harlekins  Rolle  —  at  kjende  og  sluttede  det 
Venskab  med  ham,  der  har  varet  til  denne  Stund. 

Af  Udseende  kjendte  jeg  godt  Poulsen  fra  Studenter- 
sangforeningen, thi  strax  første  Gang,  jeg  havde  faaet 
Øje  paa  ham  mellem  alle  de  mange  andre  Medlemmer, 
havde  jeg  med  den  pludselige  Sympathi,  som  et  ungt 
Menneske  blot  ved  Synet  af  en  Jævnaldrende  kan  fatte 
for  denne,  sagt  til  mig  selv:  „Hans  Bekjendtskab  vil 
jeg  gjore!"  —  jeg  vidste  endnu  ikke  engang,  hvad  han 
hed.  Da  vi  imidlertid  sad  saa  langt  fjernede  fra  hin- 
anden som  vel  muligt,  idet  han  som  anden  Tenor  havde 
Plads  paa  venstre  Fløj,  medens  jeg  som  Sekondbas  var 
anbragt  paa  yderste  højre,  havde  vi  hidtil  ikke  havt 
Lejlighed  til  at  nærme  os  hinanden.  Den  manglende 
Lejlighed  tilbød  sig  nu  under  Prøverne,  og  den  første 
egenlige  Tilnærmelse  foregik  paa  følgende  ret  pudsige 
Maade. 

Vi  To  skulde  en  Formiddag  Klokken  tolv  have  en 
Prøve  paa  et  Par  Sange  ude  i  Kammermusikus  C.  L 
Hansens  Hjem  i  Store  Kongensgade,  og  vi  havde  truffet 
Aftale  om,  at  Emil  Poulsen,  der  paa  sin  Vej  fra  Vester- 
bro passerede  lige  forbi  min  Bopæl  paa  Amagertorv,  skulde 
hente  mig. 

Da  jeg  altid  har  været  meget  præcis  af  mig,  be- 
gyndte jeg  allerede  Klokken  halvtolv  at  vente  Poulsen, 
skjøndt  jeg  helt  vel  vidste,  at  vi  højst  vilde  være  en  halv 
Snes  Minuter  om  at  naa  ud  til  Bestemmelsesstedet. 

Nu  er  der,  naar  man  sidder  og  venter  paa  et  Menneske, 
saadant  et  rart,  solidt  Forslag  i  Tiden,  meget  mere,  end 
naar  man  f.  Ex.  skal  med  et  Morgentog  ad  Jernbanen 
og  først  er  kommen  op  i  sidste  Øjeblik ;  man  har  saadan 
en  sjælden  rig  Lejlighed  til  at  anstille  allehaande  fornøje- 
lige og  underholdende  Betragtninger.  Man  begynder  med 
noget  ulogisk  at  ønske,  at  Vedkommende  sad  Pokker  i 
Vold  eller  forberedte  sig  til  en  Rejse  til  Bloksbjerg;  saa 
giver  man  sit  Uhr  en  opmuntrende  Rusketur,  da  man 
faar  Mistanke  om,  at  det  opfører  sig  som  en  efterladende, 
luddoven  Krakiler  og  er  langt  bag  efter  alle  agtbare 
Kronometre  i  flere  Mils  Omkreds;  og  derpaa  bliver  man 
for  en  Stund  elegisk  stemt,  da  den  Overbevisning  pludse- 
lig paatrænger  sig  En,  at  Vennen  aldeles  uformodet  er 
bleven  syg,  meget  alvorligt  syg,  og  Tyfus,  ondartet  Hals- 
syge,  Kolera  og  andre  af  Tilværelsens  behagelige  Til- 
skikkelser opføre  en  lystig  Kontredans  for  Ens  Øjne. 
Nervøst  griber  man  en  Bog;  men  man  har  ikke  læst  en 
halv  Side  ned,  før  man  opdager,  at  man  ikke  forstaar  et 
Ord  af  det  Hele,  da  den  længselsfuldt  ventede  Ven  i 
Stedet  for  at  være  paa  Vej  til  En  spankulerer  op  og  ned 
ad  Bogens  Sider  og  bringer  den  yndigste  Forvirring  i 
de  skjønne  Sætningsbygninger.  Man  kommer  herved 
ganske  naturligt  i  Tanker  om,  at  Vedkonmiende  i  Grunden 
er  den  mest  uefterrettelige ,  Personage,  man  nogensinde 
har  kjendt,  skjælder  ham  Hæder  og  Ære  fra  og  beslutter 

ikke  mere  at  skjænke  en  saa  Uværdig  en  Tanke.  Paany 
tjiLjer  man  sit  Uhr  frem,  og  da  Sekond viseren  synes  at 
slæbe  sig  saa  langsomt  afsted  som  en  halt  Epileptiker, 
stiller  man  en  indtrængende  Anmodning  til  Lucifer  om 
ved  sit  næste  Besog  her  paa  Jorden  at  tage  Uhrmageren 
med  sig  hjem;  men  saa  rinder  det  En  pludselig  i  Hu, 
at  der  paa  den  Vej,  Vennen  skal  passere,  just  foregaar 
et  storre  Brolægningsarbejde,  og  øjeblikkelig  kommer  Ens 
Fantasi  til  Undsætning  ved  at  foranstalte  et  sandt  Hagl- 
vejr af  brækkede  Ben,  knækkede  Arme,  knuste  Hoved- 
skaller og  andre  mer  eller  mindre  ømfindtlige  Skeletdele. 
Og  i  en  saadan  let  varieret  Rundkreds  blive  Ens  Tanker 
ved  at  kjøre  Karrusel. 

Omtrent  saadanne  vare  altsaa  de  Betragtninger,  jeg 
hin  Formiddag  anstillede  hjemme  paa  mit  tarvelige  Stu- 
denterværelse, medens  Viserne  paa  mit  Uhr  bevægede 
sig  med  en  Sneglefart,  saa  jeg  fik  Lyst  til  at  sparke  dem 
ind  i  det  næste  Aarh undrede. 

Endelig  lykkedes  det  dem  dog  efter  ubeskrivelige  An- 
strængelser  at  kravle  op  til  Tallet  12;  men  det  hjap  ikke 
paa  det,  som  var  Hovedsagen:    Emil  Poulsen  kom  ikke! 

Jeg  ventede  endnu  en  halv  Snes  Minuter,  forstaar 
sig  forgjæves;  men  saa  faldt  det  mig  ind,  at  jeg  i  Grunden 
ikke  var  et  Haar  bedre  end  Poulsen,  da  „Kammer- 
musiken"  —  som  Hansen  altid  hed  —  jo  sad  og  ventede 
paa  mig  hjemme  hos  sig  og  rimeligvis  skjældte  mig  ud 
efter  Noder. 

I  en  Fart  fik  jeg  Overfrakken  paa  og  ilede  ud  i 
Store  Kongensgade  for  at  forklare  Hansen,  at  jeg  var 
ganske  uskyldig  i,  at  Prøven  gik  overstyr. 

Paa  Tilbageturen  fra  denne  Expedition  mødte  jeg 
midtvejs  paa  Østergade  Emil  Poulsen,  som  nok  saa  roligt 
kom  slentrende  mod  mig.  Jeg  belavede  mig  paa  at  af- 
fyre en  større  Ladning  Ubehageligheder  og  skulde  just 
til  at  spørge  ham,  om  han  vidste,  hvor  mange  Klokken 
var,  da  han  kom  mig  i  Forkjøbet  ved  i  en  krænket  Tone 
at  udbryde:     „Du  er  s'gu  en  rar  En!" 

Nu  kan  det  jo  til  andre  Tider  være  meget  behageligt 
at  blive  hædret  med  Tillægsordet  „rar",  men  i  oven- 
staaende  Ordforbindelse  er  det  aldrig  blevet  anset  for 
nogen  Anerkjendelse.  Naar  man  saa  tilmed  har  den 
soleklareste  Ret  lige  over  for  Den,  der  tiltaler  En  saaledes, 
bliver  man  yderligere  irriteret,  og  jeg  var  da  just  heller 
ikke  blidt  stemt,  da  jeg  svarede:  „Du  kan  selv  være  rar! 
Jeg  har  siddet  og  ventet  paa  Dig  i  over  en  halv  Time 
hjemme  paa  mit  Værelse." 

„Paa  dit  Værelse?  Saa,  har  Du  det?  Næ,  der  kommer 
jeg  lige  fra!" 

„Gjør  Du  det?  Aa,  gjør  mig  den  Tjeneste  at  sige, 
hvordan  der  ser  ud!     Du  har  jo  aldrig  været  der!" 

„Ikke?  Jeg  har  været  der  et  helt  Kvarter,  og  det 
glemmer  jeg  ikke  saa  snart,  for  der  stod  en  lang  Benrad 
henne  i  Krogen  og  grinede  ad  mig." 

„Hvad  gjorde  der?  .  .  .  Maa  jeg  spørge,  skal  det 
være  en  Personlighed  ..." 

„Aldeles  ikke;  men  det  er  da  tydeligt  nok,  Du  studerer 
Medicin,  for  de  Bøger,  jeg  fik  fat  i  for  at  forslaa  Tiden, 
handlede  ikke  om  Andet  end  de  modbydeligste  Syg- 
domme .  .  .  uh,  jeg  var  nærved  at  faa  ondt  af  dem!" 


59 

„Det  har  været  min  Broders  Værelse!  .  .  .  Hvoj'daii 
kom  Du  derind?" 

„Hvordan?  Jeg  spurgte  naturligvis  efter  Student 
Moller,  og  saa  lukkede  Pigen  mig  derind." 

Misforstaaelsen  var  opklaret:  vi  havde  siddet  Dor 
om  Dor  og  ventet  paa  hinanden.  Vi  tog  os  en  gemytlig 
Latter  over  det  Forefaldne  og  gik  saa  til  Prøve.  —   — 

Af  andre  bekjendte  Mænd,  med  hvem  jeg  ved  denne 
Forestilling  kom  til  at  virke  sammen,  skal  jeg  kun  nævne 
Jerndorff,  der  tilligemed  Emil  Poulsen  udgjorde  vor 
dilettantiske  Troups  Routiniers  og  som  saadanne  høstede 
det  rigeligste  Bifald.  Tilfældigt  hørte  jeg  oppe  i  Studenter- 
foreningen efter  Forestillingen  en  den  Gang  meget  anset 
Kritiker  udtale,  at  de  to  nævnte  Medlemmers  Komedie- 
spil havde  irriteret  ham,  fordi  det,  de  gav,  var  mere 
end  Dilettantisme  og  dog  ikke  Kunst.  Det  er  ret  kuriøst 
at  erindre  denne  Udtalelse,  naar  man  tænker  paa,  hvad 
de  To  senere  bleve. 

For  at  tilfredsstille  min  egen  Forfængelighed  maa 
jeg  dog  notere,  at  jeg  ikke  kom  saa  galt  fra  den  ingen- 
lunde lette  Opgave  at  fremstille  en  talende  Pjerrot.  Og 
at  dette  ikke  er  tomt  Brovteri,  derfor  kan  jeg  anføre  en 
Autoritets  Vidnesbyrd. 

Til  Hjælp  ved  vor  Paaklædning  havde  vi  den  Gang 
en  Skrædder  Stæhr,  der  havde  det  ikke  billige  Foinavn 
Odin,  under  hvilket  han  mærværdigt  nok  var  Almen- 
heden mest  bekjendt.  Denne  snakkesalige,  altid  savlende 
og  snøftende  Mand  med  det  svampagtige,  fortrukne  Gutta- 
perkaansigt,  som  stedse  hensatte  En  i  den  største  Tvivl 
om,   hvorvidt  dets  Indehaver  i   næste  Øjeblik  vilde   buse 

ud  i  en  skraldende  Latter  eller  briste  i  den  mest  hysteriske 
Hulkegraad,  var  et  Stykke  af  en  Original  og  indtog  den 
hetroede  Stilling  som  Tilsynshavende  med  Madam  Schul- 
stads  Maskeradegarderobe,  fra  hvilken  vi  i  de  Aar  fik 
vore  Kostumer.  Om  Sommeren  nøjedes  Odin  Stæhr  imidler- 
ikke  med  den  beskedne  Plads  paa  Paaklædningsværelset, 
men  betraadte  selv  Scenen,  idet  han  havde  P]ngagement 
ved  TivoHs  Pantomimeselskab  og  optraadte  ved  Foi'e- 
stillingerne  paa  det  aabne  Theater  som  anden  Fiskerkone, 
dansende,  tamburinslagende  Medhjælper  hos  Lirekasse- 
manden, fuld  Sjover  eller  lignende,  mere  taknemlige  end 
egenlig  flatterende  Figurer;  ja,  under  Tiden  drev  han 
det  endogsaa  saa  vidt  at  være  Bærer  af  to  Roller  og 
figurerede  da  paa  Plakaten  baade  som  Hr.  Odin  —  hans 
egenlige  nom-de-gtierre  —  og  som  Hr.  Stæhr. 

Det  er  dog  ikke  den  gode  Skrædders  Anerkjendelse, 
jeg  vil  paaberaabe  mig;  nej,  det  er  en  højere  Autoritets. 
Da  jeg  nemlig  sad  og  klædte  mig  paa  til  den  anden  Opførelse 
af  „Et  Eventyr  i  Dyrehaven",  kom  Stæhr,  som  havde  en 
egen  Maade  at  spille  Kammerat  med  os  paa,  der  var  saa 
grinagtig,  at  vi  ikke  tog  den  ilde  op,  vimsende  ind  til 
mig  og  sagde:  „Naa,  nu  skal  vi  nok  til  det  igjen,  Hr. 
Møllei?  ...  Ja,  det  gik  jo  udmærket  sidst  for  os!" 

Jeg  vidste,  han  sagde  det  for  at  faa  et  Glas  med  af 
den  halve  Flaske  Portvin,  hvoraf  jeg  drak  mig  Scenemod 
til,  og  jeg  skjænkede  derfor  for  ham. 

„Jeg  kan  fortælle  Dem  Noget,  som  vil  glæde  Dem," 
pludrede  han  videre  efter  at  have  drukket  og  visket  sig 
om  Munden  med  Bagen  af  Haanden.  „Volkersen  var 
herhenne    sidste   Lørdag  og  saae   Dem,    og    han    sagde 

forgangen  til  mig.  at  han  var  mejet  tilfreds  med  Dem, 
mejet  tilfreds!" 

Naturligvis  var  Tivolis  ypperlige  Pjerrot  Højesteret 
for  Hr.  Odin,  og  han  mente  derfor,  at  det  var  den  største 
Kompliment,  der  kunde  siges  mig,  og  jeg  —  ja,  jeg  tror 
nok  ogsaa,  jeg  folte  mig  smigret,  skjøndt  jeg  selvfølgelig 
overfor  mine  Medspillende  lod,  som  jeg  fandt  denne  Aner- 
kjendelse  højst  komisk. 

Hvorledes  nu  end  min  Udførelse  af  Rollen  var.  Fak- 
tum er,  at  jeg  efter  denne  Prøve  blev  indrulleret  i  Stu- 
denterforeningens faste  Dilettantkorps,  og  hvor  mange 
glade  Timer  har  jeg  ikke  tilbragt  i  det  Kompagni,  i 
hvilket  jeg  fandt  nogle  af  mine  bedste  Venner. 

Allerede  det  følgende  Aar  vovede  jeg  mig  frem  som 
Forfatter,  idet  jeg  indleverede  Farcen  „De  Forlovede^''  til 
den  af  Foreningens  Seniorat  nedsatte  Prisopgavekomite, 
der  bl.  A.  udlovede  en  Præmie  for  en  Komedie  til  offen- 
lig  Opførelse. 

Det  var  egenlig  ikke  mit  eget  Paafund  at  betræde 
Forfatterbanen,  skjøndt  jeg  vel  havde  skrevet  nogle  ak- 
tuelle Bagateller  og  Lejlighedsviser.  Havde  Emil  Poulsen 
betroet  mig,  at  han  allerede,  da  vi  agerede  sammen, 
tænkte  paa  at  gaa  til  Theatret,  havde  jeg  saa  sikkert 
gjort  ham  Følgeskab,  som  al  min  Hu  og  Lyst  stod  dertil. 
Istedetfor  ansporede  han  mig  imidlertid  til  at  forsøge  mig 
som  Forfatter,  idet  han  en  Aften,  da  vi  fulgtes  hjem  fra 
en  Prøve  og  naturligvis  talte  om  dramatiske  Emner, 
pludselig  paa  sin  fyndige  Maade  udbrød;  „Veed  Du  hvad 
.  .  .jeg  tror.  Du  kunde   skrive  en  Komedie!" 

Jeg  kunde  ikke  være  bleven  mere  forbauset,  om  han 

havde  sagt  til  mig,  at  jeg  egnede  mig  til  at  være  Konge 
af  Serbien  eller  banebrydende  Afrikarejsende,  og  strengt 
overensstemmende  med  Sandheden  svarede  jeg  ham,  at 
det  havde  jeg  aldrig  tænkt  paa. 

Saa  stor  Respekt  havde  jeg  imidlertid  for  hans  Me- 
ning, at  jeg  i  al  Hemmelighed  begyndte  at  skrive  paa 
den  Farce,  der  senere  blev  til  „De  Forlovede".  Man  maa 
nemhg  ikke  tro,  at  det  gik  saa  hurtigt;  min  Dommer  var 
meget  strix  i  sine  Fordringer.  Hver  Gang  jeg  viste  Emil 
Poulsen  Stykket,  havde  han  stedse  mange  Indvendinger 
at  gjøre  og  sagde  blot,  at  saadan  og  saadan  skulde  det 
være.  Naar  jeg  saa  bemærkede,  at  jeg  nok  kunde  indse, 
at  det  vilde  være  bedst,  om  det  blev  skrevet,  som  han 
sagde,  men  kun  ikke  kunde  forstaa,  med  hvilken  Moti- 
vering det  skulde  gjøres,  fik  jeg  stedse  det  trøstefulde 
Svar:  „Ja,  det  maa  Du  om!  Det  er  jo  ikke  mig,  der 
skal  finde  paa  det!  Det  er  jo  Dig,  der  skal  skrive  Styk- 
ket!" —  Hvor  mange  Gange  jeg  skrev  det  om,  veed  jeg 
ikke;  men  for  Kuriositetens  Skyld  har  jeg  gjemt  nogle 
af  Udkastene,  saa  jeg  nok  har  en  tre — fire  højst  forskjel- 
lige  Par  „Forlovede"  liggende  i  mit  Arkiv. 

Professor  Høedt  var  vor  Instruktør,  og  hans  frem- 
ragende Egenskaber  som  saadan  skal  jeg  ikke  gjenopfor- 
gylde  her;  det  er  tilstrækkeligt  at  sige,  at  bedre  Instruk- 
tør kunde  man  ikke  ønske,  ja,  overhovedet  ikke  tænke 
sig.  Han  var  streng,  bestemt,  kommanderende,  det  er 
sandt;  men  man  lærte  hurtigt,  at  det  var  i  Ens  egen 
Interesse  at  lystre'.  Uden  Myndighed  ingen  Instruktion, 
og  uden  Instruktion  flyder  en  Dilettantkomedie  ud  som 
mislykket,   tyndtflydende   Ribsgelé,    en   Delikatesse,    man 

kun  vover  at  byde  Familiens  Medlemmer  til  de  to  dag- 
lige Retter  Husholdningskost.  men  ikke  drister  sig  til  at 
servere  for  Fremmede  ved  extraordinære  Lejligheder. 

Ofte  maatte  vi  tage  samme  Scene,  samme  Replik 
om  i  det  Uendelige,  til  den  fik  det  Tempo,  det  Tonefald, 
Hoedt  onskede;  men  vi  knurrede  ikke,  thi  vi  havde  Re- 
spekt for  vor  Instruktør.  Kun  Een  brød  ud  af  Rækken, 
og  det  var  naturligvis  den  yngste  af  os,  den  livsglade 
Rus,  Euchaire  Bar u el  —  senere  bekjendt  som  fransk 
Sprogforsker  — ;  hans  ubændige  Livsmod  og  overstrøm- 
mende Ungdomskaadhed  formaaede  selv  Professorens  stive, 
afmaalte  Væsen  ikke  at  dæmpe. 

En  Aften  paa  en  Prøve  var  Høedt  særlig  slem  til 
at  tage  en  Scene  mellem  Baruel,  der  spillede  Valeria,  og 
mig,  der  var  hendes  Onkel,  Justitsraad  Dahl,  om  og  om 
igjen,  og  vi  to  Syndere,  som  ikke  gjorde  vore  Sager  efter 
Instruktørens  Hoved,  bleve  mere  og  mere  trætte.  Jeg 
dristede  mig  dog  ikke  til  at  komme  med  Indsigelser;  men 
paa  een  Gang  greb  Baruel,  da  han  paany  blev  rettet, 
Professoren  om  Livet  og  snurrede  rundt  med  ham,  idet 
han  med  sin  unge,  friske  Latter  udbrød:  „Næ,  veed  De 
hvad,  kjære,  gamle  Professor!  Nu  er  De  ogsaa  altfor 
slem  ved  os!  Hvad  er  det  værd  at  være  saa  nøjereg- 
nende for?  Den  Scene  gaar  nok,  lad  os  nu  glæde  os 
ved  Livet!" 

Jeg  blev  aldeles  perplex;  jeg  kunde  Hge  saa  gjerne 
have  tænkt  mig  at  byde  f.  Ex.  Enkekejserinden  af  Kina 
op  til  Dans,  og  jeg  skottede  ængsteligt  til  Høedt  for  at 
se,  hvorledes  han  tog  Sagen.  Han  betænkte  sig  øjen- 
synligt selv  paa,  hvad    han    skulde    gjøre;    men   da   han 

havde  viklet  sig  ud  af  den  forviltrede  Ynglings  Favn  og 
lidt  ængsteligt  overbevist  sig  om,  at  hans  Toilette  ikke 
var  blevet  derangeret,  udbrød  han  til  os  Andre,  idet  han 
udstødte  sin  korte,  karakteristiske  Latter  og  gjorde  et 
Kast  med  Hovedet  henad  Baruel;  „He!  Han  er  god!.  .  . 
Naa  ja,  lad  os  saa  gaa  videre!" 

Høedt  holdt  nemlig  i  Grunden  meget  af  Kaadhed  — 
hos  Andre,  NB.!  Naar  man  lærte  ham  lidt  nærmere  at 
kjende,  gik  saa  meget  af  det  Stikne  af  ham,  og  at  han 
godt  kunde  være  med  til  vore  helt  ungdommelige  Vild- 
skaber, derom  vidner  følgende  lille  Oplevelse,  som  fandt 
Sted  efter  en  af  de  smaa  Middage,  hvormed  Studenter- 
foreningen lønnede  sine  Skuespillere. 

Middagen  stod  hos  Vincent,  der  den  Gang  havde 
Lokale,  hvor  Wittmack  nu  residerer,  og  som  sædvanlig 
var  der  flere  af  Foreningens  ældre  Embedsmænd  som 
Senioratet,  Udvalgte  af  Økonomiudvalget  o.  s.  v.  tilstede. 
Disse  noget  alderstegne  Medborgere  misforstod  Situationen 
saaledes,  at  de  strax  efter  Kaffen  satte  sig  til  nogle  meget 
adstadige  L'hombrer.  Vi  Unge  tog  dette  højst  unaadigt 
op  og  besluttede  at  udvandre  —  naturligvis  vilde  vi  være 
tilbage  til  Aftensmaden,  den  vilde  vi  da  ikke  lade  os 
snyde  for!  —  og  efter  nogen  Overvejelse  ble  ve  vi  enige 
om,  at  vi  just  vare  i  den  rette  Stemning  til  at  besøge 
Vesterbros  Sangerindetempler. 

Til  vor  store  Forbauselse  meldte  Høedt  sig  frivilligt 
som  Deltager  i  Expeditionen,  og  i  to  Drosker  kjørte  vi 
ud  til  y^Tivolis  Varieté^''  som  første  Holdeplads.  Da 
Klokken  ikke  var  stort  over  ni,  fik  vi  Plads  lige  oppe 
ved  Tribunen,  der  endnu   ikke  var  bleven  til  et  Theater 


65 

som  nu,  og  gav  os  strax  til  at  konversere  Sangerinderne, 
en  Konversation,  hvori  Rollerne  vare  højst  uligeligt  for- 
delte, idet  Damernes  Repliker  hovedsagehg  hestod  i  hl  ide 
Anmodninger  til  os  om  at  passe  os  selv  eller  diskrete 
Sporgsmaal  om,  hvor  meget  vi  havde  faaet  at  drikke. 
Til  Trods  for  vor  Højrøstethed  og  vor  saa  ringe  Op- 
mærksomhed for  Sangpræstationerne  —  dem,  Høedt  kun 
nød  paa  Grund  af  den  for  ham  saa  overraskende  Diktion 
og  Deklamation  —  gik  Alt  dog  godt,  indtil  en  overstadig 
Yngling  blandt  os  fik  den  ulyksahge  Ide  at  stille  sit 
Sodavandsglas  op  paa  selve  den  kunstneriske  Tribune. 

I  næste  Øjeblik  laa  Glasset  paa  vort  Bord,  besørget 
derned  af  et  velrettet,  rutineret  Spark  fra  en  af  Templets 
fortørnede  Gudinder,  og  uheldigvis  sendte  Glasset  sit  Ind- 
hold ned  i  Skjødet  paa  Høedt,  der  havde  Ærespladsen 
for  Midten  af  Bordet.  Selvfølgelig  bleve  vi  Alle  rasende 
opbragte  over  denne  skammelige  Behandling  af  vor  høj- 
agtede Mentor  og  begyndte  strax  at  give  Ubehageligheder 
af  os;  men  Høedt  tyssede  paa  os  og  sagde  betænksomt: 
„Lad  blot  som  Ingenting!  Sodavand  pletter  ikke,  og  der 
var  desuden  ikke  noget  Videre  i  Glasset!" 

Men  jeg  saae  godt,  hvorledes  han,  der  var  saa  yderst 
pertentlig  med  sin  Klædedragt,  sad  og  tørrede  sine  Ben- 
klæder af  med  sit  fine  Kammerdugs  Lommetørklæde,  og 
ret  længe  varede  det  da  heller  ikke,  før  han  manede  til 
Opbrud. 

Vi  aflagde  derpaa  et  kort  Besøg  i  „Olympen"  —  det 
nuværende  „Concert  du  Boulevard"  — ,  hvor  der  ikke 
passerede  os  noget  Mærkeligt,  og  da  vi  kom  ud  derfra, 
begyndte  vi  at  underhandle   om,    hvor   vi   nu  skulde  be- 

give  os  hen.  Der  var  ikke  Tid  til  at  tage  ud  i  Frede- 
riksberg Allee,  hvis  vi  vilde  være  tilbage  til  Aftens- 
maden, det  vare  vi  enige  om,  og  derfor  foreslog  den 
værste  Fusentast  i  Selskabet,  at  vi  skulde  gjøre  en  halv 
Times  Visit  ovre  i  Dansesalonen  „Fi(/aro".  Vi  Andre 
protesterede  af  Hensyn  til  Høedt,  men  denne  lod  ingen- 
lunde til  at  være  utilbøjelig  til  ogsaa  at  afsøge  dette 
Lokale,  kun  vilde  han  have  Garanti  for,  at  man  ikke 
„risikerede"  Noget  der. 

Vi  stillede  strax  enstemmigt  alle  vore  Kræfter  til 
hans  Disposition  og  erklærede,  at  Vejen  til  ham  skulde 
gaa  over  vore  Lig,  et  Tilbud,  der  var  saa  meget  mere 
uegennyttigt,  som  det  for  det  Første  ganske  sikkert  ikke 
vilde  være  Høedt,  der  gjorde  Spektakler,  og  som  for  det 
Andet  vore  ungdommelige  Arme  kun  vilde  strække  saare 
lidt  til  ved  en  Bataille  i  et  saadant  Lokale.  Under  For- 
handlingerne kom  det  imidlertid  for  Dagen,  at  man  for 
en  Betaling  af  fire  Rigsdaler  —  som  dog  godtgjordes  i 
Drikkevarer  —  kunde  tilkjøbe  sig  en  Loge,  hvorved  man 
slet  ikke  kom  i  Berøring  med  det  øvrige  Publikum,  og 
der  manglede  nu  blot  den  fornødne  Mønt  for  at  faa  vort 
Ønske  opfyldt;  men  vi  vare  unge  Studenter  —  naa,  hvor- 
for rippe  op  i  vore  triste  Formuesforhold  eller  bebrejde 
vore  respektive  Fædre  Lommepengenes  Knaphed! 

Høedt  forstod  øjensynligt  vore  Betænkeligheder,  thi 
med  Eet  overhuggede  han  Knuden  ved  at  sige:  „Jeg 
giver  Loge!" 

Hvis  ikke  Politivedtægten  havde  forbudt  os  det,  havde 
vi  paa  Gaden  raabt  Hurra  for  ham,  og  kort  efter  vare  vi 
da  bænkede  i  en  Loge  i  det  herlige  Etabhssement.    Et  Par 

Stykker  af  os  dristede  sig  ned  i  Salen  og  deltog  i  Dansen 
—  det  var  jo  saa  tidligt  paa  Aftenen,  at  de  nok  mente 
at  kunne  forsvare  det  — ,  men  de  fleste  af  os  bleve  oppe 
i  Logen,  og  aldrig  skal  jeg  glemme  det  Syn  at  se  Høedt 
med  sin  elegante  Skildpaddes  Stanglorgnet  sidde  ved  Loge- 
randen og  med  den  største  Interesse  lorgnettere  de  Dan- 
sende nede  paa  Gulvet,  —  hvor  han  passede  løjerligt  til 
disse  Omgivelser ! 

Der  var  Typer  nok  at  se  paa,  baade  for  ham  og  for 
os,  og  Tiden  løb  derfor  hastigt;  men  da  det  var  Profes- 
soren, der  forte  Kommandoen,  skete  det  Mærkelige,  at 
vi  brød  saa  betids  op,  at  vi  i  rette  Tid  kunde  naa  til- 
bage til  Aftensmaden  hos  Vincent.  Ved  Bortgangen  fra 
Logen  havde  dog  en  af  Selskabet  den  Aandsnærværelse 
at  paalægge  Kontrolløren  at  reservere  Logen  for  os  for 
Resten  af  Aftenen,  —  „man  vidste  jo  aldrig,  hvordan  det 
kunde  gaa;  vi  kunde  jo  maaske  .  .  .,"  sluttede  han  med 
mystisk  Spaamandsmine  sine  dunkle  Orakelord. 

Og  hvad  havde  vi  saa  for  den  hjertegræmmende 
Opofrelse,  det  virkelig  var  for  os  at  sige  Farvel  til 
Terpsichores  straalende,  trippevalssvangre  Tempel  og 
istedetfor  give  Møde  i  et  skummelt,  tilrøget  Kabinet  paa 
Gammelholm,  hvad  fik  vi  for  denne  overnaturlige  Selv- 
fornægtelse? Et  tarveligt  Aftensmaaltid  .  .  .  det  vil  sige. 
Gudbevares :  anerkjendelsesværdigt  Selskabssmørrebrød 
med  dadelfrit  Paalæg;  men  det  var  ogsaa  det  Hele!  Ingen 
munter  Passiar,  intet  smittende  Humør,  intet  lystigt 
Punchegilde,  saadan  som  vi  havde  ventet!  Alt  gik  saa 
stift  og  kjedeligt.  saa  afmaalt  og  konventionelt  til,  som 
kunde  det  være  i  den   første  den  bedste    Pengematadors 


68 

filistrøse  Hjem.  Og  hvis  var  Skylden?  Atter  de  kjede- 
lige,  aandsforladte  L'hombrespilleres!  De,  som  ikke  havde 
Sans  for  Kaviar,  Sildesalat  og  Fromage  de  Brie,  men 
kun  Tanke  for  Spadille,  Manille  og  Basta,  de,  som 
i  deres  Konversation  ikke  formaaede  at  svinge  sig  højere 
op  end  til  fire  Matadorer  sjette  og  en  Konge,  og  som 
slugte  Pyntesmørrebrødets  smaa  Firkanter  hele  paa  samme 
yndefulde  Maade,  hvorpaa  visse  langhalsede  Fugle  bugsere 
deres  Føde  ned  gjennem  Spiserøret  med  flere  eller  færre 
Stoppesteder  undervejs.  Altsammen  kun  for  atter  saa 
hurtigt  som  muligt  at  faa  tilfredsstillet  deres  fule  Spille- 
lidenskab. 

At  vi  bleve  dobbelt  forargede  over  L'hombrens  umid- 
delbare Gjenoptagelse,  er  en  Selvfølge,'  og  vi  vidste  ingen 
mere  saarende  Maade  at  vise  de  blege  Spillefugle  vor 
Foragt  paa  end  ved  sporenstregs  at  tage  tilbage  til  de 
Glædens  Haller,  hvorfra  vi  kom,  en  Demonstration,  for 
hvilken  Professor  Høedt  forunderligt  nok  strax  var  stemt. 

Da  vi  naaede  ud  i  Gangen  bag  Logerne,  spurgte 
Høedt  den  posthavende  Kontrollør,  om  Logen  endnu  stod 
til  vor  Disposition,  og  fik  til  Svar  et  over  al  Maade  ær- 
bødigt „Jo,  Hr.  Professor!" 

Af  Overraskelse,  for  ikke  at  sige  Rædsel  over  at 
høre  sig  kjendt  tumlede  Høedt  et  Par  Skridt  tilbage, 
brummede  en  Forbandelse  over  at  være  en  offenlig  Per- 
sonlighed og  gjorde  Mine  til  strax  at  forsvinde.  Men  da 
han  vel  kom  til  den  Erkjendelse,  at  han  nu,  da  hans 
Besøg  alligevel  var  røbet,  lige  saa  godt  kunde  blive  og 
se  at  faa  lidt  Morskab  ud  deraf,    bestemte   han   sig  hur- 

tigt  om  og  spurgte  blot  roligt  Kontrolløren,  hvorfra  denne 
kjendte  ham. 

Hvis  Hoedt  havde  havt  nogen  Mistanke  om,  at  nogen 
at' os  havde  robet  ham,  blev  han  skuffet,  thi  Kontrolløren 
svarede  lidt  genert:  „Jo,  Hr.  Professor,  jeg  gaar  om  For- 
middagen med  Kvitteringer  for  Missionsselskabet!" 

Det  var  netop  saadant  Noget,  Høedt  kunde  lide. 
Han  var  i  det  bedste  Humør  Resten  af  den  Tid,  vi 
tilbragte  der  paa  Stedet,  og  hans  muntre  Stemning  for- 
mindskedes ikke,  da  en  af  os  var  saa  heldig  at  faa  fat 
i  en  Tjenestepige,  der  var  i  Kondition  hos  en  af  hans 
Venner,  en  Sanger  ved  det  kongelige  Theater. 

Se,  saa  langt  fra  den  stive  og  stramme  Professor, 
man  til  daglig  kjendte,  kunde  Høedt  være;  men  paa  den 
anden  Side  var  der  det  Mærkehge  ved  Forholdet  mellem 
ham  og  os  Unge,  at  det  aldrig  —  aldrig!  —  mere  med 
en  Tanke  faldt  os  ind  blot  at  hentyde  til,  at  vi  en  Aften 
havde  været  paa  Kommers  med  ham.  Og  han  selv 
mælede  ingensinde  et  Ord  derom;  det  var,  som  slettede 
han  strax  slige  Dage  ud  af  sin  Aarbog.  Denne  under- 
lige Blanding  af  at  være  Kammerat,  Ven  eller  hvad  man 
nu  vil  kalde  det,  og  saa  det  saakaldte  „Tre  Skridt  fra 
Livet"  har  altid  været  mig  en  Gaade  i  Høedts  Karakter, 
—  men  maaske  netop  hans  Virtuositet  i  at  overholde 
dette  gjorde  Omgangen  med  ham  saa  tiltrækkende. 

Jeg  begyndte  nu  at  udfolde  en  mangeaarig,  ret  om- 
fattende Virksomhed  som  Dilettant,  hvilken  ikke  blev 
mindre,  da  jeg  stiftede  nærmere  Bekjendtskab  med  Vil- 
liam Faber,  hvem  jeg  kun  kjendte  lidt  til  fra  Skolen, 
eftersom    han   jo    var   et   Par  Aar   yngre.     Hans   Farce^ 


70 

„Ben  Trekantede",  der  var  opført  Efteraaret  forud  ved 
en  Salskomedie  i  Studenterforeningens  Festsal,  blev  nemlig 
spillet  ved  Forestillingerne  paa  Folketheatret  sammen  med 
„De  Forlovede". 

Fra  Prøverne  paa  hans  Stykke,  i  hvilket  jeg  spillede 
Hovedrollen  som  den  mystificerede  og  forfjamskede  Naale- 
niager,  husker  jeg  godt,  at  Fabers  Væsen  i  Begyndelsen 
slet  ikke  tiltalte  mig.  Jeg,  der  den  Gang  var  saa  sky 
for  at  vedkjende  mig  mit  Forfatterskab,  forstod  ikke,  at 
han  paa  den  ene  Prøve  efter  den  anden  kunde  sidde  og 
le  og  gnide  sig  i  Hænderne  af  Glæde  over  sine  egne 
Repliker  og  Indfald,  jeg  forstod  ikke,  at  han  ikke  gene- 
rede sig  for  saa  aabenlyst  at  vise  sin  Faderglæde. 
Maaske  kom  det  af,  at  jeg  misundte  ham  denne  Umid- 
delbarhed. Men  da  han  saa  paa  en  af  Prøverne,  hvor 
jeg  endelig  havde  faaet  det  rette  Greb  paa  at  foredrage 
Sangen:  „Aa,  havde  jeg  den  Lampe!",  kom  hen  og  tryk- 
kede min  Haand,  idet  han  sagde:  „Tak,  det  var  ud- 
mærket; jeg  troede  ikke  selv,  at  den  Vise  var  saa 
morsom!" —  da  gik  med  Et  hele  hans  storslaaede,  naive 
Elskværdighed  op  for  mig. 

Sjelden  har  jeg  forresten  lidt  en  større  Sjælekvide 
end  ved  den  anden  Opførelse  af  „Den  Trekantede",  og 
dermed  hang  det  saaledes  sammen: 

En  halv  Timestid  før  Forestillingens  Begyndelse  sad 
jeg  paa  Paaklædningsværelset  og  lavede  mig  til,  da  Faber 
kom  farende  ind  i  sit  vante,  alt  Andet  end  langsommelige 
Tempo  med  de  jappende  Skridt. 

„Kan  Du  lære  et  nyt  Vers  til  i  Aften?"  busede  han 
strax  ud  og  syntes  at  have  glemt  sit   „God  Aften!"    et- 

steds  ude  paa  Trappen  eller  i  Gangen.  „Jeg  har  lavet 
et  om  den  Skandale,  Officeren  igaar  Aftes  lavede  her  i 
Folketheatret,  og  jeg  vil  gjerne  have  det  ind  i  den  Vise, 
Du  synger." 

Jeg  trak  ikke  saa  lidt  paa  det,  da  jeg  svarede:  „Ja, 
det  er  jo  rigtignok  forhistret  sent,  Du  kommer  med  det; 
men  Du  kan  jo  ikke  gjore  for,  at  den  modige  Lieutenant 
forst  optraadte  i  Aftes.  Jeg  tænker  nok,  jeg  kan  lære 
det,  medens  Hoppensach  sminker  mig,  og  —  naar  blot 
Sufløren  vil  sprøjte  dygtigt  ..." 

„Jeg  har  givet  ham  en  Afskrift,  og  nu  skal  jeg  paa- 
lægge ham  at  have  Dampsprøjten  parat  til  Assistance 
paa  det  truede  Sted." 

Faber  sang  Verset  for  mig  og  gav  mig  saa  Manu- 
skriptet, hvorefter  han  svippede  ud  af  Døren  for  at  for- 
mane Sufløren  til  Agtpaagivenhed. 

Medens  jeg  overlod  Hoppensach  mit  hulde  Ansigt 
til  kunstnerisk  Udsmykning,  sad  jeg  og  kvad  i  vilden 
Sky  og  undgik  paa  en  gaadefuld  Maade  at  blive  sminket 
ogsaa  inde  i  Munden,  og  da  den  gamle  Frisør  var  færdig 
med  sit  Arbejde,  mente  jeg  ogsaa  at  være  tilstrækkehg 
stiv  i  Papirerne. 

Det  maa  jeg  imidlertid  ikke  have  været;  thi  da  jeg 
havde  spillet  i  „De  Forlovede",  der  aabnede  Forestillingen, 
og  vilde  repetere  det  nye  Vers,  fik  jeg  saa  tidt  Fødderne 
i  den  gale  Hals  —  Versfødderne,  forstaar  sig!  — ,  at  det 
viste  sig  højst  fornødent,  at  jeg  læste  mere  over  paa 
Lektien.  Atter  glædede  jeg  Hoppensach  med  at  foredrage 
Verset  en  Snes  Gange  i  Træk  for  ham,  og  nu  var  jeg 
da  ganske  sikker  i  min  Sag,  antog  jeg. 

„Den  Trekantede"  gik  rask  og  muntert  sin  Gang, 
til  den  paagjældende  Sang  kom,  og  de  første  gamle  Vers 
af  den  aflirede  jeg  da  ogsaa  med  vanlig  Sikkerhed.  Lidt 
før  jeg  kom  til  det  nye  Vers,  kastede  jeg  for  Sikkerheds 
Skyld  et  opmuntrende  Blik  ned  til  min  Hjælper  i  Nøden, 
Sufløren,  og  denne  svarede  op  med  et  forstaaende, 
trøstende  Nik,  at  han  var  paa  sin  Post,  og  at  jeg  godt 
kunde  gaa  an.  Medens  Kammermusikus  Hansen  spillede 
Mellemspillet  mellem  Versene  —  dengang  vare  vi  ikke 
saa  fine,  at  vi  holdt  Orkesterledsagelse;  vi  nøjedes  med 
Pianoforte-Akkompagnement  — ,  vendte  Sufløren  nok  saa 
magtbevidst  Bladet  i  Suflørbogen;  men  hvad  beskriver 
min  Forfærdelse,  da  jeg  i  det  Samme  ser  det  løse  Stykke 
Papir,  hvorpaa  det  tilføjede  Vers  stod,  glide  ned  ad  Siden 
i  Bogen  og  flagrende  forsvinde  etsteds  ned  i  Theater- 
kjælderen.  Jeg  var  ved  at  besvime.  Og  det  beroligede 
mig  ingenlunde,  at  Sufløren  havde  Aandsnærværelse  nok 
til  at  stikke  mig  første  Linie  op,  inden  han  dukkede  ned 
i  Dybet  for  at  fiske  det  værdifulde  Papir  op. 

Nu  gives  der  ganske  vist  Mennesker,  af  hvem  man 
hellere  ser  Ryggen  end  Ansigtet;  men  det  gjælder  mindst 
af  Alt  om  Suflører,  og  da  jeg  under  Afsyngelsen  af  det 
meget  omtalte  Vers  kun  havde  Udsigt  til  Niddingens  Ryg, 
og  endda  mest  det  nederste  Parti  af  samme,  vil  intet 
retfærdigt  Menneske  fortænke  mig  i,  at  jeg  benyttede 
hver  eneste  lillebitte  32dels  Pause,  som  Musiken  skjæn- 
kede  mig,  til  at  overdænge  nævnte  Rygstykker  med  de 
mest  raffinerede  Forbandelser,  ihvorvel  vor  Suflør  var 
den  skikkeligste  theologiske  Student  af  Verden,  der  senere 
som  Præst  kom  til  Vestindien,   uden  at  det  dermed  skal 

siges,  at  dette  stod  i  nogensonihelst  Forbindelse  med,  at 
jeg  allerede  ved  denne  Lejlighed  ønskede  ham  derhen, 
hvor  Peberet  gror. 

Jeg  kunde  ganske  vist  have  udeladt  det  nye  Vers; 
men  da  Sufloren  jo  gav  mig  første  Linie  op,  begyndte 
jeg  i  min  Forvildelse  at  synge,  og  aldeles  sanseløst  blev 
jeg  ved.  Jeg  vidste  ikke  selv,  vidste  absolut  ikke,  hvad 
jeg  sang.  Om  Nogen  bagefter  havde  budt  mig  nok  saa 
Meget  for  at  gjentage,  hvad  jeg  havde  sunget,  jeg  kunde 
ikke  have  gjort  det.  Det  Mærkeligste  er  imidlertid,  at 
Verset  blev  saa  nogenlunde  korrekt;  naar  undtages  nogen 
Svaghed  i  Fødderne,  var  det  normalt,  og  Pointet  kom 
helt  til  sin  Ret. 

Men  min  største  Ærgrelse  kom  dog  tilsidst,  thi  i 
samme  Øjeblik,  jeg  havde  endt  Sangen,  kom  Sufløren 
gladeligt  til  Syne  med  det  nu  til  Nul  reducerede  Værdi- 
papir i  Haanden,  medens  han  allernaadigst  anerkjendende 
nikkede  op  til  mig,  som  vilde  han  sige:  „Det  kom  Du 
meget  godt  fra,  min  Ven!" 

I  nogle  Aar  skrev  Faber  og  jeg  vore  dramatiske 
Sager  hver  paa  sin  Haand;  men  da  vi  i  en  lang  Række 
Komiteer  kom  til  at  arbejde  sammen  paa  Fastelavns- 
introduktioner,  Karnevalsaviser,  Balletprogrammer,  etc, 
laa  det  jo  nær  for  os  at  prøve  vore  Kræfter  i  Fællesskab 
ogsaa  paa  Komediens  Omraade. 

Vi  begyndte  beskedent  med  „Sozodont^^,  der  i  For- 
aaret  1873  opførtes  som  Salskomedie  i  Foreningen,  og 
som  vi  fordringsløst  kaldte  Humbug  i  en  Akt  efter  det 
Amerikanske.  Reklamernes  storskrydende  Æra  var  endnu 
ikke  rigtigt  oprunden  herhjemme,  og  al  den  Staahej,  der 

blev  gjort  for  det  nyopfundne  Tandrensningsmiddel  og 
den  smertefri  Tand  udtrækning  ved  Kvælstofforilte,  be- 
gejstrede os  derfor  til  at  skrive  den  lille  Kaadhed,  som 
takket  være  sit  aktuelle  Stof  faldt  i  særdeles  god  Jord. 
Men  Forestillingen  var  da  ogsaa  sat  i  Scene  i  den 
rette  Aand;  saaledes  gik  før  Opførelsen  af  Stykket  et 
effektfuldt  Reklametæppe  —  Parodi  paa  Folketheatrets 
Mellemtæppe,  der  var  noget  Nyt  den  Gang  —  ned,  lige- 
som Foreningens  Orkester  under  Anførsel  af  Axel  Lieb- 
mann  udførte  en,  i  egenligste  Forstand  ny  Ouverture 
til  j^Tandhåuser^^  med  de  fire  Afdelinger:  1.  Allegro 
feroso  (Lamentation).  —  2.  Adagio  (Resignation).  — 
3.  Crescendo  (Operation).  —  4.  Finale  (Jubilation). 

Det  paafølgende  Aar  mødte  vi  med  Operetten  å  la 
Tyrolienne  ,,En  Søndag  paa  Alperne  eller  Vandmøllen 
i  Appenninerne^^  og  Farcen  å  la  Frangaise  y^Naar  man 
har  Fanden  til  Morhroder^^.  Operettens  noget  dristige 
Titel  skyldtes  egenlig  Høedt,  der  som  sædvanlig  satte 
Forestillingen  i  Scene,  thi  da  vi  Librettister  sagde,  at  vi 
vaklede  mellem  „En  Søndag  paa  Alperne"  og  „Vand- 
møllen i  Appenninerne",  udbrød  han  afgjort:  „Den  skal 
naturligvis  hedde  begge  Dele!  Det  er  det  mest  Fjollede!*' 
Vi  havde  sikkert  ikke  tænkt  os  denne  Mulighed;  og  selv 
om  vi  havde,  havde  vi  aldrig  paa  eget  Ansvar  vovet  at 
bruge  en  saadan  Titel. 

Tilblivelsesmaaden  af  selve  Operetten  er  formentlig 
kuriøs  nok  til  at  kunne  taale  at  fortælles. 

I  Vinteren  1873—74  optraadte  paa  „Boulevarden^', 
—  en  prunkløs,  lille  Villabygning,  der  tidligere  havde  af- 

givet  Sommerlokale  for  ^^Kongens  Klnh^'  og  laa  der,  hvor 
y.National'^  nu  ligger  og  lapser  sig  med  sin  arrogante  Gigerl- 
fa(;ade  og  sin  slunkne  Pengepung,  —  Tyrolerselskabet 
Raine)\  og  blandt  dettes  Medlemmer  udmærkede  sig  en 
Sekondbas,  i  hvis  bævrende,  dystre  Foredrag  og  over- 
dramatiske Fagter  og  Gebærder  jeg  havde  forelsket  mig. 

Nok  saa  lumskeligt  fik  jeg  Kammermusikus  Hansen 
og  Villiam  Faber  til  en  Aften  at  gjøre  mig  Følge  ud 
paa  Boulevarden,  og  jeg  var  lav  nok  til  at  sende  en 
Anmodning  op  til  Bassisten,  hvis  Bekjendtskab  jeg  havde 
gjort,  om  at  synge  en  af  sine  mest  forskruede  Arier. 
Vi  morede  os  alle  Tre  lige  kosteligt  over  Sangerens  selv- 
glade Foredrag,  og  da  han  havde  sluttet,  henkastede  jeg 
den  Ytring,  at  jeg  havde  Pokkers  Lyst  til  at  parodiere 
saadan  en  Salontyroler,  som  kjendte  betydeligt  mere  til 
Jagen  efter  Effekt  end  efter  Gemser. 

„Jeg  skal  skrive  Musiken!  Det  kunde  more  mig!" 
tilbød  Hansen  oprømt. 

„Og  jeg  skal  skrive  Texten!"  faldt  Villiam  ind. 

Det  var  just  der,  jeg  vilde  have  dem,  og  saa  sagde 
jeg:  „Skal  vi  saa  ikke  lave  en  Operette?  Det  er  netop 
det,  jeg  har  tænkt  mig!" 

Næste  Dag  begyndte  vi  at  skrive,  og  Arbejdet  gik 
rask  fra  Haanden;  men  det  skal  siges,  at  Hansen,  der 
var  saa  meget  ældre  end  vi,  gjorde  os  Unge  til  Skamme 
ved  sin  Arbejdsdygtighed.  Og  yderst  medgjørlig  var  han. 
Da  han  saaledes  i  den  Duet,  jeg  som  Lorentz  Kråuter 
skulde  synge  med  Axel  Madsen,  der  spillede  Brioche, 
havde  foreskrevet  mig  nogle  temmelig  vanskelige  Løb, 
erklærede  jeg:  „Det  lærer  jeg  aldrig!  Maa  jeg  ikke  synge 

noget  almindeligt  Jodleri  istedetfor?",  hvorpaa  han  uden 
Spor  af  Komponistforfængelighed  svarede;  „Jo,  gjør  Du 
hare  det!  Det  er  s'gu  hgefedt,  naar  det  blot  bUver  mor- 
somt!" Og  saa  jodlede  jeg  paa  fri  Haand;  men  de  rigtige 
Passager  bleve  trykte,  det  forstaar  sig. 

Paa  lignende  Vis  gik  det  med  Faber.  Vi  havde  for- 
delt Arbejdet  imellem  os  saaledes,  at  han  skrev  Sangene 
og  jeg  Texten.  Den  Aften,  han  havde  lovet  at  aflevere 
Slutningskoret,  kom  han  op  for  at  hente  mig  til  et  Sel- 
skab, og  ærgerlig  erklærede  han,  at  han  ikke  havde 
kunnet  finde  paa  Noget.  —  „Rar  Du  slet  ikke  skrevet 
Noget?"  spurgte  jeg,  medens  jeg  lagde  den  sidste  Haand 
paa  mit  Toilette.  —  „Jo,  jeg  har  begyndt  saaledes:  „Held 
Bastian!  Han  kan,  han  kan!  Held  Alpeland!"  .  .  .  men 
saa  kan  jeg  ikke  finde  paa  Mere  at  ønske  Held,"  brum- 
mede Faber  modfalden.  —  „Aa,  saa  for  Pokker!"  udbrød 
jeg  utaalmodigt,  idet  jeg  tog  Overfrakken  paa.  „Saa 
skriv:  „Held  Alpeland!  Held  Alpevand!  Held  Alting, 
hvad  der  heldes  kan!"  —  „Det  er  udmærket!"  raabte 
Faber  med  sin  letvakte  Begejstring.  —  „Finder  Du? 
Jeg    gad    vide,    hvor    noget    Menneske    kan    komponere 

Musik  til  saadant  noget  Vaas!"  svarede  jeg, —  men 

Hansen    gjorde   det  og  gjorde  det  godt!  Han  sagde  end- 
ogsaa,  det  var  Operettetext  af  den  rigtige  Slags. 

Om  min  Udførelse  af  Rollen  skal  jeg  selvfølgelig 
ikke  udtale  mig  nærmere,  dog  maa  det  være  mig  tilladt 
at  fortælle,  at  jeg  havde  været  saa  heldig  at  finde  paa 
baade  en  karakteristisk  Maske  og  et  virkningsfuldt  Ko- 
stume. Jeg  tror  nok,  jeg  ret  slaaende  lignede  saadan  en 
forloren  Tyroler  fra  Top   til  Taa  .  .  .    eller  rettere  sagt, 

til  Lægge;  disse  vare  nemlig  fabrikerede  af  ikke  mindre 
end  fem  Lag  Vat  og  g^jorde  sig  godt,  især  i  Profil. 

Men  jeg  havde  nu  ogsaa  lagt  Beslag  paa  ikke  saa 
faa  Menneskers  Tjenstvillighed,  før  jeg  fik  Dragten,  som 
jeg  vilde  have  den.  Min  egen  kjære  Moder  satte  jeg  i 
Arbejde,  for  det  Første  for  at  sy  mig  et  Par  elegante 
Safians  Støvleskafter  med  prunkende  Messinghægter,  hvilke 
skulde  forvandle  mine  kjøbenhavnske  Fjedersko  til  Grau- 
biindener  Bjergsnøresko,  og  for  det  Andet  med  at  for- 
skaffe mig  de  ovenfor  omtalte  fyldige  Legemsdele,  hvilket 
jeg  kun  ansaa  for  hendes  Skyldighed,  da  hun  fra  Fødselen 
kun  havde  udstyret  mig  temmelig  karrigt  i  saa  Henseende; 
en  Famihe,  jeg  kun  kjendte  grumme  lidt  til,  brandskattede 
jeg  strax,  da  jeg  i  dens  Besiddelse  opdagede  nogle  aparte 
Portiérekvaster,  som  kom  til  at  prange  paa  mit  Tyroler- 
bryst; Conrad  Weidemann  satte  jeg  i  Virksomhed 
med  at  male  mig  en  overnaturlig  stor  Carlsberg  Etikette 
—  den  vilde  have  passet  til  en  Pots  Flaske,  antager 
jeg  — ,  som  skulde  trone  midt  paa  det  brede  Bælte  om 
Maven;  og  endelig  blev  jeg  fra  Olaf  Poulsens  righol- 
dige Lager  forsynet  med  nogle  gevaldige,  skjønt  funk- 
lende og  umaadeligt  uægte  Diamantringe,  som  jeg  kort 
iforvejen  havde  set  ham  brillere  med  paa  Scenen,  jeg 
tror  i  „Kalifen  af  Bagdad." 

Den  største  Kompliment  for  mit  Udseende  modtog 
jeg  dog  af  min  Medarbejder  paa  følgende  indirekte  Maade. 
Jeg  var  først  optraadt  i  „Naar  man  har  Fanden  til  Mor- 
broder" som  den  gamle  Generalkrigskommissær  Vinkel, 
og  skjøndt  det  store  nordiske  Japaneserselskab  fremviste 
sin    gymnastiske    Færdighed     i    Mellemakten,    kneb    det 

dog  for  mig  at  blive  færdig  med  Omklædningen,  uvant 
som  jeg  var  med  slige  hastige  Toiletter.  Da  jeg  i  sidste 
Øjeblik  kom  ned  i  Foyer'en,  opdagede  jeg,  at  jeg  havde 
glemt  mit  Gevær  oppe  paa  Værelset,  og  da  Faber  til- 
fældigt stod  i  Nærheden,  gik  jeg  hen  til  ham  og  bad  ham 
hente  det  for  mig. 

Han  havde  endnu  ikke  set  mig  i  dette  Kostume,  og 
at  han  ikke  strax  kjendte  mig,  fremgik  af,  at  han,  der 
paa  alle  Kanter  var  omgiven  af  Tyrolere  og  Tyrolerinder, 
som  Svar  forvirret  stammede:  „Javel!  Men  paa  hvad  for 
et  Værelse  er  Geværet,  og  hvem  skal  jeg  hilse  fra  .  .  . 
Hvad  Pokker,  er  det  Dig?  Det  var  da  en  voldsom  For- 
andring, jeg  havde  nær  ikke  kjendt  Dig!" 

„Det  er  da  ikke  saa  underligt,"  svarede  jeg  kort. 
„Jeg  er  ogsaa  i  de  sidste  ti  Minuter  bleven  en  tredive- 
fyrretyve Aar  yngre!" 

Det  var  ikke  af  Dovenskab,  jeg  bad  Faber  hente 
mit  Gevær;  men  Aftenen  var  noget  anstrængende  for 
mig,  idet  Forestillingen  sluttede  med  Karnevalsballetten 
,^Bertran  de  Borneo^\  i  hvilken  jeg  havde  Kjøbmand 
Bernerreddins  Parti.  Men  jeg  var  jo  ung  og  kraftig 
den  Gang,  saa  jeg  ikke  selv  havde  tænkt  paa,  hvilken 
omfattende  Virksomhed  jeg  udfoldede  ved  denne  Lejlighed. 
Det  var  først  gjennem  Moder,  jeg  fik  at  vide,  at  hun 
ved  Folketheatrets  Garderobe  havde  hørt  en  bekjendt 
kjøbenhavnsk  Redaktør,  medens  han  fordrev  den  paa 
dette  Sted  altid  saare  rigelige  Ventetid,  rose  min  Alsidig- 
hed, idet  han  holdt  Mandtal  over,  at  jeg  var  optraadt 
som  Medforfatter  af  en  Farce  og  som  Skuespiller  i  samme, 
som    Medlibrettist   og   Sanger   og   som    Medkomponist  af 


79 

en  Ballet  og  Danser.  Jeg  blev  selv,  da  jeg  hørte  det 
opstillet  saaledes,  betænkelig  over,  at  jeg  havde  budt 
Publikum  saa  Meget. 

Denne  Forestilling  blev  given  i  Foraaret  1874,  og 
samme  Sommer  modtog  Faber  og  jeg  fra  Kasinos  da- 
værende Direktør,  Theodor  Andersen,  Anmodning  om 
at  bearbejde  og  lokalisere  en  tysk  Farce.  Vi  gik  ind 
paa  Forslaget,  og  dette  medførte  ganske  naturligt,  at  vi, 
da  Stykket  —  ,^Peter  Sørensen^''  —  blev  vel  modtaget 
af  Publikum,  ophørte  med  at  skrive  Studenterkomedier 
for  at  hellige  Privattheatrene  vore  Kræfter. 

Da  jeg  ikke  ganske  holdt  op  at  spille  Komedie, 
savnede  jeg  ikke  min  studentikose  Theatervirksomhed 
med  de  livlige,  glade  Prøver,  hvilke  —  som  overhovedet 
altid  Prøver  paa  Dilettantforestillinger  —  udgjorde  Hoved- 
parten af  Fornøjelsen.  Derimod  var  der  en  Sidegren  af 
Virksomheden,  som  det  kjedede  mig  meget  af  Mangel 
paa  Tid  at  maatte  opgive  og  det  var  Billetfordelingen. 
Saa  mærkeligt  det  end  lyder,  var  denne  nemlig  i  min 
Ungdom  meget  underholdende,  takket  være  Foreningens 
daværende  Inspektør,  Mazar  de  la  Gardes  lige  saa 
originale  som  joviale  Maade  at  tage  Sagen  pna. 

Nu  kan  det  jo  i  Almindelighed  ikke  anses  for  en 
særligt  oplivende  Beskjæftigelse  at  konvolutere  en  halv- 
andet tusinde  Billetter,  men  under  hans  Direktion  blev 
den  det  ikke  desto  mindre  paa  Grund  af  hans  exceptio- 
nelle Personalkjendskab.  Naar  han  f.  Ex.  —  for  at  tage 
nogle  ligegyldige  Navne  —  af  Listen  over  de  tegnede 
Billetter  læste  op;  „Overretsassessor  Berg  .  .  .  fire  Bil- 
letter,"   tilføjede    han:    „Vent    lidt,    saa   maa    vi   se,    om 

ikke  ogsaa  Fuldmægtig  Lange  er  tegnet!  Han  plejer  altid 
at  være  med,  og  de  to  Familier  omgaaes  saa  intimt;  de 
maa  sidde  sammen,  saa  morer  de  sig  dobbelt  godt. 
Rigtigt,  der  staaer  Lange  for  tre  Billetter,  saa  sætter  vi 
dem  alle  syv  paa  femte  Række!"  .  .  .  eller  „Grosserer 
J.  L.  Jacobsen  .  .  .  sex  Billetter!  Saa  maa  vi  give  lange 
Brandt  Billet  bagved,  han  er  voldsomt  forelsket  i  den 
ældste  af  Døtrene!"  .  .  .  eller  „Doktor  Larsen  ...  en 
Billet!  Vent  lidt!  Den  tynde  Spegesild  gjemmer  vi  til  at 
stikke  ind  mellem  to  Tyksakker!"  o.  s.  v. 

Paa  denne  Maade  sørgede  Mazar  saa  vidt  muligt 
for,  at  Enhver  fik  den  Plads,  han  var  bedst  tjent  med ; 
kun  en  sjelden  Gang  imellem  blev  han  malitiøs  og  morede 
sig  med  at  sætte  to  Dødsfjender  ved  Siden  af  hinanden, 
men  det  var  kun  Folk,  han  havde  imod,  som  han  trak- 
terede saaledes. 

I  Begyndelsen  af  Aaret  1886  fandt  der  engang  i 
Studenterforeningen  en  af  disse  smaa,  private  Middage 
Sted,  som  afholdes  af  en  snævrere  Kreds,  naar  en  af  For- 
eningen fortjent  Mand  forlægger  sin  Embedsvirksomhed 
fra  Hovedstaden  til  Provinsen,  og  ved  denne  Lejlighed 
fik  jeg  Plads  ved  Siden  af  Svend  Lembcke,  til  hvem 
jeg  forud   kun    havde   et  temmelig  flygtigt  Bekjendtskab. 

Vi  havde  et  Par  Aftener  forud  hilst  paa  hinanden 
ude  i  Kasino,  hvor  vi  havde  overværet  Opførelsen  af  et 
af  de  i  de  Aar  grasserende  franske  Skuespil,  ,^Fi/rsf 
Zilah''^,  og  Talen  faldt  derfor  ret  naturligt  paa  dette 
Stykke  og  hele  denne  literære  Retning,  der  var  os  begge 
To  lige  meget  imod. 

„Jeg  kunde  have  Lyst  til  at  skrive  en  Parodi  derpaa!" 

erklærede  Lembcke  ofter  paa  det  Ubariiihjertigste  at  hav^e 
hudflettet  Genren  med  sit  torre,  kaustiske  Lune. 

„Det  er  k uriost,  at  De  netop  siger  det  til  mig," 
svarede  jeg,  „for  jeg  har  just  skrevet  nogle  Momenter 
op  til  en  Parodi  i  den  Retning.  Hvad  om  vi  skrev  den 
sammen?  Man  skal  egenlig  helst  være  To  om  saadant 
et  Stykke  Arbejde.  Har  De  Lyst,  saa  se  op  til  mig, 
saa  kan  vi  tales  nærmere  ved!" 

Jeg  skal  komme  en  af  de  første  Dage!" 

Det  var  den  foreløbige  Aftale  om  vort  Samarbejde, 
hvis  Resultat  samme  Foraar  blev  forelagt  Publikum  i 
„Mec/orc^"  dokumentalt  Drama  i  fire  Akter. 

Jeg  havde  saavel  under  Udarbejdelsen  af  Stykket 
som  under  alle  P^orberedelserne  til  Opførelsen  den  mest 
levende  Lyst  til  at  virke  med  ved  Forestillingen,  og  det 
fattedes  sandelig  ikke  paa  Opfordringer  dertil  fra  forskjel- 
lige  Sider;  men  jeg  frygtede  for,  at  mine  fyrretyve  Aar 
skulde  stikke  altfor  grelt  af  mod  de  andre  Aktørers  tyve, 
og  derfor  mente  jeg  at  maatte  resignere.  Dette  lettedes 
betydeligt,  efterhaanden  som  jeg  paa  Prøverne  saae,  hvor 
fortræffeligt  General  Bodegas  Rolle  blev  spillet,  —  det 
var  den,  mine  Fingre  kløede  efter  at  faa  fat  i. 

Forøvrigt  ligger  denne  Forestilling  saa  nær  op  til 
Nutiden,  at  jeg  skal  afholde  mig  fra  at  komme  nærmere 
ind  paa  den.  —   — 

I  det  Foregaaende  er  jeg  et  Par  Gange  kommen  til 
at  berøre  Karnevalsballetterne,  og  de  kunne  vel  nok  for- 
tjene at  omtales  korteligt  som  den  særegne  Gruppe  af 
—  om  man  saa  kan  sige  —  dramatiseret  Studenter- 
lystighed, de  vare  eller  maaske  rettere  bleve  i  vor  Tid. 

Genren  var  ikke  ny,  baade  Berider-Pantomimen, 
j^KjærJighed  i  Bcdaclava,^^  i  Studenterforeningens  Vrøvle- 
blade Nr.  4  og  den  antikbistoriske  Ballet-Pantomime, 
jjFjernt  fra  Banmarh  eller  Inspektørens  Rænker ^^,  i 
Ugebladet  ,,Sværmere^''  kunne  paavises  som  Forbilleder, 
og  Jargonen  i  Texten  var  eo  ipso  given,  den  maatte  jo 
nødvendigvis  være  en  Parodi  paa  Bournonvilles  kuriøst 
naive,  udæskende,  selvbebagelige  Balletsprog.  Men  den 
Forandring,  Aanden  i  og  Udførelsen  af  Studenterballet- 
terne under  vore  Auspicier  undergik,  var  paa  sin  Maner 
næppe  mindre  epokegjørende  end  den,  som  den  store 
Mester  gjennemførte  ved  det  kongelige  Tbeaters  Ballet. 

Det  var  især  Conrad  Møller,  dette  skyldtes;  tbi 
ban  var  den  egenlige  Balletmester  eller  Iscenesætter,  som 
man  vil.  Oprindelig  var  ban  ved  Karnevalerne  begyndt 
som  gymnasliserende  Araberbøvding  og  dressørvigtig 
Cirkusdirektør;  men  i  eet  Punkt  var  ban  adskilligt  forud 
for  sin  Tid,  nemlig  deri,  at  ban  indsaae,  at  det  var  Bal- 
letten, der  skulde  frelse  Beriderselskabernes  allerede  da 
truede  Stilling.  Han  fik  derfor  Komiteens  øvrige  Med- 
lemmer, og  specielt  Villiam  Faber  og  mig,  til  at  bjælpe 
sig  med  Programmet,  medens  ban  selv  enevældigt  over- 
tog Arrangementet  af  saavel  Solodansene  som  de  kom- 
binerede Numere.  Det  kunde  jo  derved  undertiden  bænde, 
at  der  ikke  blev  den  nøjeste  Overensstemmelse  mellem 
Texten  og  Scenearrangementet;  men  vi  trøstede  os  dels 
med,  at  de  kjære  Tilskuere  paa  et  Karneval  ikke  gjorde 
sig  den  Ulejligbed  at  læse  Programmet  igjennem,  og  dels 
med,  at  de  alligevel  ikke  vilde  bave  forstaaet  det  bedre, 
fordi  der  bavde  været  Mening  i  det. 

Conrad  Moller  besad  forresten  i  hoj  Grad  Evnen  til 
at  operere  med  Masserne  paa  Scenen  —  der  optraadte 
ofte  en  70 — 80  Personer  — ,  og  som  et  Bevis  paa  hans 
praktiske  Snedighed  kan  det  anføres,  at  der  i  saa  godt 
som  alle  Balletterne  forekom  en  Overceremonimester, 
hvilken  han  stedse  selv  agerede  for  paa  denne  Maade 
bedre  at  kunne  lede  Operationerne  og  rette  muligt  ind- 
trædende Fejl.  Blandt  hans  Opfindelser  paa  det  koreo- 
grafiske Omraade  er  den  bedste  sikkert  Travestien  af 
Drabanternes  Vaabendans  i  anden  Akts  fjerde  Scene  £if 
^Valdemar''.  Den  blev  oprindeligt  arrangeret  til  ,,Bertraii 
de  Borneo^,  hvor  en  Hob  Billetsjovere  traadte  en  larmende 
Jubeldans  i  Anledning  af  det  udsolgte  Hus  og  slog  paa 
deres  Skjolde:  de  fra  Theatrets  Forsal  ikke  ukjendte 
Plader  med  Skjoldemærkerne:  „1ste  Parket  udsolgt",  „2det 
Parket  udsolgt",  o.  s.  v.  Denne  Dans  af  Billet-Pariaerne 
—  som  de  kaldtes  i  Programmet  —  gjorde  da  ogsaa  saa 
megen  Lykke,  at  den  under  forskjellige  Tillavninger  gik 
igjen  i  flere  senere  Balletter. 

Hvad  Conrad  Møllers  Instruktion  lige  overfor  mig  per- 
sonligt angik,  da  udmærkede  den  sig  mere  ved  at  være 
original  end  egenlig  vejledende.  Jeg  mindes  saaledes 
tydeligt,  hvorledes  han  forklarede  mig  Introduktionsscenen 
af  ovennævnte  Ballet. 

„Du  spiller  den  gamle  indiske  Kjøbmand,  Berner- 
reddin,  og  er  alene  inde,  naar  Tæppet  gaar  op,"  udviklede 
han.  „Det  er  en  stor  Sal,  i  Forgrunden  til  venstre  staar 
der  en  bred,  magelig  Divan,  og  midt  paa  Gulvet  findes 
der  en  vældig  Tschibuk  ..." 

„Jeg  ser  godt,  Du  venter   paa,   jeg  skal  være  vittig 

og  spørge,  hvad  det  er  for  en  Buk,"  faldt  jeg  ind;  „men 
jeg  gjør  det  ikke,  eftersom  jeg  formedelst  de  i  Anledning 
af  Karnevalet  foretagne  indiske  Studier  godt  veed,  at 
det  er  saadant  Noget  som  en  Vandpibe  for  Opiumsrygere." 

„Naa,  ja!  Den  tænder  Du  .  .  ." 

„Saa  bliver  jeg  beruset!" 

„Det  er  ogsaa  det.  Du  skal  blive!  Og  alt  eftersom 
Rusen  stiger  hos  Dig,  tumler  Du  om  i  Salen,  og  derved 
ruller  Pibeslangen  sig  mere  og  mere  op,  saa  den  tilsidst 
bliver  flere  Favne  lang  ...  det  er  et  Toug,  Du  efter- 
haanden  trækker  op  af  et  Hul  i  Gulvet,  forstaar  Du  nok." 

„Det  er  udmærket!  .  .  ,  Men  hvad  gjør  jeg  imedens?" 

„Ja,  Du  .  .  .  Du  danser  rundt  ...  og  saadan  .  .  . 
Aa,  Du  finder  nok  paa  Noget!" 

Som  man  ser,  kunde  Anvisningen  just  ikke  kaldes 
for  overlæsset  eller  minutiøs,  men  naa!  Scenen  gik, 
skjøndt  ikke  uden  en  haard  Kamp  med  Pibeslangen,  og 
at  Scenen  gjorde  sig,  tilskriver  jeg  væsenligst  min  mor- 
somme Maske. 

Jeg  var  nemlig  gaaet  til  min  gamle  Ven  Hoppen- 
sach  og  havde  sagt:  „Jeg  skal  i  Balletten  være  en 
gammel  Indier  .  .  .  jeg  aner  nu  ikke,  hvordan  saadan 
en  højstæret  Lake-  og  Malediver  ser  ud  .  .  .  men  hvad 
mener  De,  om  vi  gjorde  ham  saa  mørkebrun  som  en 
gammel  Egetræes  Dragkiste  og  saa  forsynede  ham  med 
Øjenbryn,  Knebelsbart  og  Fip  af  skinnende  hvidt  Vat, 
uden  mindste  formildende  eller  undskyldende  Overgang, 
eller   hvad  De  vil   kalde  det?     Kan  det  lade  sig  gjøre?" 

„Han  skal  nok  blive  god!"  svarede  Hoppensach  med 

sin  ejeiiiloninielige,  stilfærdige  Fnisen;  han  holdt  saa 
meget  at"  saadanne  rigtigt  kaade  Paaliit. 

I  samme  Ballet  hetraadte  Villiam  Faher  forøvrigt 
lor  forste,  sidste  og  eneste  Gang  Scenen.  Han  var  en 
at"  min  skjonne  Datter  Bramapetras  Friere,  „Maurus 
.lokai,  Postillonen  fra  Longjnmeau,  der  startede  under  en 
maurisk  Musik,  idet  han,  der  lige  var  kommen  kjørende 
med  Aftenposten,  traadte  ind  med  Bukken",  og  Faber  var 
ikke  saa  lidt  stolt  over  den  skinnende  røde  Kjole  og  de 
stramtsiddende  gule  Skindbuxer. 

Ved  hans  Indtræden  paa  Scenen  skulde  jeg  gaa 
ham  i  Møde  og  byde  ham  Velkommen  med  den  mest 
gjæstfri  Forekommenhed,  og  det  gjorde  jeg  da  ogsaa  —  i 
Gestus  og  Gebærder.  Men  medens  jeg  ærbødigst  bøjede 
min  Ryg  for  ham  og  med  det  forbindtligste  Smil  og  de 
mest  affable  Lader  trykkede  hans  Haand,  hviskede  jeg 
til  ham:  „Rejs  Du  Pokker  i  Vold,  eller  maa  jeg  bede 
om  de  to  Kroner,  Du  laante  af  mig  forleden,  din  Tyve- 
knægt!" 

Istedetfor  at  blive  fornærmet  over  det  upassende 
Sted  og  den  udelikate  Maade  at  blive  rykket  paa  stak 
Postillon  Faber  i  at  le,  og  denne  hans  Mangel  paa  Alvor 
i  Kunstens  Tjeneste  bidrog  maaske  Sit  til,  at  hans  drama- 
tiske Løbebane  sluttedes  med  det  Samme. 

Det  blev  ovenfor  bemærket,  at  Prøverne  paa  Kome- 
dierne vare  det  Morsomste  ved  det  Hele.  Dette  gjælder 
dog  ikke  de  Prøver,  der  bleve  holdte  paa  selve  Theatret, 
eftersom  de  paa  Grund  af  de  officielle  Forestillinger  først 
kunde  tage  deres  Begyndelse  henad  Midnatstid  og  gjerne 
varede  ved    til  Klokken    fire-fem   om  Morgenen,    hvorfor 

det  er  ikke  saa  besynderligt,  at  der  sporedes  en  temmelig 
betydelig  Mathed  og  Søvnighed.  Selvfølgelig  svækkede 
dette  væsenlig  Humøret  og  Løjerne,  og  det  er  maaske 
derfor,  at  nedenstaaende  lille  Episode  forekom  os  Tilstede- 
værende saa  oplivende. 

Til  „Fremtiden"s  Karneval  i  Aaret  1874  havde  Vil- 
helm Bergsøe  skrevet  en  Karnevalsspøg  med  Mirakler 
og  Kor,  ,^ Broccoli  e  MoccoW^,  og  heri  skulde  Kristian 
Mantzius  spille  „Broder  Broccoli,  Munk  fra  Ordrupshøj, 
ansat  paa  Dyrehavsbakken",  hvilken  Personbetegnelse 
tydeligt  nok  angiver  Introduktionens  Tendens. 

Paa  det  foregaaende  Par  Prøver  havde  den  udmærkede 
Skuespiller,  der  selvfølgelig  betragtede  denne  sin  Optræden 
som  det  rene  Legeværk,  ikke  været  mere  stiv  i  Papi- 
rerne end  .  .  .  lad  os  sige,  end  til  Skolekarakteren  Nul, 
og  vi  andre  Interesserede  afventede  derfor  ved  Elleve- 
tiden Aftenen  før  selve  Karnevalet  med  største  Spænding 
hans  Ankomst  til  Generalprøven. 

Vi  ventede  og  ventede,  Klokken  blev  et  Kvarter  til 
tolv,  og  vi  begyndte  sandt  at  sige  at  blive  lidt  gnavne, 
da  vi  fandt,  at  det  var  sent  nok  paa  Dagen  til  at  komme 
i  rette  Tid. 

Omsider  kom  Mantzius  farende  ind  paa  Scenen  som 
skudt  ud  af  en  Kanon.  Han  var  iført  sin  store  Rejse- 
pels og  lodden  Hue  og  oplyste,  at  han  lige  var  ankom- 
men med  Jernbanetoget  fra  Hillerød,  hvor  han  om  Efter- 
middagen havde  holdt  Oplæsning. 

Med  bange  Anelser  hørte  vi  ham,  der  aabnede  Intro- 
duktionen, tage  fat,  og  det  viste  sig  da  ogsaa  strax,  at 
hans  Begreb    om    Rollens   Ord    indskrænkede    sig    til    et 

forsvindtMule  Miiiiiniiin.  Ved  den  inest  energiske  Sprøjte- 
virksonihed  fra  Suflorens  Side  gik  det  imidlertid  saa 
nogenlunde,  indtil  Mantzius  naaede  til  den  i  Stykket  fore- 
kommende Solosang,  der  gik  paa  Melodien  til  den  fra 
„ReccHsenten  og  Dijret^^  bekjendte  Sang:  „Hele  den  lange 
Dag  jeg  gaar." 

Første  Linie  fik  Skuespilleren  stukken  godt  op  fra 
Sufløren,  og  nok  saa  flot  sang  han:  „Hele  den  lange 
Dag  jeg  gik"  —  men  saa  stoppede  han  ogsaa  op.  Or- 
kesterdirigenten, Balduin  Dahl,  der  hele  Tiden  havde 
ytret  en  levende  Frygt  for  at  have  med  Mantzius  at  gjøre 
som  Sanger,  standsede  ogsaa  og  holdt  febrilsk  Taktstokken 
op  mod  ham  for  at  være  parat  i  samme  Øjeblik,  Sangeren 
gik  videre. 

Heraf  benyttede  Mantzius  sig  nok  saa  snedigt,  idet 
han  pludselig  med  bøs  Stemme  spurgte  Dahl:  „Hvorfor 
peger  De  saadan  paa  mig  med  den  Pind?  ...  Er  der 
noget  Galt  ved  min  Paaklædning,  eller  hvad  skal  det  be- 
tyde?" 

„Næ,  Gudbevares,  det  er  blot  for  at  følge  Dem!" 
forklarede  Dahl  yderst  høfligt. 

„Følge  med  mig?  Følge  med  mig?  Aa,  Passiar!  Jeg- 
kan  ikke  synge,  naar  De  staar  dernede  og  stikker  op 
efter  mig!  .  .  .  Lad  os  begynde  forfra!" 

Dette  blev  gjort,  og  Mantzius,  der  i  Mellemtiden 
havde  suget  anden  Linie  med  fra  Sufløren,  begyndte 
igjen  nok  saa  flot:  „Hele  den  lange  Dag  jeg  gik  saadan 
op  og  ned  ad  Bakken";  —  men  saa  var  igjen  hans  For- 
raad  af  Text  opbrugt.  Til  Held  for  ham  havde  imidlertid 
Fløjten  paa  dette  Sted  i  Akkompagnementet  en  hlle,  ud- 

fyldende  Figur,  og  med  stor  Aandsnærværelse  afbrød  han 
Sangen  og  spurgte  ned  i  Orkestret:  „Hvad  er  det  med 
den  Fløjte?  .  .  .  Den  spiller  jo  en  hel  lille  Koncert." 

„Ja,  det  staar  i  Akkompagnementet,"  oplyste  Dahl 
ærbødigst. 

„Næ,  vist  gjør  det  ikke  nej!" 

„Jo,  jeg  beder  undskylde!  Vi  har  laant  Partituret  fra 
det  kongehge  Theater,  saa  det  maa  være  rigtigt!" 

„Nu  har  jeg  saa  mange  Gange  været  med  til  „Re- 
censenten og  Dyret",  men  det  har  jeg  s'gu  aldrig  hørt!  .  .  . 
Det  maa  vi  udelade  ovre  paa  Theatret  .  .  .  Kan  jeg  ikke 
slippe  for  den  Fløjte?  Det  forstyrrer  mig,  naar  der  midt 
i  min  Sang  kommer  saadant  et  Dulululu  .  .  .  Det  er  vel 
mig,  der  skal  høres,  og  ikke  Fløjten?" 

„Jo,  vi  kan  godt  udelade  det!"  erklærede  Dahl  med- 
gjørligt,  —  og  saa  pakkede  Fløjten  sammen. 

Atter  blev  der  taget  fat  forfra,  og  hele  tre  Linier  lød 
fra  Mantzius:  „Hele  den  lange  Dag  jeg  gik  saadan  an- 
dægtigt op  og  ned  ad  Bakken.  Mødte  jeg  Damer,  jeg 
sænkede  mit  Blik"  — ,  saa  var  det  igjen  galt.  Fortørnet 
udbrød  Skuespilleren  til  Dahl:  „Nu  begynder  De  igjen  at 
at  pege  op  paa  mig  med  den  Pind!  Jeg  kan  ikke  taale 
det,  jeg  gaar  fra  det!  .  .  .  Kan  De  ikke  holde  den  der- 
nede hos  Dem  selv?  Det  er  jo  Orkestrets  Medlemmer  og 
ikke  mig,  der  skal  passe  paa  den  forbandede  Stok!" 

For  ikke  at  faa  flere  Ophævelser  føjede  Dahl  den 
store,  men  noget  irritable  Kunstner  og  holdt  Taktstokken 
saa  langt  nede  som  i  Højde  med  Klaviaturet  paa  det 
opretstaaende  Pianoforte,  der  findes  foran  Dirigentpladsen, 

hvilkel  nok  er  den  mest  gedulgte  Maade  at  føre  an  paa, 
som  jeg  i  mit  Liv  har  set. 

Naa,  det  gik,  da  Musikerne  af  Hensyn  til  deres  Diri- 
gent vare  saa  skikkelige  at  finde  sig  deri,  og  ved  Gjen- 
tagelsen  avancerede  den  mindre  vel  funderede  Sanger 
atter  en  Linie. 

Ved  Slutningen  af  den  nye,  tilkonme  Strofe  traf  det 
sig  imidlertid  saa  uheldigt,  at  Oboen  —  maaske  af  mis- 
forstaaet  Tjenstvillighed  —  overtog  den  afskedigede  Fløjtes 
Rolle  og  gav  en  tilsvarende  Roulade  tilbedste  som  den, 
hvormed  Fløjten  tidligere  havde  irriteret  den  vaandestædte 
Kunstner. 

Scenen  fra  før  gjentog  sig.  Mantzius  skjældte  ud, 
og  efter  en  kort  Parlamenteren  pakkede  Oboen  ind. 

Hvorledes  det  videre  forløb  med  Prøven,  kan  jeg 
ikke  sige,  da  jeg  paa  dette  Tidspunkt  blev  kaldt  bort  for 
at  assistere  andetsteds.  Jeg  veed  kun  saa  meget,  at  der 
til  Prøve  paa  de  fire  første  Linier  medgik  et  Kvarterstid, 
og  hvis  Resten  af  Texten  —  der  var  ialt  fire  Vers  å 
otte  Linier  —  har  taget  lige  saa  lang  Tid,  saa  ...  ja, 
saa  kan  Enhver  regne  ud,  hvorlænge  Prøven  paa  den 
Sang  varede. 


IV. 

Karnevaler. 


Før  og  noget  ind  i  min  Tid  betragtedes  her  i  Kjøben- 
havn  et  Studenterkarneval  som  en  første  Rangs  Be- 
givenhed, der  først  fik  alle  Beaumondens  smaa  Frøken- 
hjerter til  at  hoppe  af  Glæde  og  dernæst  fik  adskillige 
Familiefædres  større  og  mindre  Møntsorter  til  at  hoppe 
ud  af  de  respektive  Portemonnaier.  I  Studenterforenings- 
kredsene  ansaaes  det  som  et  særligt  ærefuldt  Tillidshverv 
at  blive  Medlem  af  den  Komite,  der  satte  det  epoke- 
gjørende  Foretagende  i  Værk,  og  som  nybagt  Student 
saae  jeg  op  til  de  fem  betroede  Mænd  med  en  Ærefrygt 
og   Veneration,    hvormed    en    menig   Politibetjent    tilfods 

skuer  op  til  sin  ophøjede  Inspektor  til  Hest;  i  min  ung- 
dommelige Naivetet  bildte  jeg  mig  ind,  at  det  maatte  være 
noget  af  det  Morsomste  her  i  Livet  at  have  Sæde  i  en 
slig  Komite.  Jeg  skulde  imidlertid  hurtigt  gjøre  andre 
p]rfaringer;  i  en  tidlig  Alder  opnaaede  jeg  den  saa  hef- 
tigt attraaede  Ære  og  gjorde  snart  den  Erfaring,  at  Ar- 
bejdet var  nok  saa  trælsomt,  strabadserende  og  navnlig 
tidsopslugende  som  underholdende  og  lysteligt.  I  faa 
andre  Tilfælde  gjælder  saa  fuldt  ud  den  gamle  Sætning, 
som  Drengen  udtalte  ved  en  vis  Lejlighed,  hvor  han 
skulde  dekoreres  med  noget  ganske  Andet  end  en  Kam- 
merherrenøgle: „at  Forberedelserne  er  de  værste",  som 
netop  ved  et  Karneval.  Dermed  skal  det  dog  ikke  være 
sagt,  at  den  omtalte  Virksomhed  helt  savner  Tillokkelse, 
ellers  havde  Conrad  Møller  og  jeg  vel  næppe  holdt  ud  i 
over  tyve  Aar  med  at  arrangere  Karnevaler  for  „Studen- 
terforeningen",  „Fremtiden"  og  andre  Foreninger. 

Men  sikkert  er  det,  at  ingen  Udenforstaaende  aner, 
hvilken  urimelig  Tid  det  sluger,  og  hvilket  Slid  og  Slæb 
det  volder  at  sætte  hele  det  omfattende  og  indviklede 
Apparat  i  Bevægelse,  naar  Dekorationerne  da  skulle  være 
saa  omfangsrige  og  tillige  saa  minutiøse,  som  de  brugtes 
den  Gang.  I  Parenthes  maa  det  være  mig  tilladt  at  ud- 
tale en  Tvivl  om,  at  disse  storartede  Dekorationer  i 
Virkeligheden  svare  til  Hensigten.  Paa  et  Karneval  er 
det  ikke  heldigt,  at  der  er  for  Meget  at  se  paa;  Del- 
tagerne glemme  derved  let,  at  de  selv  skulle  medvirke  til 
Lystigheden  og  Løjerne;  de  tro,  at  de  udelukkende  ere 
komne  for  at  mores,  og  denne  fejlagtige  Opfattelse  skal 
ikke  bidrage  til  at  frembringe  den  rette  Karnevalsstemning. 

Mindst  tre  Uger  før  Festaftenen  tog  Conrad  Møllei', 
der  var  Sjælen  i  Arrangementet,  fat,  og  jeg  hjalp  efter 
bedste  Evne  til  med  at  „finde  paa";  det  Praktiske  laa 
kun  i  ringere  Grad  for  mig.  I  den  Henseende  nærede 
jeg  den  største  Respekt  for  Hovedarrangøren;  han  kunde 
reahsere  selv  de  mest  vanskelige  Paahit,  men  han  er  jo 
heller  ikke  Polytekniker  for  Ingenting.  Engang  saae  jeg 
ham  f.  Ex.  regne  Størrelsen  af  nogle  vældige  Søjler  til 
et  ægyptisk  Tempel  ud  ved  Hjælp  af  Logarithmer.  Det 
var  første  Gang  efter  min  Skoletid,  at  jeg  gjensaae  disse 
gaadefulde  Tegn  og  Tal,  som  jeg  aldrig  havde  ventet 
nogensinde  at  se  i  det  praktiske  Liv.  Men  da  jeg  saae 
Conrad  Møller  nok  saa  færdigt  manøvrere  med  dem, 
sænkede  den  Ærbødighed  for  og  Forstaaelse  af  Mathe- 
matik,  som  jeg  hidtil  ganske  havde  savnet,  sig  pludselig 
ned  i  min  Sjæl;  aldrig  havde  jeg  troet,  at  de  tørre  Lo- 
garithmer kunde  være  med  til  noget  saa  Gemytligt  som 
et  Karneval. 

Efter  at  have  vist  en  saa  oprigtig  Beundring  for 
min  Vens  Regnekunst  kan  det  vel  nok  tillades  mig  med 
en  lille  Digression  fra  Karnevalerne  at  indskyde  en  lille 
Beretning  om,  hvorlunde  den  dog  ved  en  senere  Lejlighed 
spillede  ham  et  Puds. 

Under  Forberedelserne  til  „0/<i/"tfæ"  for  Aaret  1885 
kostede  Udarbejdelsen  af  Pastichen  paa  Frisen  fra  Thor- 
valdsens Musæum  os  meget  Hovedbrud,  da  det  ikke  var 
saa  lige  at  fordele  den  halvtredie  Alens  Længde  paa  de 
laa  lithografiske  Stene,  vi  kunde  raade  over.  Ved  en 
Konference,  vi  to  Udgivere  havde  med  Alfred  Schmidt, 
fik  Conrad   Møller  dog  Regnestykket   gjort  op  og  angav 

Scliiniill  diverse  Tommeniaal,  hvorefter  denne  skulde 
saninienstykke  den  Papirstrimmel,  paa  hvilken  Skitsen 
skulde  tegnes.  Og  glade  over  at  have  faaet  endt  denne 
Del  af  Arhejdet  skiltes  vi. 

Næste  Formiddag  kunde  stakkels  Alfred  Schmidt 
sees  i  Lag  med  at  udrive  større  Totter  af  sit  smukke, 
krollede  Haar  i  Fortvivlelse  over  de  uventede  Dimensioner, 
som  Papirsrullen  ved  Sammenklistringen  efter  det  ham 
opgivne  Maal  antog,  og  af  Rædsel  over  det  Sisyphos- 
Arhejde,  der  forestod  ham  med  at  tegne  den  fuld. 

Den  unge  Kunstner,  der  den  Gang  heboede  et  be- 
skedent Værelse  i  et  Pensionat,  havde  hurtigt  faaet  op- 
taget sit  Skrivebord  i  hele  dets  Længde  af  Kæmperullen, 
og  lig  en  fabelagtig  Søslange  strakte  den  sig  derpaa  hen 
over  den  tilstødende  Seng  uden  endnu  at  gjøre  Mine  til 
at  holde  op. 

Bestandig  klistrede  Schmidt  videre,  Strimmel  paa 
Strimmel;  og  da  han  ikke  længere  kunde  faa  Plads  til 
Rullen  i  Værelset,  maatte  han  af  Pensionatets  Ejerinde 
udbede  sig  Tilladelse  til  for  et  Øjeblik  at  lægge  Beslag 
paa  Entréen. 

Nysgjerrigt  stak  de  øvrige  Beboere  mer  eller  mindre 
forbløffede  Ansigter  ud  fra  deres  respektive  Døre  for  at 
se,  hvad  i  Alverden  den  unge  Mand  tog  sig  for,  da 
Conrad  Møller  i  det  Samme  ringede  paa.  Og  nu  op- 
klaredes det  hurtigt,  at  den  dygtige  Regnemester  ved  en 
Efterregning  havde  opdaget,  at  Maalet  var  blevet  opgivet 
en  tre — fire  Gange  for  langt.    —   — 

Der  blev  altsaa  tidligt  taget  fat  paa  Karnevalsforbe- 
redelserne,  og  hele  den  store  Trop  af  Medvirkende  blev  sat 

i  Arbejde.  Først  og  fremmest  skulde  der  stedse  tilvirkes 
en  Masse  Paparbejde;  der  skulde  formes,  sammenklistres 
og  udskjæres  mangfoldige  Dekorationssager  af  dette  Stof, 
og  det  paatog  et  helt  lille  Kompagni  sig  under  Anførsel 
af  tre  nulevende,  vel  renommerede  Læger  og  to  Kom- 
mandører i  Søetaten.  Med  en  saare  vittig  Benævnelse 
kaldtes  denne  Gruppe  af  Arbejderne  for  „Pappenheimerne" , 
og  for  saa  vidt  svarede  de  godt  nok  til  Navnet,  som  de 
Steder,  paa  hvilke  de  færdedes,  altid  efter  kort  Tids 
Forløb  saae  ud,  som  de  vare  hærgede  af  en  Skare  fjendt- 
lige Landsknægte. 

Snart  var  Foreningens  store  Sal  omdannet  til  et 
fuldstændigt  Værksted,  hvor  der  var  ophobet  vældige 
Papskiver  og  tykmavede  Klisterbøtter,  paa  hvis  udvendige 
Sider  det  stivnede  Klister  hang  ned  som  ikke  ganske  rene 
Istapper;  lange,  smalsporede  Trælister  og  flerrummede 
Sømkasser,  der  drog  Tanken  hen  paa  Kryderikasser  med 
forskjellige  Afdelinger;  store  Saxe,  som  nok  saa  meget 
lignede  Knibtænger  eller  Kindbakkerne  paa  et  Kæmpe- 
insekt, og  professionelle  Hammere,  der  ligesom  havde 
Splitflag  i  den  ene  Ende,  o.  s.  v.,  o.  s.  v.  Og  da  Pladsen 
i  Salen  aldrig  slog  til,  overlod  Firmaet  Hornung  &  Møller, 
der  dengang  havde  Lokaler  lige  overfor  i  den  Gaard,  der 
nu  huser  Landmandsbanken,  os  med  sædvanlig  Gjæst- 
frihed  et  af  sine  store  Værksteder  til  at  rumstere  i. 

Det  kan  i  det  Hele  ikke  paaskjønnes  nok,  hvad  Fa- 
milien Møller  var  for  Foreningens  Karnevaler.  Ikke  alene 
medvirkede  alle  fire  Brødre,  men  Fættere  og  Svogere 
bleve  indkaldte  til  Tjeneste,  ja  endogsaa  en  ældre,  ge- 
mytlig Svigerfader  meldte  sig  frivilligt,    og    fingernemme 

og  opfindsomme  vare  de  Allesammen.  Men  det  var  ikke 
nok  hermed,  selv  Familiens  Damer  tog  deres  Del  af  Ar- 
bejdet ved  at  fabrikere  Slojfer,  forskjelligt  Syarbejde  og 
Masser  af  kunstige  Blomster,  som  paa  selve  Festaftenen  for- 
vandlede Hinricbsens  Laurbærtræer  til  blomstrende  Rosen- 
buske og  de  alvorsfulde  Cypresser  til  livlige  Asters  og 
Georginer.  Og  det  var  Forberedelsernes  Lyspunkter, 
naar  alle  vi  unge  Mennesker  samledes  i  den  ældste  Bro- 
ders, Frederiks  byggelige  Spisestue  til  det  fælles  Aftens- 
maaltid,  —  hvor  langt  bedre  smagte  det  ikke  der,  end 
naar  vi  ovre  i  Foreningen  maatte  nøjes  med  det  tarvelige 
Komitesmørrebrød. 

Den  Gang  var  der  dog  for  saa  vidt  Fornøjelse  ved 
at  arrangere  Karnevalerne,  som  de  Indtægter,  Foreningen 
høstede  ved  dem,  vare  temmelig  betydelige  paa  Grund  af 
det  overvældende  Besøg.  Hvor  stærk  Rift  der  var  om 
Billetterne,  fremgaar  bedst  af,  at  de  lysthavende  Medlem- 
mer i  de  gunstige  Aar  begyndte  at  stille  sig  op  i  Række, 
saa  snart  Foreningen  om  Morgenen  blev  aabnet,  skjøndt 
Listen  til  Tegning  af  Billetter  først  blev  fremlagt  Klokken 
tolv.  At  Komiteen  følte  sig  stolt  over  disse  hidtil  ukjendte 
Sukcesser,  bør  billigvis  tilgives  den;  det  stærke  Tilløb 
gav  den  Primadonna-Fornemmelser,  og  disse  formindskedes 
naturligvis  ikke,  naar  Billettegningen  efter  en  Timestids 
Forløb  maatte  standses  med  den  i  enhver  Komites  Øre 
kildrende  Advis:  „Alt  udsolgt". 

Det  Billetkommers,  der  nu  fulgte  efter,  var  for  de 
aktive  Medlemmer  af  Komiteen  —  thi  der  gaves  ogsaa 
passive,  meget  passive  —  yderst  besværligt,  tidsspildende 
og  pinagtigt,  .  .  .   jeg  tvivler  om,  at  de  af  det  kongelige 

Theater  autoriserede  Billetgrosserere  have  større  Bryderi 
med  deres  Høkerforretning.  De  af  Foreningen  fortjente 
Mænd,  som  boede  udenfor  Byen,  bombarderede  os  med 
Breve  og  Telegrammer,  og  de  indenbyes  fortjente  Mænd 
kom  altid  først  i  sidste  Øjeblik,  —  der  var  nok  et  Par 
Billetter  tilovers  til  dem,  mente  de  stedse  fortrøstnings- 
fuldt — ;  Anmodninger  om  at  forandre  Navnet  paa  Herre- 
billetter  afvexlede  med  brændende  Bønner  om  at  supplere 
snart  et,  snart  et  andet  samlet  Selskabs  Billetter,  ved 
hvilke  Lejligheder  man  fik  slige  intime  Meddelelser  som, 
at  Forpagter  Hansen  med  Familie  pludselig  ganske  uventet 
var  kommen  ind  fra  Landet  og  saa  rasende  gjerne  vilde 
med,  eller  at  nu  havde  de  to  Frøkener  Jansen  endelig 
faaet  Lov  af  deres  Fader  til  at  komme  med. 

At  tilfredsstille  Alle  var  en  Umulighed,  og  man  er- 
hvervede sig  let  Uvenner  i  Folk,  som  højst  fejlagtigt  til- 
skrev det  Uvillie  eller  Vigtighed  hos  Komiteen,  naar  den 
nødtes  til  at  afslaa  deres  Anmodninger  om  Billetter. 
Vi  gjorde  sandelig,  hvad  vi  kunde  for  at  skaffe  Folk  med, 
ja  strengt  taget  gjorde  vi  vel  endogsaa  for  meget.  Idet- 
mindste  lød  der  regelmæssigt  efter  hvert  Karneval  Klager 
over,  at  der  havde  været  saa  overfyldt,  at  der  slet  ikke 
havde  været  Plads  til  at  røre  sig.  Nok  muligt,  at  der 
var  noget  Berettiget  i  disse  Anker;  men  vist  er  det,  at 
da  der  blev  Plads,  var  Karnevalernes  Glansperiode  forbi, 
—  saa  mærkværdigt  var  Publikum  allerede  den  Gang! 
Saa  snart  det  rygtedes,  at  Alt  var  udsolgt,  grebes  alle 
rigtige  Kjøbenhavnere  af  en  ubetvingelig  Lyst  til  netop 
at  komme  med. 

Fra  dette  Billetprangeri  erindrer  jeg    en    ret    pudsig 

Episode,  som  hændte  mig  en  Gang,  da  jeg  allerede  var 
bleven  et  temmelig  forfarent  Komitemedlem. 

Det  var  henad  Middagstid  paa  selve  den  Dag,  da 
Karnevalet  skulde  finde  Sted,  og  da  jeg  havde  fuldt  oj) 
at  gjore  oppe  paa  Scenen  med  Forberedelserne  til  Af- 
tenens Forestillinger,  havde  jeg  givet  Foreningens  Tjener, 
der  var  posteret  ved  Indgangen,  Ordre  til  kun  i  Nøds- 
fald at  forstyrre  mig.  Jeg  fik  da  ogsaa  Ro  temmelig 
længe,  men  Klokken  henad  to  fik  jeg  Bud  om  endehg  at 
komme  ned :  der  var  en  svensk  Herre,  som  absolut  maatte 
tale  med  mig. 

Jeg  gik  strax  ned  i  Vestibulen,  da  jeg  formodede, 
det  var  en  „bror"  fra  Lund,  som  vilde  appellere  til  min 
almægtige  Indflydelse.  Jeg  blev  vist  hen  til  Komite- 
værelset, hvor  den  fremmede  Herre  opholdt  sig,  men  saae 
strax  ved  min  Indtræden,  at  jeg  ikke  kjendte  Vedkom^ 
mende. 

Paa  mit  Spørgsmaal  om  hans  Ærinde  oplyste  han, 
at  han  var  en  svensk  Greve,  Baron  eller  maaske  kun 
Godsejer  —  Navnet  husker  jeg  ikke;  lad  mig  for  Nem- 
heds Skyld  kalde  ham  for  Noget,  han  ganske  sikkert 
ikke  hed,  f.  Ex.  G.  af  Pettersson  —  samt,  at  han  var 
kommen  hertil,  da  han  nok  ønskede  at  deltage  i  Karnevalet. 

Under  almindelige  Omstændigheder  havde  han  strax 
faaet  Billet;  men  han  talte  paa  en  nedladende,  protegerende 
Maade,  som  var  alt  Andet  end  sympathivækkende  —  det 
vil  sige.  Gudbevares,  Formen  var  høflig  og  glat  poleret 
nok,  men  desværre  gjør  svensk  Høflighed  ofte  det  mod- 
satte Indtryk  end  det  tilsigtede  paa  mig;  der  er  saa  ofte 
Kattekløer   i  Fløjlspoter.    Og  jeg  indskrænkede  mig  der- 

for  i  mit  Svar  til  at  beklage,  at  der  allerede  havde  været 
udsolgt  en  halv  Snes  Dage. 

Istedetfor  at  blive  nedstemt  af  denne  for  ham  —  som 
det  skulde  synes  —  ubehagelige  Oplysning  fortsatte  han 
nonchalant  og  selvtillidsfuldt  med,  at  han  —  han,  for- 
staar  sig,  G.  af  Pettersson   —  nok  kunde  faa  Billet. 

Just  ikke  videre  venHgt  stemt  erklærede  jeg,  at  jeg 
ikke  kunde  opfylde  hans  Ønske,  og  bad  ham  undskylde 
mig,  da  jeg  var  meget  optagen. 

Min  Bestemthed  gav  hans  Overlegenhed  et  Knæk, 
og  han  tog  nu  fat  paa  en  anden  Facon.  Han  sagde  flot. 
at  det  „alJs  inte  kom  i  fråga",  om  Billetten  skulde 
koste  halvhundrede  Kroner;  jeg  havde  vel  nok  som  Med- 
lem af  Komiteen  nogle  Billetter,  jeg  kunde  disponere  over. 

Overensstemmende  med  Sandheden  svarede  jeg  ham, 
at  det  gik  meget  strengt  til  med  Fribilletter,  og  at  jeg 
ganske  vist  havde  faaet  to  saadanne,  men  dem  skulde 
mine  Damer  have. 

Hans  Tilbud  steg  til  hundrede  Kroner,  og  særdeles 
delikat  slog  han  paa,  hvor  meget  saa  stor  en  Sum  maatte 
være  for  „Hr.  Kandidaten". 

Nu  forstod  jeg  ham!  Den  høje  Pris  for  Billetten 
var  tiltænkt  mig  som  Bestikkelse.  Ihvorvel  det  tiltalte 
mig  at  være  Gjenstand  for  en  saadan  Udmærkelse,  blev 
jeg  dog  gal  i  Hovedet  og  oplyste  ham  bittert  om,  at  han 
misforstod  Situationen:  vi  Komitemedlemmer  vare  ikke 
lønnede  maUf^es  de  plaisir,  vi  anvendte  ganske  vist  i 
en  Maanedstid  vor  Flid  og  vor  Tid,  men  det  var  ude- 
lukkende af  Interesse  for  Studenterforeningen. 

Da  han  lod  til  at  betvivle  mine  Ord,  besluttede   jeg 

at  hævne  mig  paa  ham.  Jeg  lod,  som  om  jeg  saae  mig 
om  i  Værelset  for  at  overtyde  mig  om,  at  Ingen  kunde 
se  eller  hore  os,  og  saa  fremstammede  jeg,  at  jeg  maaske 
ikke  var  ganske  utilhøjelig  til  at  gaa  ind  paa  hans  For- 
slag; kun  havde  jeg  ikke  Billetten  hos  mig,  men  naar 
han  —  personligt,  ikke  ved  Bud  —  vilde  komme  igjen 
præcist  Klokken  fire,  skulde  jeg  nok  have  skaffet  den 
tilveje. 

Med  et  Smil,  der  sagde,  at  han  netop  havde  ventet 
sig  dette  Udfald  af  Sagen,  gik  han. 

Klokken  fire  bestemt  vendte  han  tilbage. 

Jeg  beklagede  meget  endnu  ikke  at  have  faaet  Bil- 
letten; han  maatte  komme  igjen  om  en  Time,  men  per- 
sonligt, ikke  ved  Bud. 

Klokken  fem  gjentog  samme  Scene  sig. 

Da  han  Klokken  sex  kom  for  tredie  Gang,  sagde 
jeg  ham,  at  det  ikke  havde  været  muligt  at  opdrive  en 
Billet;  men  jeg  kunde  dog  skaffe  ham  Adgang  om  Af- 
tenen, da  jeg  tilfældigt  havde  faaet  fat  i  en  Fribillet.  Om 
han  vilde  benytte  den,  vilde  det  være  mig  en  Fornøjelse 
at  forære  ham  den,  —  den  kostede  Intet,  absolut  Intet! 

Hr.  G.  af  Pettersson  krympede  sig  ved  at  modtage 
den;  men  da  jeg  alvorligt  sagde  ham,  at  der  i  modsat 
Fald  vilde  blive  sørget  paa  alle  mulige  Maader  for,  at 
han  ikke  kom  ind,  bestemte  han  sig  dog  til  at  tage  den. 

Ved  Udgangsdøren  vendte  han  sig  om  og  spurgte, 
om  han  dog  ikke  i  det  Mindste  fik  Lov  til  at  byde  Hr. 
Kandidaten  på  en  liten  souper. 

„Nej,  mange  Tak!"  svarede  jeg  forekommende.  „Jeg 
glemte  før,  da  jeg  sagde,  at  vi  Intet  fik  for  vort  Arbejde, 

at  oplyse  Dem  om,  at  Komiteen  dog  har  fri  Aftensmad 
i  Aften." 

Saa  skiltes  vi  fra  hinanden,  bukkende  dybt  —  denne 
Gang  Begge  paa  Svensk. 

Som  et  Bevis  paa,  hvor  skrap  Kontrollen  i  det  Hele 
var,  kan  følgende  lille  Hændelse,  der  passerede  for  en 
Snes  Aar  siden,  anføres. 

Ved  Indgangen  tilhøjre  holdt  altid  Kasinos  ældste 
Kontrollør  Vagt,  en  sat,  aldrende  Mand,  der  var  bekjendt 
som  Paalideligheden  og  Paapasseligheden  selv,  en  støt 
og  sejg  Jyde. 

En  Gang  ved  et  af  Karnevalerne  paa  det  Tidspunkt, 
da  Tilstrømningen  var  livligst,  befandt  der  sig  i  Træng- 
slen en  maskeret  Herredomino,  som  ikke  ænsede  Kon- 
trollørens Anmodning  om  Billet  mere,  end  at  han  vilde 
gaa  ind,  idet  han  myndigt  henkastede:  „Den  Herre  bag- 
ved har  min  Billet!" 

„Ja,  det  kan  de  Allesammen  sige!"  svarede  Jyden 
svedent  og  gjennede  Dominoen  lidt  tilbage. 

At  komme  ud  af  Sværmen,  som  omringede  ham 
paa  alle  Sider,  var  ikke  muligt  for  Dominoen,  og  da 
denne  Standsning  naturligvis  forøgede  Trængslen  foran 
den  snævre  Indgangsdør,  og  de  bagved  Staaende  mere 
og  mere  utaalmodigt  trængte  paa,  bøjede  Dominoen  sig 
ned  mod  Kontrolløren  og  hviskede:  „Jeg  er  Kongen!" 

De  fleste  Andre  vilde  sikkert  have  ladet  sig  imponere, 
men  den  brave  Jyde  smilede  blot  endnu  mere  svedent, 
idet  han  gjentog  sit:  „Ja,  det  kan  de  Allesammen  sige!" 

Og  saa  maatte  Dominoen  finde  sig  i  at  vente,  —  til 

Overkaninierherren  kom  til  med  Billetten.  Det  var 
nemliiif  Kongen. 

Hs.  Majestæt  tog  saa  lidt  denne  Kontrollørens  Op- 
træden ilde  op,  at  han  nogen  Tid  efter  ved  et  Besøg  ved 
en  af  Theaterforestillingerne  lykønskede  Direktøren  til  at 
have  en  saa  paalidelig  Mand  i  sin  Tjeneste. 

Til  Behagelighederne  ved  Forberedelserne  hørte  og- 
saa  forst  og  frenmiest  de  stadige  Skærmydsler,  vi  maatte 
udfægte  med  Bestyrelsen  for  Kjøbenhavns  Kasino.  Strids- 
sporgsmaalet  drejede  sig  stedse  om  en  sindrig  Kom- 
bination af  pekuniære  og  lokale  Interesser,  dog  med 
Hovedvægten  paa  de  første,  thi  allerede  den  Gang  havde 
Aktieselskabet  en  Bestyrelse,  som  havde  sit  forstandige 
Blik  aabent  for,  at  det,  hvorpaa  det  mest  kom  an,  var 
paa  enhver  optænkelig  Maade  at  udbytte  de  stakkels 
Lejere.  Den  Omstændighed,  at  Bestyrelsen  altid  laa  i 
Strid  med  Theaterdirektøren,  medførte  saaledes  den  mere 
indviklede  end  egenligt  underholdende  Situation,  at  hvad 
den  ene  af  Parterne  gav  os  Tilladelse  til,  forbød  den 
anden  Part  os  øjeblikkeligt.  Og  Aktieselskabets  Smaa- 
lejere  tog  Exempel  af  Bestyrelsens  Udpresninger;  efter- 
haanden  steg  saaledes  de  Beløb,  vi  maatte  give  for  Af- 
staaelsen  af  de  to  smaa  Kiosker  i  den  underste  Pergola 
og  den  saakaldte  Øltunnel,  over  alle  rimelige  Grænser. 
Først  Indrettelsen  af  Koncertpalæet  tæmmede  Graadig- 
heden  hos  Aktieselskabets  Bestyrelse. 

En  anden  munter  Adspredelse  frembød  de  Kontro- 
verser, vi  hver  Gang  havde  med  Brandvæsenet,  der  i  sin 
gamle  Skikkelse  ikke  kunde  glæde  sig  ved  en  saadan 
Popularitet  som  det  nuværende.    Naturligvis  var  det  for- 

trinsvis  den  daværende  Branddirektør,  vi  havde  at  gjøre 
med  i  egen  høje  Person,  og  han  led  i  høj  Grad  af  den, 
i  det  Mindste  for  Andre  saa  ubehagehge  Sygdom,  der 
kaldes  Embedsbrynde. 

En  Gang  forbød  han  os  endogsaa  i  sidste  Øjeblik  at 
benytte  en  fuldstændig  Dekorering  af  den  underste  Per- 
gola. Denne  skulde  forestille  et  Vinterlandskab,  og  i  det 
Øjemed  vare  adskillige  større  og  mindre  Buskvæxter 
blevne  anskaffede  og  derpaa  dyppede  i  en  af  Conrad 
Møller  opfunden,  men  for  os  i  Kemi  Ubevandrede  højst 
mysteriøs  Væske,  som  bibragte  Grenene  et  skuffende  Ud- 
seende af  at  være  bedækkede  med  Rimfrost. 

Buskene  vare  allerede  opstillede  og  gjorde  en  ypperlig 
Virkning,  men  saa  kom  den  bøse  Branddirektør  ved  Mid- 
dagstid og  nedlagde  af  Hensyn  til  Brandfaren  et  absolut 
Veto,  idet  han  i  sin  uransagelige  Visdom  paastod,  at  i 
Ildebrandstilfælde  vilde  ikke  et  eneste  Menneske  slippe 
levende  ud  igjennem  den  landskabelige  Forhal. 

En  mindre  selvsikker  Herre  vilde  maaske  være 
bleven  rokket  i  sin  Overbevisning  ved  at  høre,  at  den 
Væske,  hvormed  Buskene  vare  imprægnerede,  netop  be- 
virkede, at  de  ikke  kunde  brænde,  men  kun  gløde,  eller 
allenfals  ved  at  se  den  Ro,  hvormed  de  tilstedeværende 
Komitemedlemmer  lod  de  glødende  Kviste  falde  ned  i 
deres  Hænder. 

Men  nej,  den  strixe  Direktør  var  ikke  den  Mand, 
der  lod  sig  overbevise.  Han  var  u])ønhørlig,  og  Dekora- 
tionen maatte  væk. 

Lige  overfor  en  saa  myndig  Autoritet  trak  Komiteen 
selvfølgelig  det  korteste  Straa,  vi  vare  paa  enhver  Maade 

afskaarne  fra  at  takke  ham  for  hans  Elskværdighed. 
Som  et  Bevis  baade  paa,  at  det  ikke  var  Lysten,  det 
skortede  os  paa,  og  paa  en  vis,  ikke  ahiiindeUg  Expedit- 
hed  skal  det  anfores,  at  Hojesteretsdommen  over  Dekora- 
tionerne blev  fældet  Klokken  henad  fire,  og  at  vi  i  den 
Klokken  ni  udkommende  Karnevalsavis  lod  Branddirek- 
loren  bekjendtgjore  det  sørgelige  Dødsfald. 

Forresten  fandt  der  i  min  Tid  midt  under  et  Kar- 
neval en  lille  Ildløs  Sted,  i  hvilken  Komiteen  dog  var 
ganske  uden  Skyld. 

Det  var  efter  Slutningen  af  den  sidste  Theaterfore- 
stilling,  at  der  kom  Bud  op  til  nogle  af  os  Komitemed- 
lemmer fra  Vincent,  som  den  Gang  havde  Restaura- 
tionen i  Kasino,  med  den  allarmerende  Melding,  at  der 
var  Ild  i  Kjøkkenet.  Vi  listede  os  øjeblikkeligt  i  Følge 
med  en  Brandmand,  som  var  bevæbnet  med  en  Haand- 
sprøjte,  ad  en  Bagtrappe  ned  til  Kjøkkenet,  hvor  det 
viste  sig,  at  der  var  antændt  et  Par  Bjælker  under 
Komfuret. 

Medens  Brandmanden  gik  i  Gang  med  at  slukke  den 
heldigvis  ikke  stærke  Ildebrand,  gik  vi  ud  i  Basargangen, 
hvor  der  ikke  var  frit  for  at  begynde  at  spores  Brand- 
lugt. I  en  Fart  fik  vi  fat  i  alle  de  komiske  Masker,  vi 
kunde  træffe,  og  paalagde  dem  at  berolige  Publikum  ved 
Hjælp  af  morsomme  Historier  om,  at  Vincent  brændte 
deres  Boeuf,  sved  Ænderne  for  meget,  eller  hvad  de  ellers 
kunde  hitte  paa.  Og  paa  denne  Maade  lykkedes  det 
virkelig  at  forebygge  en  Panik,  som  vilde  have  kunnet 
faa  de  uberegneligste  Følger  blandt  de  halvtredietusinde 
Deltagere. 

Endnu  en  mindre  Ildlos  kan  jeg  notere  paa  Karne- 
valernes Konto;  men  den  var  saa  forekommende  at  ud- 
bryde, umiddelbart  før  Publikum  kom.  Havde  den  ventet 
en  Times  Tid,  vilde  den  utvivlsomt  have  afstedkommet 
de  alvorligste  Ulykker,  da  den  ikke  som  den  foran  om- 
talte var  til  at  bekæmpe  i  det  Skjulte,  eftersom  det  var 
i  den  øverste  Pergola,  at  den  opstod. 

Pietro  Krohn  stod  det  Aar  for  Dekoreringen,  og  ved 
Hjælp  af  kæmpemæssige,  fint  malede  Kartoner  fra  Loft 
til  Gulv  havde  han  omdannet  Pergolaen  til  et  virknings- 
fuldt venetiansk  Gadeparti.  For  at  faa  Belysning  paa 
Husenes  øverste  Etager  havde  det  været  nødvendigt  at 
bibeholde  de  Gasblus,  som  gaa  ud  fra  det  omløbende 
Galleri;  og  herfra  stammede  Ulykken.  Et  af  disse  Blus 
tændte  nemlig  Ild  paa  anden  Sal  af  et  venetiansk  Kjøb- 
mandshus,  og  da  dette  jo  ikke  en  Gang  var  opført  af 
Bindingsværk,  men  kun  af  Papir  —  og  det  maaske  endda 
ikke  det  allerfineste  Papir  — ,  greb  Ilden  hurtigt  om  sig\ 

Nu  var  det  uheldigvis  saaledes,  at  det  Eneste,  hvor- 
paa  det  i  Retning  af  Lighed  skortede  den  Krohn'ske 
Imitation  af  Venedig,  var  Vand.  Der  herskede  derfor  et 
Øjeblik  stor  Forvirring  og  Raadvildhed  blandt  de  Til- 
stedeværende, men  saa  begyndte  Bygmesteren  selv  — 
resolut  som  altid  —  i  allerbogstaveligste  Forstand  at  rive 
ned  paa  sit  eget  Værk;  og  da  en  hel  Del  velvillige 
Aander  traadte  hjælpende  til,  lykkedes  det  hurtigere,  end 
man  havde  turdet  haabe  det,  at  forhindre  Ildens  Ud- 
bredelse. Der  fremkom  ganske  vist  et  temmeligt  stort 
Hul  paa  det  skadelidte  Sted;  men  da  man  jo  i  Italien 
som  bekjendt  ved  festlige  Lejligheder  plejer  at  dekorere 

ved  at  hanlige  Gulv-,  Bord-  og  andre  huslige  Tæpper  ud 
af  Viiuluerne,  blev  Hullet  hurtigt  dækket  ved  en  kunst- 
nerisk Anbringelse  af  et  mindre  Tæppelager. 

Under  Branden  havde  der  nede  i  Pergolaen  staaet 
en  Mand  og  tilsyneladende  gottet  sig  hjerteligt  over 
Ulvkken.  Det  var  Kasinos  daværende  Kasserer,  Justits- 
raad  Tetzlaff.  Man  maa  dog  ikke  tro,  at  dette  skrev 
sig  fra  den  pure  Ondskab  eller  fra  Glæde  over,  at  Kasino 
niuHgvis  skulde  futte  af,  og  at  der  paa  den  Maade  skulde 
komme  Penge  i  Kassen.  Nej,  jeg  vidste  bedre,  hvorfor 
ilanden  var  saa  glad  i  Hu. 

Jeg  havde  nemlig  en  fjorten  Dags  Tid  forud  været 
ude  i  Theatret  med  Pietro  Krohn,  for  at  den  fornødne 
Aftale  med  Hensvn  til  Dekorationen  kunde  træffes  med 
Justitsraaden.  Under  Besigtigelsen  af  Dekorationen  vare 
vi  komne  op  paa  det  lave  Galleri  i  øverste  Pergola,  og 
her  opstod  en  heftig  Disput  mellem  mine  to  Ledsagere 
om,  hvor  vidt  det  gik  an  at  anbringe  Dekorationen  saa 
nær  Gasblussene  eller  ej. 

Der  blev  maalt  og  maalt,  og  for  bedre  at  kunne 
bedømme  Afstanden  til  de  nedenfor  anbragte  Gasarme 
satte  de  to  Herrer  sig  paa  Hug  ved  Siden  af  hinanden 
og  kiggede  ud  mellem  Sprosserne  i  Balustraden. 

Lige  ivrige  vare  de  to  Herrer  i  at  forfægte  deres 
Meninger;  Krohn  paastod,  der  aldrig  kunde  gaa  Ild  i 
Dekorationen,  og  Justitsraaden  mente,  det  ikke  kunde 
undgaaes.  Heftigere  og  heftigere  blev  Skjændsmaalet, 
og  det  mindskedes  ikke,  fordi  de  med  lystige  Skadehop 
satte  afsted  ned  ad  Galleriets  Gang;  de  tvistedes  kun  saa 
meget  hidsigere,  som  Hopperiet  selvfølgeligt  ikke  var  frit 

for  at  være  anstrængende.  De  to  Hanekyllinger,  baade 
den  ældre  og  den  yngre,  holdt  først  op,  da  jeg  brast  i 
Latter  over  denne  aparte  Diskussion  i  bøjede  Knæer. 

Som  den  eneste  Tilskuer  herved  forstod  kun  jeg  til- 
fulde, hvorfor  Jastitsraaden  under  Ildebranden  stod  saa 
triumferende,  —  det  er  altid  saa  rart  at  faa  Ret,  selv  om 
det  er  i  ulykkebringende  Forudsigelser. 

Komiteens  Anstrængelser  kulminerede  naturligvis 
selve  Festdagen,  og  denne  kunde  egenlig  siges  for  vort 
Vedkommende  at  begynde  Aftenen  før  Karnevalet,  saa 
snart  Kasinos  Theaterforestilling  var  sluttet.  Ved  Ti- 
halv  Elleve-Tiden  samledes  den  virksomme  Del  af  Ko- 
miteen i  Basargangen  med  en  hel  Stab  af  Haandværkere : 
Snedkere,  Malere,  Gasarbejdere  og  Tapetserere.  Under 
Anførsel  af  deres  respektive,  bekjendte  Mestere,  de  med 
al  deres  Ro  saa  virksomme  Brødre  Severin  og  An- 
dreas Jensen,  den  agile,  allestedsnærværende  Snedker 
Olsen,  de  støtte  Indehavere  af  Firmaet  Hassel  &Teudt, 
den  gemytlige  Sadelmager  Gottschalck  og  hans  mere 
i  det  Driftige  sig  bredende  Kollega  Paulsen  stod  Svende 
og  Drenge  dér  i  tause  Klynger  og  afventede  utaalmodigt 
og  spændte,  at  den  sidste  Bifaldssalve  oppe  i  Theatret 
skulde  forkynde,  at  Theaterforestillingen  var  forbi,  saa 
der  kunde  tages  fat  paa  Udsmykningen  til  Karnevalet. 

Den  sidste  Theatergænger  havde  knap  forladt  Lokalet, 
før  de  første  Hammerslag  begyndte  at  drøne  ude  i  Per- 
golaen, baade  oppe  og  nede,  og  lidt  efter  tog  Nedfiringen 
af  de  tarvelige  Fyrretræes  Gulvflader,  som  til  Daglig 
dække  over  det  fine  Parketgulv  i  den  store  Sal,  sin  Be- 
gyndelse   i    Basargangen    under    de    øvede    Maskinfolks 

raske,  muntre  Arbejdsraab:  „Ned  igjen!  Fi — i — ir!  Lad 
gaal"  og  det  kort  efter  paafolgende:  „Op  igjen!"  Og 
paa  denne  Vis  blev  der  boldt  ud  til  langt  ud  paa  Natten; 
for  Klokken  tre — fire  forlod  vi  sjældent  Kasino  for  efter 
en  fem — sex  Timers  bøjst  fornøden  Søvn  atter  at  møde 
paa  Pletten  og  tage  fat,  hvor  der  var  sluppet  op. 

For  bver  Time,  der  gik  paa  selve  Dagen,  voxede 
Travlbeden.  Op  og  ned  ad  Pergola-  og  Tbeatertrapper 
gik  det,  og  ad  Trappestiger  med  for  den  Sags  Skyld; 
stod  man  nede  i  Basargangen  for  at  arrangere  Ophæng- 
ningen af  de  komiske  Billeder,  kom  der  Bud  efter  En 
fra  Malersalen  oppe  under  Taget;  befandt  man  sig  i  Vesti- 
bulen, ifærd  med  at  klare  et  eller  andet  Billetspørgsmaal, 
fik  man  Indbydelse  til  at  overvære  en  lille  Konference 
i  Theatergarderoben ;  havde  man  placeret  sig  i  et  af  Re- 
staurationens Smaakabinetter  og  ønskede  Ro,  ikke  til 
nogen  munter  Frokost,  men  til  en  temmelig  tør  Korrek- 
turlæsning, blev  man  anmodet  om  at  ulejlige  sig  op  i 
Øltunnelen  for  at  bolde  Styr  paa  Statisterne,  som  vare 
indlogerede  der;  og  alt  imedens  travede  Bude,  Arbejds- 
folk, Tjenere  og  Bybude  ind  og  ud  med  alle  mulige 
beterogene  Sager.  Hornung  &  Møllers  Folk  kom,  assi- 
sterede af  Foreningens  Tjenere  og  Opvartere,  slæbende 
ind  med  tunge  Dekorationssager  fra  de  udenfor  holdende 
Arbejdsvogne;  Tapetsererdrenge  mødte  forsorent  fløjtende 
op  med  Flag  og  Drapperier;  Vinhandlerkarle  med  Læder- 
forklæder for  luntede  ind  til  Restauratøren  med  de  kvadre- 
rede Kurve,  fyldte  med  det  mest  fristende  Flaskefoder; 
Gibsersvende,  hvis  hvidklattede  Klæder  saae  ud,  som  de 
havde  været  ude  i  en  forrygende   Snestorm,   baxede   for- 

sigtigt  frem  med  skinnende  Sfinxer  eller  andre  mystiske 
Figurer;  Pyntekoner  kom  anstigende  med  knirkende  Tøj- 
knrve,  som  rummede  de  fineste,  mest  bedaarende  Dragter 
til  Ballettens  mandlige  Primadonnaer;  Gartnerkarle  asede 
afsted  med  dekorative  Planter  i  tykmavede  Ballier,  for 
hvis  Anbringelse  den  joviale  Gartner  Hinrichsen  selv 
i'aadede;  og  smaa  Konditordrenge  vimsede  afsted  med  de 
flade,  aflange  Kagekurve  i  Aag  over  Skuldrene.  Der  var 
Liv  og  Vrimmel,  Støj  og  Stimmel,  hvor  man  kom  frem. 

Selve  Lokalet  henlaa  i  en  malerisk  Uorden  af  en 
sindsforvirrende  Virkning.  Gulvene  vare  oversaaede  med 
Høvlspaaner,  som  lig  gule  Snoge  slyngede  sig  om  de  Pas- 
serendes Fødder  med  længere  og  kortere  Stykker  Gasrør, 
der  virkede  som  Fodangler,  og  langkjæbede  Knivtænger, 
der  gjorde  samme  Tjeneste  som  Rævesaxe,  og  overalt 
flød  der  afsavede  Lægtestumper,  sammenkrøllede  Papirs- 
lapper, forskjelligt  farvede  Shirtingslaser,  afskaarne 
Plankeender  og  gebrækhge  Paprester.  Alt  som  Tiden 
for  Lokalets  Aabning  for  Publikum  nærmede  sig,  blev 
det  heftige  Hastværk  afløst  af  en  febrilsk  Nervøsitet,  saa 
hele  Arbejdsstyrken  tumlede  og  boltrede  sig  rundt,  som 
var  den  overfalden  af  Taranteller,  og  alle  Tilstedeværende 
forelagde  sig  selv  og  Andre  det  Spørgsmaal:  „Hvordan 
skal  det  dog  Altsammen  blive  færdigt?"  —  et  Spørgs- 
maal, der  gjentages  ved  alle  større  Arrangementer,  uden 
at  det  vides  nogensinde  at  have  hjulpet  til  at  frennne 
Arbejdet. 

Hvorledes  det  saa  gik  til  eller  ej,  færdig  blev  De- 
korationen altid,  omend  ganske  vist  i  sidste  Øjeblik,  og 
somme  Tider  senere.     Det  er  langt  fra  uden  Exempler  i 

Kaniovalornes  Annaler,  al  de  først  ankominende  Del- 
tagere have  set  Reiigjoriiigskonerne  ilygte  afsted  over 
Hals  og  Hoved  med  deres  Koste,  Spande  og  Skrubber 
og  fejlagtigen  antaget  dem  for  udklædte  Hexe,  der  skuld(^ 
optræde  i  et  Bloksbjergs-Optog. 

Komiteen  trostede  sig  imidlertid  let  for  slige  Smaa- 
uheld,  thi  vi  vare  altid  rorende  enige  om,  at  de  først 
Ankommende  kom  for  tidligt. 

Forøvrigt  tror  jeg,  at  de  første  Gjæster  paa  et  Kar- 
neval have  den  samme  generte  Følelse  som  de  Folk,  der 
indfinde  sig  først  til  et  større  Selskab.  Jeg  erindrer  saa- 
ledes  at  have  set  en  ret  pudsig  Scene  ved  en  saadan 
Lejlighed,  hvor  vi  vare  længst  tilbage  med  et  Par 
Theaterdekorationer  i  den  store  Sal. 

Den  øvrige  Del  af  Lokalet  var  allerede  aabnet  for 
Publikum,  men  jeg  stod  endnu  oppe  paa  Scenen  og  ar- 
langerede.  Pludselig  lød  der  ude  i  Salen  et  lystigt  „Høj! 
Ohøjl"  Jeg  vendte  mig  om  og  saae  en  lille  Matros,  der 
gemytligt  kom  springende  ind  fra  Baggrunden  af  Salen. 
Han  standsede  imidlertid  pludselig  efter  et  Par  Spring 
og  stirrede  benauet  om  i  det  tomme  Rum;  han  var  øjen- 
synligt belavet  paa  at  finde  det  halvfyldt  af  Masker.  Et 
Øjeblik  stod  han  som  lamslaaet,  saa  drejede  han  sig  om 
paa  Hælen  og  sjokkede  langsomt  ud  igjen.  Jeg  har  set 
mange  pludselige  Overgange  fra  Lystighed  til  Bedrøve- 
lighed, jeg  har  set  mange  vaade  Hunde  i  mit  Liv;  men 
aldrig  —  aldrig!  —  har  jeg  set  Nogen  give  saa  flov  og 
ynkelig  en  Figur  som  hin  lille  Matros.  Jeg  kom  til  at 
le  af  Situationen;    men  han  har  nok   indset,   at  det  ikke 

gaar  saadan  ganske  solo  at  lave  Karneval  i  en  stor, 
mennesketom  Sal. 

Hen  paa  Eftermiddagen  mellem  Klokken  fem  og  otte 
skiftedes  Komitemedlemmerne  til  at  have  fri  et  Par  Timer 
ad  Gangen,  hvad  der  jo  var  højst  nødvendigt,  da  vi  skulde 
holde  ud  det  meste  af  Natten,  og  i  Reglen  tog  vi  hjem 
hver  for  sig  for  at  faa  noget  Middagsmad  og  nyde  den 
Fryd  at  strække  vore  Ben  paa  Chaiselonguen;  nogen 
rigtig,  styrkende  Søvn  blev  der  aldrig  Tale  om,  dertil 
vare  vi  altfor  overtrætte. 

En  saadan  Eftermiddag  havde  Villiam  Faber  og 
jeg  havt  saa  travlt  i  Kasino,  at  vi  først  slap  derfra  Klok- 
ken halvsyv.  Vi  fulgtes  ned  ad  Gaden,  hvor  vi  snart 
bleve  enige  om,  at  det  var  for  sent  at  gaa  hjem,  og  lige- 
saa  hurtigt  vedtog  vi  med  tostemmig  Enstemmighed  at 
arrangere  os  en  lille  Middag.  Vi  vare  saa  vante  til  at 
foranstalte  smaa  hyggelige  Diners  å  deux  i  en  vistnok 
mere  sund  end  tiltalende  Tarvelighed,  som  var  os  paa- 
tvungen  af  den  griske  Karrigheds  Gudinde  —  jeg  veed 
ikke,  hvad  det  modbydelige  Kvindfolk  hedder!  — ;  men 
paa  den  omtalte  Dag  besluttede  vi  os  til  at  flotte  os  med 
det  noget  ungdommelige  Ræsonnement,  at  vi  alligevel 
paa  selve  Karnevalet  gik  og  klattede  saa  mange  Penge 
væk,  og  at  vi  derfor  lige  saa  godt  kunde  begynde  strax, 
—  et  Ræsonnement,  vi  forøvrigt  oftere  anvendte,  og  som 
stedse  havde  noget  umiddelbart  Tillokkende  for  os. 

Under  Forhandlingerne  herom  vare  vi  naaede  til 
Kongens  Nytorv,  og  uden  at  ane,  at  det  senere  skulde 
blive  saa  almindeligt,  drejede  vi  om  ad  Lille  Kongensgade 

og  gik  op  til  Kett,  som  den  Gang  sad  inde  med  Byens 
flotteste  Restanration  paa  første  Sal  over  Stephan  a 
Porta. 

Vi  tog  Plads  i  den  store  Midtersal  ved  et  af  Bordene 
langs  den  ene  Væg  og  opdagede  strax,  at  vis-å-vis  for  os 
sad  Skuespillerne  Knobelauch  og  Wulff  sammen  med 
en  tredie  Bekjendt  af  os,  medens  Bordet  midt  imellem 
var  optaget  af  en  enlig  Herre. 

Vore  tre  Venner  vare  øjensynligt  paa  Slutningen  af 
deres  Maaltid,  og  de  to  Skuespillere  befandt  sig  især  i 
en  loftet  Stemning;  de  vare  rigtigt  oplagte  til  at  nyde 
den  extra  Friaften,  Studenterkarnevalet  i  Kasino  gav  dem, 
paa  bedste  Vis.  Vexelvis  løftede  Knobelauch  og  Wulff 
deres  Champagneglas  højt  i  Vejret  paa  den  mest  demon- 
strative Maade  og  nikkede  i  Taushed  overstrømmende 
kjærligt  til  os,  naturligvis  slet  ikke  for  at  vække  vor 
Misundelse,  men  kun  for  at  vise,  hvor  godt  de  havde  det. 

En  saadan  Forsmædelse  var  hverken  Faber  eller  jeg 
tilsinds  at  lade  sidde  paa  os,  og  vi  bestilte  strax  Østers 
og  Champagne  i  den  verdenstrætte  Tone,  hvori  slige 
dagligdags  Sager  bør  bestilles,  —  hvorledes  vi  fik  Raad 
til  det,  begriber  jeg  ikke  nu;  det  maa  have  været  i  det 
Aar,  vi  udgav  ^Sang  og  Klang^^,  for  da  vare  vi  altid 
velbeslaaede  Dagen  efter,  at  der  var  udkommet  et  Hefte. 

Snart  fik  vi  Vinen  paa  Bordet,  og  nu  var  det  vor 
Tur  med  hævede  Glas  at  demonstrere  over  til  vore  Venner. 
Vi  drak  ikke  med  dem,  nej,  bevares!  Faber  og  jeg  klinkede 
med  hinanden  for  saa  ostentativt  som  muligt  at  vise,  hvor 
godt  vi  havde  det. 

Den    imellem    os  siddende  Herre,    hvis  tykvommede 

Skikkelse  i  Forbindelse  iiied  den  å  la  Hagesmæk  be- 
nyttede Serviet  og  det  middagsglade  Fuldmaaneansigt 
røbede  Svenskeren,  havde  hidtil  kun  nydt  et  frugalt 
Maaltid,  bestaaende  af  Svinerygsuppe  med  Ryg  og  en 
meget  højhælet  „Lysholmer"  til.  Pludselig  fik  han  imidler- 
tid Øje  paa  vort  brammende  Champagnedrikkeri  og  skulede 
betænkeligt  fra  Knobelauch  og  Wulff  til  Faber  og  mig 
og  tilbage  igen. 

Efter  en  Stund  at  have  forlystet  sig  med  denne  ret 
tarvelige  Fornøjelse  kom  han  formodenlig  til  det  Resul- 
tat, at  der  paa  denne  fine  Restaui'ation  kun  nødes  Cham- 
pagne, og  da  Fuglevildtet,  han  havde  rekvireret,  kom 
paa  Bordet,  sagde  han  til  Tjeneren :  ,,Får  jeg  en  houtejl 
Cllcqtiot!^^ 

Han  saae  slet  ikke  ud  til  at  være  fortrydelig  over  at 
være  bleven  sat  i  denne  noget  bekostelige  Nødvendighed; 
men  vi  fik  en  dyb  Respekt  for  Manden,  det  var  nemlig 
en  hel  Flaske,  han  havde  rekvireret  og  nu  ganske  al- 
ene tømte,  som  om  det  var  noget  helt  Dagligdags  for 
ham.     Vi  blcve  lidt  flove,  —  han  havde  stukket  os! 

Forresten  profiterede  vi  Alle  ved  dette  Mandens 
Selvtraktement,  thi  da  vi  to  Partier  senere  samledes  i 
Rygeværelset,  gjorde  Wulff  Kett  opmærksom  paa,  hvor- 
ledes vi  havde  faaet  Svenskeren  til  at  tage  Champagne, 
og  paastod,  at  han  —  Kett  —  maatte  give  os  en  lille 
Provision  i  Form  af  Kognak  til  Kaffen,  hvad  Kett  da 
ogsaa  strax  var  villig  til  at  gjøre. 

I  selve  Karnevalslystigheden  deltog  de  af  os  Komite- 
medlemmer, som  baade  stod  for  og  selv  deltog  i  Theater- 
forestillingen,    egenlig  grunmie    lidt;    et    lille,    kortvarigt 

Svip  ned  i  Salen  for  at  blande  os  i  den  lystige,  dansende 
og  jnblende  Skare,  det  var  Alt,  hvad  vi  havde  Tid  til  i 
den  rastlose  Tilværelse,  vi  førte.  Hvor  kneb  det  ikke 
tidt  og  mange  Gange  med  at  rive  sig  løs  fra  en  Klynge 
muntre  Bekjendte;  men  Pligten  kaldte,  vi  maatte  jo  afsted, 
vi  maatte  jo!  .  .  .  Det  falder  mig  forresten  nu  ind! 
Det  kan  nok  være,  at  Vanskeligheden  herved  stod  i  en 
vis  Forbindelse  med  de  hyppige  Klager  over,  at  Fore- 
stillingerne paa  Theatret  stedse  først  begyndte  en  halv  a 
en  hel  Time  efter  den  berammede  Tid. 

Det  er  ret  kuriøst  at  tænke  paa,  hvad  der  i  Tiden 
er  blevet  af  alle  de  Mennesker,  man  den  Gang  virkede 
sammen  med  ved  alle  de  mærkelige  Fremtoningei*  af  In- 
troduktioner, Parodier,  Operaer,  Gymnastikpræstationer, 
Syngespil  og  Balletter,  som  opførtes  ved  Karnevalerne. 
Jeg  har  paa  min  Liste  Folk,  der  nu  repræsentere  Landets 
øverste  Gejstlighed  og  dets  højeste  Domstole;  verdens- 
berømte Læger  og  velsituerede  Fabriksherrer;  lærde  Viden- 
skabsmænd og  praktiske  Haandværkere;  Mænd,  som  staa 
i  Spidsen  for  Postvæsenet,  Bankvæsenet,  Theatervæsenet 
og  mange  andre  Væsener.  Men  den  Gang  vare  vi  Alle 
unge  og  ligestillede;  Ingen  kunde  sige,  hvad  der  laa  skjult 
i  os,  hver  især  af  os  var  —  som  det  hedder  i  „Rus- 
kantaten"  —  en  Mulighedens  Drot. 

Kun  een  Ældre  fandtes  der,  som  med  ungdommeligt 
Liv  og  aldrig  svigtende  Gemytlighed  tog  Del  i  de  Løjer, 
vi  Unge  —  eller  Yngre  —  arrangerede;  det  var  Professor 
Holten.  Jeg  har  spillet  sammen  med  ham,  hvor  han 
med  stor  Aplomb  gav  den  bekjendte  stærke  Mand,  og 
jeg  har   været   med,    hvor   han   spillede   endogsaa  Guden 

Thor,  iført  en  Ringbrynje,  om  hvis  Ægthed  der  ikke 
kunde  rejses  Tvivl,  da  han  havde  laant  den  fra  selve 
„Oldnordiske  Musæum".  Et  andet  Bevis  paa  sin  Ægt- 
hed leverede  Brynjen  selv,  idet  den  var  saa  tung,  at 
Holten  maatte  opgive  sit  Forehavende  om  at  bære  den 
hele  Aftenen,  —  den  var  selv  ham  for  tung!  Hver 
Gang  jeg  nu  læser  i  en  Aviskorrespondance,  hvor  be- 
gejstret en  dansk  Hjemmefødning  er  over  det  frie  Samliv 
mellem  Professorer  og  Studenter  i  Kristiania,  kommer 
jeg  til  at  tænke  paa,  at  det  netop  var  Sligt,  Professor 
Holten  forsøgte  at  praktisere  herhjemme.  Men  hvad 
sagde  Filistrene  her  i  vor  kjære  By?  Enhver  ærbar 
Borger  og  enhver  dydsiret  Matrone  fordømte  dette 
Forhold  som  i  højeste  Grad  upassende  og  autoritets- 
krænkende. 

Som  et  Apropos  maa  det  maaske  være  tilladt  at 
indflette  en  lille  Historie,  der  nok  angaar  Holten,  men 
kun  Karnevalerne,  for  saa  vidt  som  det  var  paa  en 
Prøve  til  et  saadant,  at  den  passerede.  Det  var  i  det 
Aar,  Faber  og  jeg  udgav  „Sang  og  Klang",  —  denne 
Gang  veed  jeg  med  Sikkerhed,  at  det  var  paagjældende 
Aar.  Jeg  havde  nemlig  om  Formiddagen  læst  Korrektur 
paa  et  Ark  til  nævnte  Samling,  og  heri  stod  blandt 
Andet  en  bekjendt  Drikkevise,  som  begynder  saaledes: 

„.Jeg  priser  Druens  ædle  Saft 
Og  Helten,  der  det  Mod  hur  haft 
At  bringe  den  til  Norden  .  .  ." 

Ved  en  kuriøs  Trykfejl  var  dette  kommet  til  at 
lyde  saalunde: 

.,Jeg  priser  Druens  ædle  Saft 
Og  Holten,  der  det  Mod  har  haft 
At  bringe  den  til  Norden  ..." 

Jeg  viste  Holten  Korrekturarket,  og  han  tog  sig  en 
lijertelig  Latter  derover,  men  tilføjede  dog,  idet  han 
tvivlende  kneh  det  ene  Øje  til:  „Det  er  vist  Noget,  I 
ondskabsfulde  Knægte  selv  har  lavet!" 

Det  vilde  blive  for  vidtløftigt  her  at  komme  ind  paa 
Detaillerne  ved  vore  mange  Theaterpræstationer,  det  maa 
forbeholdes  en  anden  Lejlighed;  her  skal  kun  anføres  et 
Par  komiske  Smaaepisoder  og  særligt  vellykkede  Kostu- 
mer, som  jeg  erindrer  fra  Karnevalerne  i  Halvfjerdserne. 

Den  gamle  Erfaringssætning,  at  den  største  Virkning 
ofte  opnaaes  ved  de  ringeste  Midler,  fik  saaledes  en  Gang 
paa  et  Karneval  sin  Bekræftelse  ved,  at  en  yngre  Student, 
Nicolaj  Nørregaard  —  der  nu  formentlig  sidder  i  et 
eller  andet  godt  Præstekald  etsteds  ude  paa  Landet  — 
havde  fundet  paa  at  optræde  som  selvbestaltet  Overmar- 
skalk.  Man  veed  maaske,  at  de  unge  Studenter,  der 
gjøre  Tjeneste  som  Marskalker,  som  Kjendingsmærke 
bære  et  højrødt  Silkeskærf  over  deres  almindehge  sorte 
Kjole,  og  det  var  denne  særdeles  prisbillige  Dragt,  som 
Vedkommende  havde  anlagt  sig. 

Strax  da  Dørene  til  den  store  Sal  aabnedes  for  at 
indlade  Publikum  til  den  Introduktion,  der  skulde  spilles, 
løb  han  i  Spidsen  for  Alle  med  en  lattervækkende  idio- 
tisk Maske  for  Ansigtet  og  de  mest  sprællevorne  Be- 
vægelser med  Ben  og  Arme  og  vimsede  og  valsede  paa 
den  tummelumskeste  Maade  ned  mod  Scenen,  alt  imedens 
han  udstedte  de  mærkbareste  Ordrer  til  Iagttagelse  af  Ro 

og  Olden  i  Karnevalsgjæsternes  støjende  Skare  og  totalt 
forvirrede  de  rigtige  Marskalker  ved  i  den  strængeste 
Tone  at  give  dem  Paalæg  om  at  paase  Overholdelsen  af 
disse  vanvittige  Befalinger.  I  et  Par  Spring  foer  han 
derefter  op  ad  en  af  de  korte  Sidetrapper,  der  Karnevals- 
aftenerne føre  fra  Gulvet  op  til  Scenen,  underrettede  os 
bag  Tæppet  konfidentielt  om,  at  Publikum  var  samlet, 
og  bekjendtgjorde  for  dette,  at  nu  tog  Forestillingen  strax 
sin  Begyndelse,  —  det  Ord  „strax"  skurrede  naturligvis 
i  en  betydelig  Grad  i  Ørerne  paa  os  Theaterdirektører, 
da  der  endnu  ikke  var  gaaet  mere  end  et  Kvarter  over 
den  for  Introduktionen  fastsatte  Tid. 

Med  sHge  Indfald  fortsatte  han  nu  i  sin  utrættelige 
Vivacitet,  indtil  Masken  faldt,  denne  anstrængende  Virk- 
somhed. Han  var  saa  at  sige  allestedsnærværende;  vai- 
der  Sammenstimlen  et  Sted,  ilede  han  pilsnart  til  og  fik 
i  utrolig  kort  Tid  Menneskeskaren  til  at  voxe  til  det 
dobbelte  under  Paaskud  af  —  som  han  sagde  —  at  ad- 
sprede den,  og  skulde  der  danses  Frangaise  eller  Lanciers, 
fulgte  han  i  Hælene  paa  de  autoriserede  Danseinspektørei* 
og  forklarede  de  Ordrer,  disse  gav  angaaende  Opstillingen, 
paa  den  mest  bagvendte  Maade,  saa  de  Dansende  hverken 
vidste  ud  eller  ind. 

Nogen  meget  værdifuld  Nytte  kunde  han  vel  ikko 
siges  paa  denne  Vis  at  gjøre;  men  indrømmes  maatte 
det,  at  han  var  til  det  Yderste  aktiv,  og  han  blev  hurtigt 
meget  populær  blandt  Karnevalsgjæsterne.  Marskalkerne 
og  Danseinspektørerne  derimod  skattede  ham  ikke  saa 
højt,  hvad  der  billigvis  ikke  kan  vække  Forundring;  de 
løb  helst  deres  Vej,  naar  de  saae  ham  komme,   de  satte 

mærkeligt  nok  slet  ikke  Pris  paa  hans  Assistance;  der 
var  snarere  —  om  man  saa  kan  sige  —  noget  Rejs  ad 
Ha^kkenfeldt'sk  i  de  Blikke,  de  laante  ham. 

Men  Komiteen  paaskjonnede  ham  saa  meget  desto 
mere  og  tildelte  ham  da  ogsaa  den  højeste  Udmærkelse, 
den  raadede  over.  I  de  Tider  kjendte  man  ikke  de  nu 
hrugelige,  ojehlikkelige  Belønninger,  som  bestaa  af  Penge- 
præmier eller  Værdigjenstande  til  den  kjønneste  Dame- 
og  den  morsomste  Herremaske.  og  den  ypperlige  Over- 
marskalk  fik  derfor  ingen  saadan;  men  til  Gjengjæld  op- 
naaede  han  den  sjeldne  Hæder  at  komme  paa  Listen 
over  Foreningens  komiske  Medlemmer,  hvorved  forstodes 
de  Medlemmer,  der  havde  udmærket  sig  som  komiske 
Masker  og  derfor  i  en  Aarrække  erholdt  Fribilletter  til 
Karnevalerne,  —  naturligvis  nærede  Komiteen  ikke  her- 
ved nogen  from  Bagtanke  oiji  at  lokke  dem  til  atter 
at  optræde  i  denne  velsete  Branche,  aldeles  ikke,  Gud- 
bevares I 

Apropos  om  den  skjønneste  Damemaske  saa  tilstaar 
jeg,  at  det  vilde  være  mig  umuligt  at  opgive  en  enkelt 
saadan.  Som  alle  unge  Mennesker  havde  jeg  naturligvis 
altid  en  „Hende",  jeg  sværmede  for,  og  hvad  hun  saa 
end  var  iført,  fandt  jeg  selvfølgeligt  stedse,  at  hendes 
Dragt  langt  overstraalede  alle  Andres.  Da  Hun  naturlig- 
vis imidlertid  umuligt  kunde  være  den  Samme  med  saa 
lange  Mellemrum  som  et  å  to  Aar,  har  oprigtigt  talt 
intet  af  de  paagjældende  Kostumer  præget  sig  fast  i  min 
Erindring. 

Derimod  husker  jeg  et  ganske   morsomt  Svar,    som 

en  ung  Pige  en  Gang  paa  et  Karneval  gav  mig,  da  jeg 
spurgte  hende,  hvad  hun  egenhg  forestillede. 

Som  bekjendt  besidde  unge  Damer  en  hartad  even- 
tyrlig Fantasi,  naar  det  gj ælder  om  at  skabe  eller  kon- 
struere en  Karnevalsdragt,  som  af  Hensyn  til  Faders 
Pengepung  ikke  maa  være  for  kostbar,  og  navnlig  ere  i 
slige  Tilfælde  de  saakaldte  Bondepigedragter  Gjenstand 
for  mangfoldige  Variationer,  for  ikke  at  sige  Forfalsk- 
ninger, —  maaske  er  Paaklædningen  af  Bønderpigerne  i 
de  Bournonville'ske  Balletter  ikke  uden  Skyld  i  de  unge 
Kvinders  noget  abnorme  geografiske  Begreber.  Sikkert 
er  det  i  det  Mindste,  at  det  selv  for  en  Geografilærer  i 
en  Pigeskole  vil  være  højst  vanskeligt  at  skjelne  en 
svensk  flicka,  en  fransk  Bondepige,  en  russisk  Steppemø 
og  en  hollandsk  Vaffeljomfru  fra  hverandre. 

Den  ovenfor  nævnte  unge  Pige  var  nu  netop  klædt 
i  et  saadant  gaadefuldt  Mixtmn  compositum,  og  jeg  bad 
hende  derfor  oplyse  mig  om,  i  hvilken  Verdensegn  hendes 
Hjemstavn  var  beliggende. 

„Aa,  jeg  er  saadan  lidt  fra  alle  Lande!"  svarede 
hun  nok  saa  kvikt  med  Hensyn  til  et  den  Gang  meget 
bekjendt  Tidskrift,  der  førte  Titlen  ,^Fra  alle  Lande''. 

Første  Gang  jeg  var  med  i  et  lille  Ensemble-Num- 
mer, som  foregik  nede  blandt  Maskerne,  var  paa  et  af 
,,Fremtiden'''s  Karnevaler;  men  da  de  agerende  Kræfter 
her  vare  akkurat  de  samme  som  de,  der  dannede  den 
faste  Stok  paa  Studenterkarnevalerne,  kan  Historien  lige 
saa  godt  fortælles  her. 

Emil  Poulsen,  den  nuværende  Kreditforeningsdirek- 
tør  Herman   Tetens   og  jeg  havde  sluttet  os  sammen 

til  et  Vcrrdigt  Kløverblad  af  de  Joners  Race,  hvilken  vel 
at  mærke  ikke  maa  forvexles  med  den  senere  saa  ud- 
bredte Bolleslægt:  vi  vare  betydeligt  finere  baade  i  Op- 
forsel  og  Klædedragt,  jeg  husker  f.  Ex.  saaledes,  at  Emil 
Poulsen  med  en  vis,  baade  forloren  og  forsoren  Flothed 
bar  en  brun  Fløjlsjakke,  som  kun  manglede  Luven  for 
at  være  fuldstændig  elegant.  Angaaende  vor  Optræden 
skal  det  kun  bemærkes,  at  vi  gjorde  alt  det  Postyr  og 
afstedkom  al  den  Forvirring,  vi  kunde,  —  og  det  var 
ikke  saa  lidt  endda. 

Kort  før  der  skulde  finde  en  Forestilling  Sted  paa 
Theatret,  havde  vi  truffet  en  mig  Student  Nørgaard,  der 
var  forklædt  som  Dame  i  elegant  Domino  og  virkelig  tog- 
sig  allerkjæreste  ud,  og  det  følger  af  sig  selv,  at  vi  alle 
Tre  strax  gjorde  stormende  Kur  til  den  Skjønne. 

I  Begyndelsen  viste  hun,  der  —  i  Parenthes  bemærket 
—  senere  er  gaaet  over  til  den  mere  mandige  Land- 
iiispektørstand,  sig  temmelig  knibsk  imod  øs,  og  det 
gav  mig  Ideen  til  at  spille  ,^Fremtide}i^^s  Bestyrelse,  der 
havde  givet  os  Fribilletter  for  at  være  „morsomme",  et 
lille  Puds. 

Saasnart  der  i  Anledning  af  Førestillingen  var  blevet 
gjort  mørkt  i  den  store  Sal,  traadte  jeg  med  min  Ud- 
kaarne  under  Armen  ind  i  den  Loge,  hvor  Bestyrelsen 
havde  sin  Plads,  og  et  Øjebhk  efter  kom  efter  Aftale 
Poulsen  og  Tetens  ind  og  begyndte  strax  at  tiltale  min 
Dame  paa  en  højst  familiær  Maade,  som  om  de  kjendte 
hende  meget  nøje. 

Jeg  bad  dem  først  sindigt,  men  dog  med  høj,  be- 
stemt Røst,  om  at  være  fri  for  deres  Løjer,  hverken  min 

Dame  eller  jeg  kjendte  noget  til  dem,  de  tog  feil.  De 
brød  sig  imidlertid  naturligvis  Pokker  om  mine  Ind- 
sigelser og  bleve  blot  mere  og  mere  nærgaaende. 

Vort  Skjænderi  blev  efterhaanden  saa  højrøstet  og 
støjende,  at  det  vakte  almindelig  og  langtfra  behagelig 
Opmærksomhed  blandt  de  Nærmestsiddende,  og  da  de 
to  Forfølgere  tilsidst  endogsaa  greb  min  Ledsagerske  om 
Livet,  raabte  jeg  saa  højt,  jeg  kunde:  „Nej,  dette  her  gaar 
for  vidt,  det  er  jo  en  komplet  Skandale!  Er  der  ingen 
Medlemmer  af  Bestyrelsen  tilstede,  som  kan  beskytte  En 
mod  den  Slags  Fornærmelser?" 

Bleg  rejste  Formanden,  Direktør  He limann  sig  fra 
sin  Plads  og  spurgte,   hvad   der  var  paafærde. 

„Det  er  disse  to  Herrer,  som  i  længere  Tid  har  for- 
fulgt min  Dame  og  mig,"  svarede  jeg  i  saa  ophidset  en 
Tone,  som  jeg  kunde  opdrive.  „De  Herrers  Tilnærmelser 
har  efterhaanden  antaget  en  Karakter,  som  gaar  over 
alle  Grænser." 

Raadvild  stod  Hellmann  og  saae  sig  noget  hjælpeløst 
om,  saa  rejste  Holten  sig  bred  og  myndig  ved  hans  Side 
og  begyndte:     „Hvad  er  det  deroppe  .  .  ?" 

Videre  kom  han  ikke  i  den  paatænkte  Tordentale; 
thi  da  han  saae,  hvem  han  havde  at  gjøre  med,  bredte 
der  sig  et  fedt  Smil  paa  hans  Ansigt,  og  han  slog  om  i 
en  hel  anden  Tone,  idet  han  udbrød:  „Naa,  er  det  Jer, 
I  Spektakelmagere!"  Hvorpaa  hån  saa  fortsatte  til  Hell- 
mann: „Ja,  lad  De  bare  de  Skurke  selv  klare  den 
Historie!  Vi  skal  dog  ikke  gaa  i  Vandet  paa  deres 
Løjer!" 

Saa  satte  de  to  Bestyrelsesmedlemmer  sig  atter  ned, 

oi(  da  Tæppet  i  det  Sainnie  gik  op  for  Forestillingen, 
var  dette  lille  Intermezzo  forl)i. 

Det  mest  opsigtvækkende  Arrangement,  jeg  i  de 
glade  Dage  deltog  i,  var  dog,  da  Conrad  Møller,  Villiam 
Faber  og  jeg  paa  et  Karneval  kjørte  op  som  tre  sejge 
Frngtprangere  med  en  nøjagtig  kopieret  Appelsinvogn, 
trnkken  af  en  Hest,  rigtignok  tilhørende  Skaberak-Racen, 
men  i  høj  Grad  egnet  til  dette  Brug.  Ideen  til  dette 
dristige  Foretagende  var  min,  men  uden  Snedker  Olsens 
og  specielt  to  af  hans  Svendes  Hjælp  var  Tanken  ikke 
nær  bleven  realiseret  paa  saa  vellykket  en  Maade,  som 
den  blev;  og  at  der  er  særlig  Grund  til  at  fremhæve  de 
to  Sidstnævnte,  vil  Enhver  forstaa,  naar  han  erfarer,  at 
den  ene  Svend  var  Forkrop  af  Hesten,  medens  den  anden 
i  en  bekvem  krumbøjet  Stilling  holdt  sin  Kollega  om 
Livet  for  at  kunne  gaa  og  agere  Bagkrop,  —  de  havde 
det  ubetinget  mere  anstrængende  end  vi,  der  gik  og 
piskede  paa  „Kulen". 

Vi  begyndte  nede  i  Basargangen  med  at  kjøre  frem 
og  tilbage  og  udraabe  vore  dejlige  søde  Messina;  men  da 
Handelen  her  kun  gik  trevent,  eftersom  der  saa  tidligt 
paa  Aftenen  ikkun  opholdt  sig  faa  Karnevalsgjæster  paa 
dette  Sted,  bleve  vi  hurtigt  enige  om,  at  vi  maatte  op  i 
Salen.  Men  hvordan  skulde  vi  faa  den  tunge  Vogn  op 
ad  de  mange  Trapper?  Vi  grublede  et  Øjeblik  derover, 
men  saa  fandt  vi  paa  at  henvende  os  om  Assistance  til 
den  Skare  Opvartere,  der  endnu  ikke  havde  mere  travlt, 
end  at  de  stod  i  Basargangen  ved  Indgangsdørene  til 
Restaurationen  og  kastede  kritiske  Blikke  paa  Publikum 

rimeligvis    for   at    se,    hvad    de    kunde    taxere    Aftenens 
Indtægt  til. 

De  vare  nok  saa  villige  til  at  hjælpe  os,  og  saa  be- 
gyndte vi  paa  Opstigningen  ad  Pergolaens  Trapper.  Det 
var  et  drøjt  Arbejde,  meget  drøjt,  og  jeg  husker  endnu 
de  Tilstedeværendes  Forbauselse,  da  de  saae,  at  det  virkelig 
var  vor  Hensigt  at  slæbe  Vognen  op.  Der  stod  lige  ved 
Opgangen  et  Par  trivelige  Dominoer,  rimeligvis  et  Par 
opofrende  Forældre,  der  havde  deres  Børn  ude  at  more 
sig,  og  da  Herren  opdagede  vor  Hensigt,  udbrød  han 
højt  til  sin  Mage:  „Jeg  tror  minsæl,  de  vil  have  Vognen 
op  ad  Trappen!     De  er  jo  gale!     Hahaha!" 

Vi  kom  imidlertid  lykkeligt  op  og  ind  i  den  store 
Sal,  hvor  Dansen  for  en  Stund  standsede,  da  Alle  flokkede 
sig  om  den  mærkelige  Ekvipage,  og  her  gik  Handelen 
ret  godt  for  os.  Da  vi  efter  et  Ophold  her  atter  kjørte 
ud  i  Pergolaen,  begik  vi  for  at  animere  Kjøberne  den 
Fejl  eller  Uforsigtighed  at  bruge  det  den  Gang  gængse 
Udtryk,  at  Folk  selv  maatte  „rave"  i  Appelsinforraadet. 
Det  hjalp!  I  en  Haandevending  vare  vi  af  med  Appel- 
sinerne, —  men  desværre  glemte  Folk  at  betale. 

Der  blev  absolut  ikke  spundet  Silke  ved  dette  vort 
første  og  sidste  Frugtprangeri. 

Da  jeg  nærmede  mig  de  fyrretyve  Aar,  begyndte  jeg 
at  blive  kjed  af  Karnevalsvirksomheden,  mest  fordi  jeg 
mærkede,  at  mine  legemlige  Kræfter  ikke  længere  slog 
til  til  alt  det  Slid.  Det  er  jo  aldrig  behageligt  at  opdage, 
at  man  bliver  gammel;  men  ligefrem  trist  og  humor- 
betagende  bliver  det  at  komme  til  Erkjendelsen  heraf, 
naar   man  just   er  omgiven    af  Ungdom    og    Livsglæde. 

Og  saaledes  gik  dot  netop  mig:  forste  Gang,  jeg  i  mit 
Liv  mærkede,  at  jeg  ikke  var  ung  længere,  var  paa  et 
Karneval,  hvor  jeg  pludselig  opdagede  mig  selv  siddende 
som  Tilskuer  i  tom  Uvirksomhed,  —  jeg  følte  mig  et 
Øjeblik  saa  ene,  saa  usigeligt  ene,  midt  i  hele  den  glade, 
leende  Vrimmel.  Jeg  havde  den  Gang  aldrig  troet  at 
skulle  komme  til  at  opleve  Sligt,  og  jeg  vil  ikke  nægte, 
at  jeg  blev  betagen  af  en  underlig  benauende  Følelse. 

Jeg  besluttede  naturligvis  strax  aldrig  mere  i  mit 
Liv  at  gaa  paa  Karneval;  men  der  var  dog  heldigvis  saa 
megen  Ungdommelighed  tilbage  i  mig,  at  jeg,  da  det 
paafølgende  Karneval  oprandt,  gav  efter  for  mine  Ven- 
ners Overtalelser. 

Maaske  det  ogsaa  bidrog  en  hel  Del  til  at  give  mig 
Lyst,  at  jeg  af  en  elskværdig  Familie  af  mit  Bekj endt- 
skab  modtog  en  Indbydelse  til  Middag  umiddelbart  før 
Karnevalet,  hvor  et  større  Selskab  af  Herrer  og  Damer 
skulde  samles  i  deres  Kostumer  og  spise  sig  Karnevals- 
humør  til. 

Jeg  havde  jo  iforvejen  sagt  mine  Venner,  at  jeg 
følte  mig  for  gammel  til  mere  at  deltage  i  den  Art 
Lystigheder  og  selv  absolut  ikke  vilde  give  nogen  ko- 
misk Figur;  men  alligevel  var  deres  Forargelse  over- 
vættes stor,  da  de  saae,  at  mine  Udtalelser  havde  været 
saa  alvorligt  mente,  at  jeg  mødte  i  en  reglementeret 
bedemandsagtig  Domino.  Alle  Vegne  fra  blev  jeg  over- 
dænget med  de  mest  udsøgte  Ubehageligheder  i  Anled- 
ning af,  at  jeg,  den  forhen  saa  glade  Ungersvend,  var 
bleven  saadan  en  bedrøvelig  Erkefilister,  og  jeg  bed  fra 
mig,  saa  godt  jeg  kunde,   med  det  ikke  ukjendte  Argu- 

ment,  at  jeg  ikke  kunde  begribe,  at  ældre  fornuftige 
Mennesker  gad  gaa  og  maje  sig  saaledes  ud. 

Imidlertid  lagde  den  gjensidige  Animositet  sig,  efter- 
baanden  som  Maden  og  Vinen  blødgjorde  vore  Sind,  og 
paa  Slutningen  af  Maaltidet  herskede  den  sædvanlige 
blødsødne  Middagsstemning,  saa  vi  kom  godt  nok  ud  af 
det  sammen  i  den  Ghar-å-banc,  hvori  vi  kjørte  til 
Amaliegade. 

Saa  snart  vi  vare  komne  ind  i  Gasino,  listede  jeg 
mig  bort  fra  mit  Selskab  og  op  i  Theaterfoyeren,  hvor 
gamle  Hoppe nsach,  det  kongelige  Theaters  Frisør,  i  en 
Fart  lavede  mig  det  mest  tummelumske,  forfjamskede 
Spidsborgeransigt,  jeg  kunde  ønske  mig.  Jeg  trak  nu 
min  Domino  skjævt  paa,  iførte  mig  et  Par  hvide  Bom- 
uldshandsker  med  lange  Fingre  og  et  Uhyre  af  en  gam- 
mel Baret  med  en  forpjusket,  knækket  Strudsfjer,  som 
daskede  mig  ned  i  Pande  og  Øjne,  og  saaledes  udstyret 
var  jeg  bleven  forvandlet  til  Kjøbmand  Knaspersen  fra 
Helsingør,  der  var  kommen  ind  til  Karnevalet  med  sine 
syv  Døtre,  hvem  jeg  aldrig  kunde  finde,  da  de  stedse 
vare  løbne  bort  fra  mig,  hver  med  sin  Herre. 

Fra  den  store  Sal  til  den  lille,  fra  Pergolaen  til 
Basargangen  stormede  jeg  frem  og  tilbage,  kaldende  højt 
som  en  ængstelig  Kyllingemoder  paa  Eulalia,  Gharlotte, 
Amanda,  Lottemine,  og  hvad  jeg  ellers  gav  dem  for 
Navne,  medens  jeg  paaduttede  alle  Herrer,  at  de  havde 
danset  med  og  bortført  en  af  mine  Døtre,  og  klagede 
min  Nød  som  en  barnløs  Fader,  der  vilde  komme  for 
sent  til  Halv  tolv-Toget  til  Helsingør. 

I  Løbet  af  kort  Tid  fik  jeg  mange  Gange  syv  Døtre, 

I  hi  forsi  inoldle  alle  Damerne  fra  Middagsselskabet  sig 
som  mine  Pigeborii  —  nii  indsaae  de  pludselig,  hvor 
morsom  min  Domino  var  — ,  og  derpaa  præsenterede 
Masser  af  unge  Piger,  som  jeg  ikke  kjendte,  sig  hos 
deres  kjære,  elskede  Fader.  Jeg  var  nær  ved  at  blive 
overvældet  af  det  meget  Familieskab,  men  heldigvis  fandt 
jeg  paa  at  stifte  Partier  mellem  mine  Døtre  og  diverse 
unge  Herrer,  idet  jeg  betroede  vedkommende  Herre,  at 
den  og  den  af  mine  Døtre  havde  et  godt  Øje  til  ham  og 
saa  rædsomt  gjerne  vilde  danse  med  ham.  Jeg  aftalte 
saa,  at  vi  Alle  skulde  mødes  ved  Springvandet  præcist 
Klokken  elleve,  for  at  vi  kunde  naa  Toget;  men  hvem 
der  ikke  mødte,  var  Kjøbmand  Knaspersen  fra  Helsingør. 

Det  blev  min  sidste  Optræden  paa  et  Karneval,  og 
naar  jeg  selv  skal  sige  det,  synes  eg,  det  var  en  ganske 
flot  Maade  at  tage  Afsked  med  sit  aktive  Karnevalsliv  paa. 

Man  skulde  have  troet,  at  vi  Komitemedlemmer  efter 
alle  de  Anstrængelser,  vi  saadan  en  Dag  baade  officielt 
og  privat  havde  havt,  maatte  have  været  saa  udasede  og 
dødtrætte,  at  vi  jo  før  jo  hellere  saae  at  slippe  bort  fra 
Karnevalets  Tummel  og  hjem  i  Seng;  men  der  var 
tværtimod  Intet,  vi  nødigere  gjorde,  end  at  forlade  Casino. 

Om  det  skyldtes  en  vis  Ærgjerrighed  efter  —  som 
andre  Værter  —  at  holde  ud,  til  den  sidste  Gjæst  vai- 
gaaet,  eller  om  det  hidrørte  fra,  at  vi  i  Grunden  ikke 
kom  til  personligt  at  more  os,  før  vi  ved  Halvto-Tiden 
kom  ned  fra  den  gemytlige  Komitespisning  i  det  saa- 
kaldte  Prins  Ferdinands  Geheimekabinet  paa  første  Sal 
bag  ved  den  lille  Sal,  —  det  var  det  meget  vanskeligt 
at  afgjøre;   men   vist  er  det,  at  vi  aldrig  vendte  hjemad, 

før  Martssolen,  der  ellers  ikke  er  bekjendt  for  at  være 
nogen  udpræget  Morgenmand,  allerede  i  nogen  Tid  havde 
været  paa  Benene  —  eller  paa  Himlen,   hedder  det  vel. 

Vi  burde  have  skammet  os  over  en  saa  syndefuld 
Adfærd  —  det  sagde  i  det  Mindste  alle  ældre  Gnave- 
hoveder —  og  skjult  vor  Vanære  for  Verdens  Blikke; 
men  vi  gjorde  Intet  mindre,  vi  syntes  derimod  netop  at 
have  lidt  af  en  vis  Lyst  til  at  vise  Offenligheden,  hvilke 
Pokkers  Karle  vi  vare. 

Jeg  husker  saaledes,  da  vi  en  Morgenstund  Klokken 
henad  syv  kom  ud  fra  Casino  og  saae  en  af  Hinrichsens 
flade  Gartnervogne  holde  udenfor  for  at  afhente  Laur- 
bærtræerne og  de  andre  Dekorationsplanter,  at  vi  da  be- 
vægede Kusken  til  mod  en  rimelig  Drikkeskilling  at  kjøre 
os  op  til  Mokka-Meyer,  en  bekjendt  tarvelig  Morgenkafé 
paa  Østergade,  som  ogsaa  vendte  ud  til  Slagterboderne 
ved  Nikolai  Taarn.  Da  der  paa  Vognen  kun  fandtes  ét 
Sæde,  som  ikke  gav  Plads  til  mer  end  tre  Mand  —  og 
det  endda  kun  nødigt  — ,  maatte  de  andre  af  os  tolv- 
fjorten  Stykker  staa  op,  støttende  sig  med  Hænderne  til 
Formandens  Skuldre,  og  det  vil  maaske  forstaaes,  at 
denne  Befordringsmaade  vakte  en  Del  Opsigt  hos  de  tid- 
lige Morgenvandrere. 

Ved  en  anden  lignende  Lejlighed  bar  vi  os  endnu 
kaadere  ad.  Da  vi  som  den  sidste  Snes  Efternølere  pas- 
serede St.  Annæplads,  opdagede  en  af  os,  at  der  henne 
ved  Kvæsthusbroen  laa  en  lille  Bugserdamper,  som  alt 
havde  Dampen  oppe. 

Vi  styrede  hen  til  den  og  indledede  Underhandlinger 
med  Føreren  om,   hvor  meget  det  kunde  koste  at  blive 

sejlet  op  til  Hojbro.  Manden  var  meget  rimelig  i  sine 
Fordringer  —  det  morede  ham  øjensynligt  at  faa  en  saa 
sjælden  Passagerbesætning  — ,  og  vi  steg  ombord. 

En  Stund  sejlede  vi  og  glædede  os  over  den  friske 
Morgenstund;  men  saa  bleve  vi  enige  om  at  kaste  Over- 
tøjet, saa  at  vi  stod  der  i  vore  Karnevalsdragter. 

Paa  Dampskibene  ved  Havnegade  vare  Kularbejderne 
allerede  begyndte  paa  deres  Lossen  og  Laden  og  jumpede 
bredskuldrede  og  sortsmudsede  frem  og  tilbage  over  de 
høje  Løbebroer  med  Tønden  mellem  sig;  men  hvor  vi 
kom  frem,  holdt  de  maabende  inde  med  Arbejdet  eller 
vare  ved  af  Forbauselse  at  gaa  paa  Hovedet  ned  i 
Lasten  over  at  se  en  Samling  Jockeyer,  Arabere,  Klowner, 
Zouaver,  o.  s.  v.  sejle  op  ad  Havnen.  De  gjættede  sik- 
kert paa,  at  det  var  et  tilrejsende  Beriderselskab,  en  om- 
vandrende Zigeunertrup  eller  en  lignende  Gøglerflok,  som 
paa  denne  aparte  Maade  holdt  sin  Entré  i  Byen. 

Fra  nogle  Skibe  bleve  vi  mødte  med  ironiske  Latter- 
salver og  grovkornede  Tilraab,  som  just  ikke  vare  be- 
regnede paa  at  rose  eller  smigre  os,  men  fra  andre  hilstes 
vi  med  forstaaende,  gemytlige  Hurraraab,  som  fik  den 
søvnige  Politibetjent,  der  uoplagt  i  Morgenkulden  patrouil- 
lerede  inde  i  Havnegade,  til  at  vaagne  op  i  Haab  om  at 
faa  Stof  til  en  Rapport. 

Og  med  den  stolte  Bevidsthed  at  have  ladet  ogsaa 
disse  Folk  skimte  lidt  af  Karnevalets  Herligheder  skiltes 
vi  fra  hverandre,  da  vi  steg  i  Land  ved  Højbro;  vi  skiltes 
hurtigt,  da  vi  frygtede  for,  at  den  Jubel,  vi  vakte  blandt 
Gammelstrands  tungerappe,  bredbarmede  Kvinder,  skulde 

stige    til    en    hel,    mere    smigrende    end    lovmedholdelig 
Ovation. 

Saa  listede  vi  hjem,  hver  for  sig  yderst  flov  og  flad; 
thi  lige  saa  „rask"  det  er  for  unge  Mennesker  at  blive 
bemærket  og  vække  Opsigt,  naar  der  handles  i  over- 
givent Fællesskab,  lige  saa  nedslaaende  og  forknyttende 
er  det,  naar  man  optræder  solo.  Saa,  men  ogsaa  først 
saa  ønsker  man,  at  man  var  vel  hjemme,  og  er  ikke 
langt  fra  at  forbande  de  dumme  Karnevaler. 


V. 
-Paa  Sangforeningsiur. 


D 


a  en  for  mig  selv  nogenlunde  fyldestgj ørende  Om- 
tale af  min  Deltagelse  i  Studenterlivet  ikke  er  mulig 
uden  tillige  at  berøre  de  glade  Minder,  jeg  har  fra  min  Med- 
virkning i  Studenter-Sangforeningens  Tjeneste  og  da  sær- 
ligt fra  dens  Pinseture,  tillader  jeg  mig  her  som  et  Supple- 
ment at  aftrykke  en  Beretning,  som  jeg  efter  Opfordring 
skrev  til  det  Festskrift,  Sangforeningen  udgav  i  Anledning 
af  sit  halvhundrede  Aars  Jubilæum  i  Aaret  1889. 


Mine  Forventninger  til  Aarhusturen  i  Maj  1871  vare 
ikke  smaa;  jeg  havde  jo  været  med  før,  nemlig  paa  Born- 

holmstiiren,  hvor  min  Værts  unge,  smukke  Datter  havde 
hroderet  de  nydehgste  Morgen-Halvtøfler  til  mig  og  min 
Husfælle,  nuværende  Overretssagfører  Ernst  Dahl,  hvad 
der  fik  os  To  til  begejstrede  at  erklære,  at  vi  vilde  ligge 
med  Tøflerne  om  Natten,  en  Ytring,  der  syntes  at  tyde 
paa,  at  det  Erotiske  ikke  alene  ligger  for  Primotenorer, 
men  endogsaa  kan  naa  ned  til  Sekundbasser.  Fra  Born- 
holms- og  fra  Møensturen  kjendte  jeg  det  Liv  og  det 
Humør,  der  raadede  paa  disse  Ture,  skattede  det  sjældne 
Kammeratskab,  der  forbandt  Gamle  og  Unge  i  Sang- 
foreningen som  i  ingen  anden  Forening,  og  havde  Re- 
spekt for  Musikens  Magt,  som  kunde  faa  vor  unge,  løs- 
slupne Kaadheds  højtgaaende  Bølger  dæmpede  i  et  Nu 
og  ledede  ind  i  Disciplinens  rolige  Vande.  Jeg  erindrede 
de  fuldttonende  Hurraraab,  som  saa  ubedragehgt  sagde 
deres  Velkommen  til  os  —  eller  vel  rettere:  til  de  for- 
ventede glade  Dage,  og  jeg  glædede  mig  til  atter  at  se 
de  adstadige  Provinsbeboere,  efter  at  de  i  Begyndelsen 
saa  at  sige  havde  tabt  Vejret  ved  Synet  af  de  Højder, 
hvorpaa  vor  vilde  Lystighed  tumlede  sig,  lidt  efter  lidt 
mande  sig  op  og  stige  op  til  de  samme  Tinder. 

Til  Alt  dette  føjede  der  sig  for  Aarhusturens  Ved- 
kommende det  fornøjelige  Faktum,  at  jeg  vidste,  jeg  vilde 
komme  til  at  bo  saa  godt,  som  ønskes  kunde,  idet  Konsul, 
Redaktør  Mørck  havde  indbudt  Villiam  Faber,  Peter 
Hansen,  Conrad  Møller  og  mig  til  at  være  hans  Gæster. 
Da  mine  tre  Venner  stedse  i  Sangforeningen  havde  ud- 
mærket sig  mere  ved  deres  Sange  end  ved  deres  Sang, 
indsaae  vi  klogeligt  strax,  at  det  ikke  saa  meget  var  det 
Musikalske,  vi  skulde  lægge   Hovedvægten   paa,   og  med 

klædelig  Beskedenhed  erkjendte  vi  dette  ved  fra  første 
Færd  at  antage  Navnet  „den  gale  Kvartet"  i  Modsæt- 
ning til  „den  rigtige  Kvartet"  o:  Chr.  Møller,  Guld- 
berg, Tolderlund  og  Chr.  Lund. 

Den  27.  Maj  samledes  vi  lykkelige  Aarhusfarere  i 
et  Antal  af  c.  70  Sangforeningsmedlemmer  paa  Jern- 
banestationen. 

Hvorfor  i  Alverden  vi  skulde  gjøre  Turen  til  Aar- 
hus ad  den  lange  Jernbanerute  fremfor  ad  Søvejen,  var 
os  en  Gaade.  Der  gives  jo  onde  Tunger  alle  Vegne,  og 
vore  onde  Tunger  ymtede  noget  Fordægtigt  om,  at  vor 
Økonomidirektør,  Kaptajn  Collin  Lundh,  i  sin  Egen- 
skab af  Inspektør  for  Landeveje  ikke  plaskede  saa  hus- 
vant til  Vands  som  til  Lands.  Men  dette  var  naturligvis 
kun  en  lav  Insinuation;  meget  snarere  gik  vi  landværts 
af  Hensyn  til  Rasmussen,  vort  gamle  Bud,  for  hvem 
enhver  Sørejse  var  et  eneste  langt  Offer.  Naa  altsaa: 
vi  mødtes  ude  paa  Jernbanestationen,  og  det  i  den  aarle 
Morgenstund,  thi  dengang  afgik  Morgentoget  Kl.  7,  en 
ganske  urimelig  tidlig  Tid  for  os  unge  Studenter,  der  i 
Forventning  om  Turens  Glæder  havde  glemt  alle  vore 
gyldne  Forsætter  om  at  gaa  voldsom  tidligt  til  Sengs  den 
foregaaende  Aften. 

Allerede  halv  syv  begyndte  de  præcise  at  komme, 
og  saa  stillede  de  sig  op  foran  Bygningen,  spejdende  ud 
over  Pladsen  efter  de  ventede  Kammerater,  som  efter- 
tiaanden  mødte  op  fra  Højre  og  Venstre  med  Rejsetasken 
om  Halsen,  Plaiden  over  Skulderen  og  Kufferten  i  Haan- 
den,  det  sidste  Stykke  Bagage  saa  lille  som  muligt  — 
NB.  efter  givet  Paalæg.    Enkelte  vare  jo  nok  lidt  morgen- 

gnavne,  men  det  fortog  sig,  blot  de  et  Øjeblik  havde 
været  i  Vennernes  Klynge. 

Som  sædvanlig  foer  „Kaptajnen"  kommanderende 
og  arrangerende  om  inde  i  Forsalen.  Han  bar  den  om- 
fangsrige Dokument-  og  Pengetaske  dinglende  paa  Maven, 
havde  Studenterhue  paa  Hovedet,  hvor  den  altid  sad  saa 
underligt,  som  om  den  ikke  passede  ham,  var  allesteds- 
nærværende og  besvarede  de  utrolig  mange  og  utrolig 
urimelige  Spørgsmaal  med  et:  „Ja,  det  skal  jeg  nok 
sørge  for." 

Kassereren  foer  ogsaa  om  som  en  svag  Kopi,  men 
ham  fandt  vi  Unge  nok  noget  vigtig,  —  han  var  jo  jævn- 
aldrende med  os.  Henne  i  et  Hjørne  stod  Sangforeningens 
store  lysegraa  Kasser,  fuldt  pakkede  med  Sangbøger,  Pro- 
grammer og  Viser,  og  ved  dem  holdt  gamle  Rasmussen 
Vagt  som  en  ærværdig  Standartentråger,  støttet  til  Fane- 
stangen. 

Minut  for  Minut  stiger  Sangerskaren  i  Antal.  Af  og 
til  høres  der  et  Hurra  fra  Klyngen  foran  Bygningen;  det 
er  en  af  Foreningens  Notabiliteter,  der  kommer  kjørende. 
Rundt  om  summe  Samtalerne,  om  hvor  man  vil  komme 
til  at  bo,  om  der  skal  være  et  eller  to  Baller,  om  hvor 
mange  Skjorter  man  har  med,  o.  s.  v.,  o.  s.  v.  Og  saa 
udtales  der  højrøstet  Frygt  for,  at  en  endnu  ikke  ind- 
truffen Kammerat  naturligvis  kommer  for  sent,  det  Bæst! 

Dog  —  Bæstet  kommer,  vi  ere  fuldtallige.  Saa  lyder 
Signalet  til,  at  vi  skulle  til  Vogns,  og  under  et  ubeskrive- 
ligt Staahej  for  at  komme  til  at  sidde  sammen  sker  Ind- 
stigningen. 

Naa,  endelig  bleve  vi  da  godt  bænkede;  saa  lød  Loko- 

motivets  Pihon.  Togføreren  satte  sin  Maskine  i  Gang,  og 
vi  lod  vor  Kaptajn  sdtta  maschinen  Igång.  Og  saa  be- 
gyndte Kjørslen  gjenneni  Sjælland;  allerede  inden  vi  for- 
lod Kjobenhavns  Grund,  begyndte  de  gyseligste  Ordspil 
og  frygteligste  Brandere  under  bifaldende  Latter  og  kla- 
gende „Uh"er  at  kastes  om  som  Fjerbolde  fra  Mand  til 
Mand,  og  saaledes  vedblev  det  lige  til  Korsør. 

Efter  en  let  Frokost  paa  Dampskibet  over  Store  Bælt 
improviseredes  en  Forestilling  paa  et  Mester-Jakels  Theater, 
hvilket  meget  nemt  lavedes  ved,  at  Bundbrædderne  i  den 
øverste  Køje  toges  ud,  saa  de  Agerende  nok  saa  bekvemt 
stod  i  underste  Køje  og  kun  præsenterede  Overkroppen 
i  øverste  Køjes  Aabning.  Skuespillerne  vare  Fr.  Philip- 
sen, nuværende  Undernotar,  som  den  smukke  Madam 
Lisette,  Conr.  Møller  og  jeg  som  Manden  og  hendes  Til- 
beder. Texten  oplæstes  af  Villiam  Faber;  hvad  denne 
gik  ud  paa,  erindrer  jeg  ikke,  derimod  husker  jeg  godt, 
hvad  den  i  Stykket  forekommende  Krukke  var  for  et 
Møbel. 

Paa  Turen  gjennem  Fyen  vare  vi  Alle  enige  om,  at 
vi  skulde  hvile  os  og  se  at  faa  en  Kile  Lur.  I  den  An- 
ledning haglede  det  værre  end  nogensinde  med  Vrøvle- 
brandere, og  da  ved  Odense  Station  en  Velhaver  fandt 
paa  at  kjøbe  en  større  Ladning  Albani-Øl,  som  vi  trans- 
porterede med  os,  det  første  Stykke  Vej  i  en  Ølkurv, 
senere  i  vore  Maver,  maatte  enhver  Tanke  om  Hvile 
opgives. 

Paa  Banegaarden  i  Fredericia  spiste  vi  til  Middag. 
Vi  fik  forloren  Skildpadde,  —  det  fik  vi  altid  paa  slige 
Ture,  altid!     De  føromtalte  onde  Tunger  sagde,  at  det 

var  Kaptajnens  Livret.  Det  var  allenfals  en  meget  for- 
nuftig Livret,  thi  den  strammede  os  op,  saa  vi  med 
friskt  Mod  atter  tog  fat  paa  den  os  ikke  længere  ukjendte 
Jernbanekjørsel. 

Ved  en  lille  Station  etsteds  i  Jylland  døbtes  den  Kupé, 
i  hvilken  vor  Dirigent  Axel  Liebmann,  Chr.  Lund,  Tolder- 
lund og  Christopher  Møller  samt  den  gale  Kvartet  sad, 
til  den  sindssvage  Kupé,  og  Grunden  hertil  var  følgende. 
I  sidste  Øjeblik  kom  en  velnæret  Bondekone  styrtende 
til  og  vilde  absolut  ind  i  Kupéen.  Jeg  stod  paa  Trinet 
og  søgte  forgæves  at  gjøre  Konen  det  forklarligt,  at  det 
ikke  lod  sig  gjøre.  Hun  var  imidlertid  ikke  til  at  faa 
fra  sit  Forsæt,  og  saa  fandt  jeg  paa  den  Udvej  at  sige 
hende,  at  hun  ikke  skulde  gjøre  det  for  sin  egen  Skyld, 
da  det  var  nogle  stakkels  Fyre,  jeg  kjørte  op  med  til 
Aarhus  til  Anstalten  der,  hun  nok  kj endte.  Jeg  maa 
ikke  have  sagt  det  tilstrækkeligt  overbevisende,  thi  Konen 
vilde  selv  forvisse  sig  om  Sagen  og  steg  op  paa  Trinet 
for  at  kaste  et  Blik  ind  i  Kupéen.  Da  hun  imidlertid 
fik  Øje  paa  syv  skrækkeligt  fortrukne,  skelende  og  skjæve 
Ansigter  og  samtidig  hørte  et  infernalsk  Hyl,  tumlede 
hun  af  Rædsel  tilbage  og  flygtede  med  et  forfærdet  „Ih, 
jøsses  Kors  bevares!"  bort  fra  den  sindssvage  Kupé. 

Klokken  halv  seks  ankom  vi  til  vort  Bestemmelses- 
sted, dygtigt  medtagne  og  trætte,  det  kan  jo  ikke  nægtes. 
Vore  respektive  Værter  trakterede  os  imidlertid  med  saa 
solide  Diner'er,  at  Trætheden  snart  var  jaget  paa  Flugt. 
En  anden  Følge  af  disse  private  Middage  var  den  ikke 
saa  heldige,  at  flere  af  Sangerne  kom  for  sent  til  den 
Prøve,    som    vi    Kl.    9    holdt    i    Haandværkerforeningens 

Festsal,  og  hvortil  Værter  og  Værtinder  vare  indbudte, 
hvorfor  Efternolerne  af  Dirigenten  og  de  Ældre  traktere- 
des med  diverse  alvorlige  Røfler  som  et  Slags  Poiisse 
café  ovenpaa  Middagen. 

Sondag  Formiddag  vare  vi  Gjæster  saadan  en  Slags 
Privatejendom  for  vore  Værter;  Syvsoverne  iblandt  os 
bleve  liggende  og  naaede  knapt  at  komme  op  til  Fro- 
kost, men  de  mere  livlige  kunde  ses  gjøre  Runde  i  Byen 
for  at  tage  dens  Mærkværdigheder  i  Øjesyn,  førte  om  af 
deres  Værtfamilier  saaledes,  at  de  mere  satte  Sangere 
gik  i  Spidsen  med  Fader  og  Moder  og  vare  ved  at  dreje 
Hovederne  af  Led  for  at  se  den  Bygning  der  og  den 
Bygning  her,  medens  de  ungdommelige  Studenter  vankede 
bagefter  med  Døtrene  og  ogsaa  vare  ved  at  faa  Hovederne 
fordrejede,  men  af  en  ganske  anden  Grund. 

Klokken  tolv  samledes  vi  med  Værter  og  Værtinder 
paa  ^Skolehakken''  for,  som  det  hed  i  Programmet,  at 
foretage  en  Spaseretur  ad  den  nye  Kystvej  til  „Riis 
Skov"".  Det  var  en  trykkende  Hede,  og  det  Hele,  jeg 
erindrer  om  den  Udflugt,  er,  at  jeg  aldrig,  hverken  før 
eller  senere,  har  set  en  Spaseretur,  der  saa  Uvagtig  lig- 
nede en  Kjøretur.  Tilhørerkredsen  i  Riis  Skov  var  saa 
stor,  at  vi  maatte  rykke  ud  i  det  Fri,  og  tilmed  kom  der 
stadig  nye  Tilhørere  til,  saa  Komitéen  tilsidst  maatte 
afbryde  vore  Præstationer,  for  at  vi  dog  kunde  beholde 
en  lille  Rest  af  vore  Stemmemidler  tilovers  til  Koncerten, 
som  skulde  afholdes  Klokken  sex,  og  hvor  Hartmanns 
Indvielseskantate  var  Glansnumeret,  som  vakte  stor- 
mende Bifald.  Efter  Koncerten  var  der  en  Sexa,  hvor 
foruden   den  gamle  Kvartet  Fr.  Philipsen  gjorde  megen 

Lykke  med  saavel  Tenor-  som  Sopranarier  af  C.  J.  Han- 
sens forskjellige  Parodioperaer.  Som  Tegn  paa,  hvor 
loftet  Stemningen  efter  Sexaen  var,  kan  jeg  huske,  at 
der  skete  det  Vidunderhge,  at  et  Medlem  af  Sangfor- 
eningen af  egen  Magtfuldkommenhed  gjorde  en  Aarhus- 
horger  til  Dannebrogsmand,  idet  Vedkommende  af  Be- 
gejstring over  Konsul  Bro  ges  Gjæstfrihed  og  Jovialitet 
udnævnte  ham  til  for  Fremtiden  at  hedde  Danne-Broge. 
Om  det  var  denne  smigrende  Udnævnelse,  der  fik  Man- 
den til  efter  Festens  Slutning  at  give  et  dundrende  Cham- 
pagnegilde hjemme  hos  sig  selv,  skal  jeg  ikke  kunne 
sige,  men  vist  er  det,  at  han  gjorde  det,  og  at  Følgen 
blev,  at  vi  henad  Morgen  højligt  „lifvade^^  vandrede  hjem 
og  gjorde  mange  Uordener  paa  Gader  og  Stræder.  Med 
Nød  og  næppe  fik  vi  afholdt  nogle  Kammerater,  som 
vare  blevne  opmærksomme  paa  et  Skilt  med  Indskrift 
„Lazarus,  Kjøbmand",  fra  at  opvække  Lazarus,  og  lige 
saa  stort  Besvær  kostede  det  lidt  efter,  da  vi  passerede 
en  Kjøbmand  Spliid,  at  faa  dem  fra  at  vække  Sphid. 
Paa  et  lille  Torv  —  jeg  tror,  det  hedder  Fisketorvet  — 
fandt  vi  paa  Alle  at  lægge  os  plat  ned  paa  Brostenene. 
Efter  saa  mange  Aars  Forløb  er  det  mig  ganske  umuligt 
at  indse  det  Morsomme  heri,  men  sikkert  er  det,  at  vi 
dengang  fandt  det  uhyre  vittigt.  Af  samme  Anskuelse 
syntes  dog  ikke  en  kort  efter  ankommende  Politibetjent 
at  være,  da  han  meget  barskt  spurgte:  „Hvad  Fanden 
bestiller  De  der?"  Som  Svar  herpaa  vidste  jeg  ikke 
bedre  at  sige  end:  „Tys,  tal  ikke  saa  højt!  Vi  er  døde!" 
Et  Øjeblik  imponerede  denne  Oplysning  ham,  men  han 
forstod    ikke    Spøg,    tilkaldte   med    lydelig  Piben   et  Par 

Kolleger,  og  det  \ar  kun  med  stor  Møje,  at  vi  slap  for 
at  blive  anholdte  og  fremstillede  for  Byens  Politimester, 
hvad  der  forøvrigt  vilde  have  været  et  højst  fornøjeligt 
Gjensyn,  da  vi  for  et  Par  Timer  siden  vare  skiltes  i  Fryd 
og  Gammen  fra  denne  højtstillede  Embedsmand,  den  elsk- 
værdige og  gemytlige  Politimester  Hammerich,  Medlem 
af,  om  ikke  Formand  i  den  Komité,  der  tog  sig  af  os 
Sangere. 

Allerede  Klokken  ni  næste  Morgen  skulde  vi  paa 
Skovtur  til  „Marselisborg"  Skov,  og  det  var  ikke  noget 
let  Arbejde  for  vor  brave  Vært,  Konsul  Mørck,  at  faa 
os  vækkede;  navnlig  var  Peter  Hansen  meget  ufremkom- 
melig, da  han  argumenterede  som  saa,  at  Vogntoget  nok 
ventede  paa  ham,  da  det  var  ham,  der  skulde  holde 
Festtalen  ved  Frokosten  i  Skoven.  Endelig  fik  Mørck  os 
dog  ud  af  Fjerene,  og  under  vor  Paaklædning  passerede 
følgende  lille  Episode. 

Mørck  havde  været  saa  opmærksom  at  sende  en 
ganske  ung  Barbersvend  over  paa  vore  Værelser,  for  at 
denne  kunde  betjene  Peter  Hansen  og  Faber.  Conrad 
Møller  og  Peter  Hansen  vare  færdige  med  deres  Toilette 
og  ilede  over  til  MorgenkafTen,  og  saa  faldt  det  mig, 
der  imidlertid  ogsaa  var  kommen  i  Tøjet,  ind  at  spille 
min  Ven  Villiam  Faber  et  Puds.  Medens  Faber  var  i 
Færd  med  at  forfriske  sine  Tømmermænd  med  diverse 
Dukkerter  i  Vandfadet,  kaldte  jeg  den  unge  Barbersvend 
ind  i  det  andet  Værelse  og  betroede  ham  hviskende,  at 
jeg  var  Læge,  og  at  Faber  var  en  Patient,  jeg  skulde 
ud  med  paa  Sindssygeanstalten. 

Den  unge  Mand  blegnede,   da  jeg  erklærede,  at  jeg 

var  nødt  til  at  gaa  et  Øjeblik.  Han  vilde  holde  mig  til- 
bage; men  jeg  beroligede  ham  med,  at  Faber  var  meget 
skikkelig,  naar  man  blot  ikke  sagde  ham  imod,  men 
sagde  ja  til  Alt,  hvad  han  sagde;  og  saa  gik  jeg  over  til 
Kaffebordet  og  fortalte  Historien  der.  Et  Kvarters  Tid 
efter  stillede  Faber  ogsaa.  Han  saae  underlig  forvildet 
ud,  gik  lige  hen  til  Mørck,  slog  i  Bordet  og  sagde  meget 
højt  og  meget  afgjort:  „Du,  Mørck!  Den  Barbersvend, 
han  er  F.  t.  m.  gal,  for  han  sagde  ja  til  Alt,  hvad  jeg 
sagde,  selv  det  mest  Vanvittige!" 

Med  Værter,  Værtinder  og  en  talrig  Skare  Deltagere 
steg  vi  til  Vogns  ved  Ridehuset,  men  der  var  gaaet 
næsten  en  Time  over  det  fastsatte  Klokkeslet,  da  det 
uoverskueligt  lange  Vogntog  satte  sig  i  Bevægelse  ad 
Marselisborg  og  Skaade  Skov  til.  Denne  Kjøretur  var 
vel  nok  Glanspunktet  i  Festen.  Luften  var  saa  henrivende 
foraarsfrisk,  ude  fra  det  aabne,  blaa  Hav  smøgede  en 
let  Brise  ind  og  forjog  Tungheden  fra  Hovederne,  Skoven 
var  pyntet  til  Festen  i  sin  sarte,  lysegrønne  Jomfrudragt, 
og  Solen  skinnede  mildt  og  blidt  og  generede  os  ikke 
med  alt  for  stikkende  Straaler,  og  selv  om  den  vilde 
have  prøvet  paa  det,  vilde  det  ikke  have  nyttet  den 
noget,  den  kunde  umuHgt  have  trængt  igjennem  de  Støv- 
skyer, som  den  lange  Vognrække  hvirvlede  op.  Ved  et 
Sted  i  Skoven  med  det  stolte  Navn  ,,Ørnens  Rede"  skulde 
Frokosten  holdes,  og  den  blev  storartet  munter  og  hygge- 
lig; den  vellykkede  Sammenkomst  mindes  paa  en  Maade 
(iudnu  der  paa  Stedet,  idet  den  aabne  Plads  her  har  om- 
byttet sit  oprindelige  romantiske  Navn  med  den  mere 
prosaiske    Benævnelse:    ,, Studenterhøj en'^ .      I    større    og 

iiiiiulre,  livlige,  brogede  Klynger  lejrede  man  sig  her  i 
Græsset,  og  Indholdet  af  de  velfyldte  Kurve  hlev  serveret 
af  Husmødrene,  assisterede  af  de  unge  Piger,  der  atter 
havde  en  højst  beredvillig,  men  undertiden  dog  noget 
generende  Assistance  af  de  unge  Studenter.  I  den  lystigste 
Stemning  blev  der  spist,  under  høje  Tilraab  drak  Nabo- 
selskaberne med  hinanden,  og  hver  af  os  Sangere  syntes, 
han  havde  det  bedst  i  sin  Kreds,  hvad  man  kunde  slutte 
sig  til  af  de  hinanden  krydsende  Spørgsmaal  og  Svar, 
som  f.  Ex.:  „Har  I  røget  Lax  ovre  hos  Jer?"  —  »Nej, 
men  vi  har  Kalkunsteg!  Har  I  det?",  o.  s.  v.  Og  til- 
sidst  endte  det  med,  at  det  ene  Selskab  gjorde  Visit  hos 
det  andet  og  fik  et  Glas  Vin  her  og  et  Stykke  Kage 
der,  —  og  der  blev  gjort  mange  Visiter. 

Saa  lød  Kaldet:  „San-g-e-re!"  over  Pladsen,  vi  slog 
Kreds  om  vor  Dirigent,  Axel  Liebmann,  afsang  en  af 
P.  H.  skreven  Sang  og  endte  saa  naturligvis  med  at 
give  en  hel  lille  Koncert  tilbedste.  Da  denne  var  forbi, 
opsøgte  Hver  igjen  sit  Selskab;  nogle  Partier  vandrede 
ind  i  Skovens  Dyb,  andre  diverterede  sig  med  at  foretage 
halsbrækkende  Nedstigninger  ad  den  stejle  Skrænt  med 
det  glatte,  fjorgamle  Græs,  og  atter  andre  bleve  paa  Stedet 
og  legede  „Enkemand"  og  andre  uskyldige  Lege,  —  Pante- 
lege saae  jeg  i  det  Mindste  ingen  af!  ..^• 

Paa  dette  Tidspunkt  indtraf  der  følgende  lille  Begiven- 
hed, som  tog  sig  ret  kuriøs  ud.  Conrad  Møller  og  jeg 
havde  paa  Turen  opfundet  et  Sprog,  som  vi  kaldte  det 
nyzeelandske,  og  som  det  i  og  for  sig  ikke  var  saa  over- 
dreven vanskeligt  at  blive  perfekt  i,  al  den  Stund .  det 
kun  bestod  i  at  brøle  saa  højt  og  saa  uartikuleret  som 


140 

vel  muligt.  Naa,  der  var  imidlertid  flere  af  Kammeraterne, 
der  fandt,  at  det  lød  morsomt,  og  som  derfor  nu  op- 
fordrede os  til  for  et  større  Publikum  at  optræde  som  de 
to  Vilde.  Lejligheden  var  saa  bekvem,  som  ønskes  kunde, 
idet  der  paa  selve  Pladsen  stod  et  lille  Telt,  som  Land- 
skabsmaler Fritz  benyttede,  naar  han  tog  Studier  her- 
ude. Conrad  Møller  og  jeg  stred  længe  imod,  men  for- 
gæves, og  tilsidst  bleve  vi  trængte  ind  i  Teltet  af  Publi- 
kum, der  utvivlsomt  ventede  sig  noget  yderst  Under- 
holdende. Vi  To  vare  flove  over  Situationen,  da  vi  Litet 
havde  at  byde  paa,  men  saa  fandt  vi  paa  Raad.  Vi  fik 
Axel  Liebmann  og  Villiam  Faber  til  at  agere  Udraabere, 
under  Paaskud  af  at  opholde  Folk,  medens  vi  gjorde  os 
i  Stand.  Medens  de  To  nu  udfoldede  deres  Vittighed  i 
den  bekjendte  Stil:  „V'sartig,  mine  Ærede,  Fremstilling  af 
to  vilde  Ny-Zeelændere  fra  Ny-Zeeland  i  Kalifornien, 
aldrig  før  set  her  paa  Pladsen,  som  taler,  synger  og 
danser  paa  deres  Modersmaal  ...  o.  s.  v.",  fd<:  Conrad 
Møller  og  jeg  med  stort  Besvær  halet  to  af  de  Pæle, 
hvormed  Teltets  Bagvæg  blev  fastholdt,  op  og  listede  os 
paa  Maven  ud  af  den  frembragte  Aabning.  Ad  en  Om- 
vej sneg  vi  os  hen  i  Udkanten  af  Publikum  og  hørte  os 
selv  berømme  af  vore  Udraaber- Venner.  Tiden  faldt 
imidlertid  baade  disse  og  den  ikke  saa  lille  Tilskuerkreds 
lang,  og  da  Liebmann  saae  ind  i  Teltet  og  i  sin  Over- 
raskelse over  at  finde  dette  tomt  faldt  saa  meget  ud  af 
sin  Rolle,  at  han  udbrød:  „De  er  stukne  af,  de  Tyve- 
knægte!", antog  Scenen  en  vis  Lighed  med  Forevisnings- 
scenen  i  ^^Recensenten  og  Dyret^^,  uden  at  det  dog  gik 

saa  vidt,  al  lian  havde  nogen  Grund  til  at  sige:  „Die 
Leute  wollen  niich  banken!" 

Hjenikjorselen  var  i  højeste  Grad  livlig,  og  de  gode 
Aarhusianere,  som  ikke  selv  havde  været  med,  ere  sikkert 
blevne  noget  forbausede  over  den  Maade,  vi  kom  hjem 
paa.  I  alt  Fald  gjælder  dette  utvivlsomt  for  vor  Vogns 
Vedkommende;  vi  vare  nemlig  komne  til  at  kjøre  med 
Politimester  Hammerich,  og  Klokken  halvfire  om  Efter- 
middagen kunde  hans  Ekvipage  ses  at  rulle  op  for  hans 
Dør,  medens  Frederik  Philipsen  stod  med  et  Ben  paa 
Ryggen  af  hver  af  de  ganske  vist  ikke  rebelske  Heste 
og  under  højrøstede  „Hej!  .  .  .  Hop!  .  .  .  Allez!"  gav 
det  dengang  ikke  ubekjendte  Cirkusnumer:  den  romerske 
Athlet  paa  de  to  Heste. 

Klokken  halv  sex  gav  Sangforeningen  Koncert  i 
det  store  Ridehus.  Entréen  hertil  var,  for  at  give  mindre 
bemidlede  Lejlighed  til  at  høre  vore  Studentersange,  sat 
meget  lavt,  og  der  var  da  ogsaa  over  800  Mennesker 
til  Stede.  Sangforeningen  er  maaske  saaledes,  naar  Alt 
kommer  til  Alt,  den  egenlige  Opfinder  af  de  populære 
Koncerter. 

Om  Aftenen  Klokken  ni  var  der  stort  Bal  i  Poli- 
hymnias>  Lokale.  Trods  den  tropiske  Varme  gik  Dansen 
livligt,  man  fornyede  sine  Bekjendtskaber  fra  om  Formid- 
dagen, man  gjorde  Kur,  skaffede  sig  hævngjerrige  Ri- 
valer paa  Halsen,  —  —  Nej  stop!  At  beskrive  et  Bal 
i  en  Provinsby,  hvor  Sangforeningen  er  Gjæst,  det  turde 
dog  være  for  overflødigt! 

Næste  Formiddag  Klokken  elleve  tiltraadte  vi  Hjem- 
rejsen, naturligvis  landværts.     Opholdet  i  Aarhus   havde 

ikke  gjort  vor  „Kaptajn"  sø  ...  om  Forladelse,  jeg  mener 
vort  gamle  Bud  Rasmussen  søstærk.  Det  var  Synd  at 
sige,  at  vi  gjorde  Indtryk  af  at  være  udmattede.  Humøret 
var  lige  saa  ellevildt  som  paa  Udturen,  og  vi  i  den 
sindssvage  Kupé  afsendte  det  ene  Telegram  efter  det 
andet  til  de  Venner,  vi  nys  havde  erhvervet  os  i  Aarhus. 
Som  Exempel  paa  Arten  kan  anføres  det  Par  Linier,  vi 
sendte  til  Dr.  Glæsel,  der  sammen  med  sine  unge  Sted- 
sønner, Brødrene  Ri  som,  havde  vist  os  saa  megen  Gjæst- 
frihed : 

„Her  bor  Risom,  her  bor  Glæsel, 
alt  det  Andet  er  kun  Fjas!" 

I  Nyborg  overraskedes  vi  paa  det  Glædeligste  ved, 
at  en  Del  Indbyggere  med  Byfoged  Becker  i  Spidsen 
indbød  os  til  at  benytte  den  halve  Times  Ophold  til  at 
nyde  nogle  Forfriskninger  med  dem.  Vi  fandt  ingen 
Anledning  til  at  afslaa  denne  Anmodning.  For  Fuld- 
stændigheds Skyld  skal  det  til  Slut  bemærkes,  at  vi  i 
Korsør  fik  Skildpadde  til  Middag. 

